
PROCESUL  MÂNTUITORULUI 

EXPUNERE  REZUMATIVĂ1 

de 

Diacon  Dr.  GRIGORIE  T.  MARCU 

Profesor  la  Academia  teologică  „Aodreianâ* 

„Iisus  Hristos  a  îsbutit  să  facă  din  fiecare  suflet  ome¬ 
nesc  o  anexă  a  Sa“,  Aşa  spusese  într’una  din  convorbirile 
sale  intime,  în  pustietatea  ucigătoare  a  insulei  Sfânta  Elena, 
împăratul  Napoleon  Bonaparte.  Faptul  semnalat  de  această 
augustă  personalitate  a  istoriei  moderne,  este  riguros  exact. 
Prin  ce  mijloc  a  isbutit  Iisus  să  ajungă  la  acest  rezultat 
prodigios?  Vom  încerca  să  răspundem,  fără  să  ne  lăsăm 
antrenaţi  pe  povârnişul  cine  ştie  căror  pretenţiosităţi  de 
erudiţie  indigerabilă. 

Este  îndeobşte  ştiut  că  oamenii  exercită  funcţiuni  di¬ 
ferite,  îndeplinesc  îndatoriri  felurite.  Iată  ceea  ce  face  că 
fiecare  dintre  noi,  în  vârtutea  aptitudinilor  şi  misiunii  sale, 
se  alipeşte  sufleteşte,  de  predilecţie,  personalităţii  polare, 

1  Acum  e  anul,  In  sfântul  şi  marele  post  al  Paştilor,  am  publicat  in  colabo¬ 
rare  cu  dl  Ioan  Fruma,  doctor  în  Drept,  avocat  —  şi  cu  sprijinul  neprecupeţit  al 
I,  P.  St.  Mitropolit  Nicolae  al  Ardealului  —  cartea  intitulată  PROCESUL  MANTUITO- 
torului.  Studia  juridic  ţi  teologic,  („Seria  Teologică”  nr,  30).  Sibiu,  Tipografia  Arhi- 
diecezană  1945,  pagini  VIII+348).  —  Expunerea  rezumativă  care  apare  aici,  a  fost 
făcută  la  cererea  studenţilor  Universităţii  Ardealului,  grupaţi  In  „Frăţia  Ortodoxă 
Română  Studenţească”  (FORS).  —  După  un  an  dela  rostirea  ei,  o  dăm  publicităţi), 
şncurajaţi  mai  ales  de  faptul  Îmbucurător  că  în  acest  răstimp,  cartea  pe  care  o  re¬ 
zumi  s'a  epuizat.  —  Am  renunţat,  fireşte,  la  orice  indicaţii  bibliografice,  ace¬ 
stea  putând  fi  văzute  la  sursă.  GR.  T,  M. 

spiritului  eminent  care  excelează  In  sfera  proprie  de  acti¬ 
vitate.  Nădăjduim  să  aflăm,  în  omul  de  geniu  care  ne-a 
robit  admiraţia,  reazimul  de  nebiruit  pentru  desăvârşirea 
rostului  nostru  în  lume. 

Există  însă,  mai  presus  de  orice,  o  îndatorire  vitală  ,de 
căpetenie,  care  nu  depinde  câtuşi  de  puţin  de  aptitudinile 
noastre  personale,  de  gusturile  noastre  particulare,  o  înda¬ 
torire  care  nu-i  numai  a  unora,  ci  a  tuturora.  E  obligaţiunea 
morală,  îndatorirea  de-a  plini  tot  binele  pe  care  conştiinţa 
noastră  de  oameni  şi  creştini  ne  îndeamnă  cu  stăruinţă  ne¬ 
obosită  să-l  săvârşim  integral.  îndatorirea  aceasta  este  uni¬ 
versală  şi  absolută ;  este,  cum  spuneam,  a  tuturora,  şi  de 
fiecare  moment.  Ea  nu  comportă  nici  o  dispensă. 

Este  posibilă,  oare,  existenţa  unui  geniu  care  să  exce¬ 
leze  în  această  direcţie,  de  aşa  manieră  încât  să  poată  de¬ 
veni  punctul  de  sprijin  al  tuturor  celor  ce  vieţuesc  în  trup, 
să  devină  colaboratorul  fiecărui  om  în  strădania  de  a-şi 
realiza  destinaţia  sa  supremă  sub  soare?  Unul  ca  acesta 
a  rezol vit  necunoscutele  problemei  atracţiei  universale  a 
a  sufletelor.  Pentru  aceste  suflete  el  va  fi  câmpul  magnetic 
care  le  absoarbe  în  aria  lui,  în  măsura  în  care  împără- 
ţeşte’n  ele  legea  binelui.  Unul  ca  acesta  va  grupa  în  jurul 
persoanei  sale  pe  toţi  oamenii  demni  de  acest  nume. 

Misterul  acesta,  Iisus,  după  ce  l-a  deslegat,  l-a  pus  în 
lucrare.  El  a  fost,  pentru  umanitate,  geniul  sfinţeniei  şi  Mân¬ 
tuitorul  ei.  Şi  rămâne  astfel  cât  vor  dura  veacurile.  De 
cincizecişicinci  de  ori  se  numeşte  pe  Sine,  în  Evanghelii, 
Fiu  al  omului,  E  expresia  prin  care-şi  caracterizează  legă¬ 
tura  Sa  cu  omenirea.  Un  fiu  al  omului,  în  Biblie,  însem¬ 
nează  dearândul  un  om  adevărat.  Fiul  omului  este  aşa  dar, 
propriu  zis,  omul  real,  autentic,  omul  nedevastat  de  aripa 
pustiitoare  a  păcatului,  reprezentantul  normal  al  spiţei  noa¬ 
stre,  omul  aşa  cum  l-a  vrut  şi  l-a  conceput  Ziditorul  a  toate. 

Dar  acesta  nu-i  unicul  titlu  pe  care  şi-l  revendică  Iisus, 
Adeseori  El  se  numeşte  Fiul  lui  Dumnezeu ;  sau,  ultra-scurt, 
Fiul.  Prin  acest  titlu,  Iisus  determină  relaţia  Sa  cu  natura 
divină,  cu  persoana  lui  Dumnezeu. 

Laolaltă,  aceste  apelative  formează  un  contrast,  com- 
plectându-se  totuşi.  Prin  cel  dintâi,  Iisus  a  vrut  să  arate  ceea 

ce  este  El  pentru  oameni ;  prin  celălalt,  ceea  ce  este  El 
pentru  Dumnezeu,  şi  nu  mai  puţin  ceea  ce  poate  deveni 
omul  prin  împreunarea  cu  El. 

Ca  om,  purta  toate  neajunsurile  firii  noastre,  afară  de 
păcat.  El  a  dovedit  că  se  poate  vieţui  în  trup  şi  fără  a  fi 
rob  păcatului.  Avea,  ca  nimeni  pe  lume,  puterea  de-a  face 
să  se  înstăpânească  o  linişte  desăvârşită  în  inimile  răvăşite 
de  sbucium  ale  celor  ce-i  cerşiau  ajutorare  în  nevoi.  Cu¬ 
noştea  mila  faţă  de  popor  şi  toată  comportarea  Sa  era  în¬ 
dulcită  de  sevele  iubirii  care  înalţă  şi  primeneşte.  Era,  ome¬ 
neşte  grăind,  un  om  fermecător.  Şi  a  fost  urât  şi  calomniat  şi 
din  această  pricină.  E  explicabil,  spune  unul  din  biografii 
Săi  actuali :  „Cei  cari  nu  sunt  iubiţi  numesc  pe  ceilalţi  se¬ 
ducători"  (Franţois  Mauriac),  în  accepţiunea  trivială  a  cu¬ 
vântului.  Simt  că  popularitatea  lor  se  topeşte  ca  neaua  sub 
suflarea  vântului  de  primăvară  şi  spăimântaţi  foarte,  unel¬ 
tesc  înlăturarea  rivalului  incomod  care  le  macină  şi  bruma  de 
trecere  ce-o  mai  au  în  rândurile  norodului. 

Aţi  ghicit,  de  sigur,  că  mă  gândeam  la  influenţii  frun¬ 
taşi  ai  poporului  iudeu,  la  fariseii  fanatici  şi  la  cărturarii 
perfizi.  Religiositatea  argăsită  de  practici  complicate  şi  obo¬ 
sitoare  a  celor  dintâi  şi  ştiinţa  ucigătoare  de  duh  a  celor¬ 
lalţi,  au  săvârşit,  în  colaborare,  cea  mai  odioasă  crimă  pe 
care  o  cunoaşte  istoria.  Analele  justiţiei  sunt  pline  de  erori 
judiciare.  Atâtea  din  ele  îţi  stârnesc  simţăminte  de  indig¬ 
nare  cari  fac  să  ţi  se  zbârlească  perii  capului  şi  să-ţi 
încremenească  mintea.  Dar  despre  care  dintre  inocen¬ 
tele  victime  ale  acestor  costisitoare  erori  judiciare  s’a  putut 
spune  vreodată :  iată  om  întru  carele  nu  este  păcat  1 

Despre  Iisus  din  Nazaret.  Numai  despre  EI. 

Şi  cu  toate  acestea,  pentru  El  a  fost  cioplită  înainte 
cu  aproape  două  mii  de  ani  o  cruce  greoaie ;  cu  ea  în  spi¬ 
nare  a  fost  pornit  spre  locul  destinat  celui  mai  infamant  su¬ 
pliciu  al  vremii;  cu  trupul  Lui  pironit  pe  ea  în  piroane 
rezistente,  crucea  aceasta  a  fost  împlântată'n  pământul  pie¬ 
tros  al  culmii  Golgota.  Cine  putea  bănui  atunci  că  lemnul 
acela  blestemat  şi  urgisit  avea  să  străpungă  în  inima  ei 
istoria  ulterioară  a  omenirii,  revoluţionând- o  în  adâncuri, 
direcţionându-i  elanurile  spre  geană  de  cer  creştin  şi  aju- 

1*. 

torându-le  să  răsbată’n  grădinile  neasemuitelor  splendori 
ale  frumuseţii  eterne,  care  face  deliciul  îngerilor  lui  Dum¬ 
nezeu?  Pe  turle  de  catedrale  superbe,  pe  creste  de  case 
modeste,  bijuterie  de  preţ  purtată  cu  grije  la  sân,  în  îm¬ 
preunarea  mâinilor  harnice  cari  încep  lucrul  lor  cu  Dum¬ 
nezeu  alăturea,  pretutindeni  şi'n  orice  vreme,  semnul  acesta 
fără  de  moarte  strigă’n  înnalturi  fărădelegea  care  a  tran¬ 
sformat  o  unealtă  de  tortură  în  steag  de  biruinţă. 

Nu  cumva  noi,  cei  ce  prin  sângele  prelins  pe  lemnul 
crucii  ne-am  isbăvit  din  întunerecul  şi  din  umbra  morţii, 
suntem  îndatoraţi  cu  recunoştinţă  faţă  de  mizerabilii  cari 
au  urzit  şi  desăvârşit  această  fărădelege  ?. . .  considerându-i 
oarecum  colaboratori  ai  lui  Dumnezzeu  la  opera  de  mân¬ 
tuire  a  lumii? 

S'au  făcut,  e  drept,  propuneri  timide  de  revizuire  în 
acest  sens  a  Procesului  lui  Iisus,  dar  nu  vedem  nicăeri 
urmele  reabilitării  celor  vinovaţi  de  această  crimă  mon¬ 
struoasă.  Nimeni  n'a  avut  încă  năstruşnica  idee  de  a-şi 
atârna  la  căpătâi  o  icoană  cu  chipul  lui  Iuda  vânzătorul, 
iar  arhiereii  Ana  şi  Caiafa  continuă  să-i  facă  ingratului 
ucenic  al  Domnului  o  concurenţă  nemiloasă,  în  sensul  că 
multora  dintre  noi  ne  este  tare  anevoe  să  stabilim  care 
dintre  aceste  sinistre  personagii  este  mai  odios  generaţiilor 
succesorale. 

De  calcule  predestinaţianiste  în  drama  care  a  mântuit 
lumea,  iarăşi  nu  poate  încăpea  vorbă.  Dumnezeu,  care-i 
viaţă,  nu  se  predestinează  morţii.  Omenirea  a  consimţit  de 
bună  voie,  prin  Adam,  să  se  înjuge  la  carul  greoiu  al  păca¬ 
tului,  Această  omenire  descumpănită  de  păcat  este  vinovată 
de  uciderea  mişelească  a  Fiului  lui  Dumnezeu.  Dumnezeu 
n'a  împins-o  la  săvârşirea  acestei  fărădelegi  şi  nu  avea  nevoe 
de-un  atât  de  lamentabil  concurs  din  partea  ei  ca  s'o  ridice 
până  la  Sine,  până  la  altitudinea  făpturii  ieşite  din  mâinile 
Sale  în  ultima  zi  a  creării  lumii,  Iisus  nu  este  întâiul  prooroc 
care  a  propovăduit  oamenilor  pocăinţa,  spre  iertarea  păca¬ 
telor.  Alţii,  înainte  de  El,  au  avut  succes  în  această  între¬ 
prindere,  dela'nceput.  Să  ne  gândim  la  Iona,  ale  cărui  severe 
avertismente  au  întors  pe  locuitorii  cetăţii  Ninive  la  calea 
cea  dreaptă.  S’a  gândit  şl  Iisus  la  el,  semn  lămurit  că  în¬ 
dreptarea  e  posibilă  şi  altfel  decât  prin  jertfe  de  sânge. 

Uneori!...  Dar  acest  „uneori"  nu  mai  e  valabil  In 
cazul  de  fată.  De  ce?  Prea  se'nrăise  omenirea,  prea  se 
cufundase  în  negurile  îndepărtării  de  Dumnezeu.  Nu  mai 
răspundea  la  chemările  Sale;  nu-i  mai  auzia  glasul.  Era 
atât  de  coruptă  încât  a  săvârşit  îndoita  crimă  de  a  nu-1 
mai  fi  recunoscut  pe  Dumnezeu  când  a  coborît  în  mijlocul 
ei  şi  de  a-1  fi  osândit  la  moarte  pe  Cel  ce  n’a  fost  vădit 
de  nimeni  de  nici  un  păcat.  Asta,  în  dispreţul  unor  legiuiri 
bine  stabilite  de  veacuri,  cari  recomandau  o  procedură 
judiciară  diamentral  opusă  aceleia  aplicată  lui  Iisus,  El 
n'a  fost  vinovat  —  e  cert.  Dar  e  atât  de  uşor  să  inventezi 
culpe,  dacă  lipsa  lor  îţi  încurcă  anumite  socoteli.  Şi  noi 
ştim  din  sfintele  Evanghelii  cum  spumegau  de  mânie  împo¬ 
triva  Lui  fariseii  şi  cărturarii  jidovilor  ori  de  câte  ori 
cuvântul  senin  al  lui  Iisus  le  biciuia  ignoranţa  şi  le  dispre¬ 
ţuia  orgoliul.  Mai  ştim,  apoi,  cum  îi  rodea  la  inimă  îmbul¬ 
zeala  noroadelor  în  preajma  lui  Iisus.  Vidul  ce  se  căsca 
suveran  în  jurul  lor,  le  strangula  ambiţia  de  dregători  până 
mai  ieri  omnipotenţi.  Atmosfera,  după  trei  ani  de  conflicte 
dure  cu  Nazarineanul,  era  coaptă  pentru  un  complot. 

La  un  moment  dat,  le  surâdea  ideea  suprimării  lui 
lui  Iisus  de  către  un  ucigaş  tocmit  anume.  Dar  atentatul 
a  ratat,  căci  tocmai  atunci  se  întâmplase  ca  Mântuitorul 
să  se  retragă,  vremelnic,  la  marginile  pustiei.  Conspiratorii 
nu  renunţă  la  planul  lor  criminal,  II  amână  doar  pentru 
altă  dată,  mai  prielnică  executării  lui,  învierea  lui  Lazăr 
din  Betania,  prin  ecoul  pe  care-1  avusese,  sporise  şi  mai 
mult  popularitatea  lui  Iisus.  Scurtă  vreme  după  săvârşirea 
acestei  minuni  răsunătoare,  care-i  vârâse'n  panică,  au  tre¬ 
buit  să  asiste  înegriţi  de  pismă,  roşi  de  invidie,  devoraţi 
de  ură,  la  spectaculoasa  intrare  triumfală  a  lui  Iisus  în 
Ierusalim.  Recitiţi  cu  atenţiune  Evanghelia  Duminecii  Flo¬ 
riilor,  ca  să  înţelegeţi  starea  lamentabilă  în  care  ajunseseră ; 
şi-au  pierdut  firea  în  aşa  măsură,  încât  s’au  pomenit  sfă- 
dindu-se  aprig  întreolaltă,  făcându-şi  unii  altora  imputări 
grele:  „Vedeţi  că  n’avem  nici  un  spor:  Uite,  lumea,  cum 
se  duce  după  Iisus !"  Multă  lume. . .  căci  Paştile  jidovilor 
erau  aproape  şi  fiii  lui  Israel  sârguiau  din  toate  laturile 
uriaşului  imperiu  roman  să  apuce  măritul  praznic  în  curţile 

casei  lui  Iahve,  de  pe  muntele  Sion.  De  teama  acestor 
mulţimi,  pe  cari  simpla  pomenire  a  numelui  lui  Iisus  le 
înflăcăra  peste  măsură,  sorocul  suprimării  Galileeanului 
fusese  amânat,  vag,  cândva  „după  praznic,  ca  să  nu  se 
facă  tulburare  în  popor*'.  Simplă  măsură  de  prevedere, 
care  s’a  dovedit  a  fi  inutilă.  Iuda  Iscarioteanul,  unul  dintre 
cei  doisprezece  ucenici  ai  Domnului,  prinzând  firul  con¬ 
spiraţiei,  socoti  că-i  cazul  să  profite  ceva  din  această  afa¬ 
cere  şi-şi  oferi  colaborarea  în  scopul  perfectării  ei.  Pe 
lângă  suma  derizorie  de  30  de  arginţi  —  cu  atâta  îl  nego- 
ciase  pe  Domnul  —  târgul  acesta  ruşinos  mai  avea  avan¬ 
tajul  de  a-1  pune  la  adăpost  de  orice  vătămare  a  siguranţei 
sale  personale  în  cursul  prigoanei  ce  presupunea  c'o  să  se 
pornească  împotriva  aderenţilor  Galileeanului,  după  supri¬ 
marea  Iui. 

încurajaţi  de  această  complicitate  neprevăzută,  frun¬ 
taşii  jidovilor  păşesc  fără  preget  la  înfăptuirea  planului  lor. 
Rolurile  erau  distribuite  meticulos.  Iuda  le  va  arăta  locul 
odihnei  nocturne  a  lui  Iisus.  O  mână  de  paznici  ai  tem¬ 
plului,  complectaţi  cu  un  detaşament  de  mercenari  romani, 
vor  putea  să-l  ridice  prin  surprindere  pe  Iisus,  fără  ca 
adepţii  Lui  s’apuce  a  prinde  de  veste.  In  chipul  acesta, 
orice  tulburare  în  popor,  de-ale  cărei  rigori  se  temeau 
foarte,  era  exclusă. 

Şi  s’au  întâmplat  acestea  în  zi  de  Miercuri,  după  in¬ 
trarea  triumfală  în  Ierusalim,  care  corespunde  datei  de  12 
Nisan,  după  calendarul  evreesc ;  iar  după  calendarul  iulian, 
5  Aprilie,  anul  30  al  erei  după  care  creştinii  fac  numă¬ 
rătoarea  vremii. 

Joi  13  Nisan,  adică  6  Aprilie,  anul  dela  Hristos  ai 
30-lea,  ucenicii  fac  roată  la  masa  Cinei  celei  de  taină,  cu 
Mântuitorul,  care  le  încredinţează  felurite  taine  şi  spălân- 
du-ie  picioarele,  le  dovedeşte  că  nu  în  deşert  îi  învăţase 
cândva  secretul  măririi:  slujirea  tuturor.  In  puterea  nopţii, 
smerita  ceată  care  avea  să  cucerească  lumea  aşa  cum  n’a 
reuşit  nici  un  împărat  pomenit  de  memoria  mereu  proas- 
pâtă  a  istoriei  omenirii,  s’a  urnit  apăsată  de  o  neînţeleasa 
povară  lăuntrică  în  spre  muntele  Măslinilor. 

Acolo  î-au  găsit  conspiratorii.  Mai  erau  un  ceas-două 
până  să  se  crape  de  ziuă  când  faclele  argaţilor  templului 
fumegau  printre  măslinii  Grădinii  numite  Ghetsimani. 

Iuda  schiţează  semnul  convenit  pentru  a  nu  fi  capturat, 
din  eroare,  altcineva.  Intre  Iisus  şi  oamenii  poliţiei  se  an¬ 
gajează  un  scurt  dialog.  Aflând  pe  cine  caută,  le  spune  lă¬ 
murit  că  El  este  indezirabilul.  Sumara  Sa  auto-legitimare 
a  avut  un  efect  prăbuşitor:  toată  ceata  căzuse  la  pământ. 
Prigonitorii  Săi  trebuiau  să  ştie,  din  acel  avertisment,  că 
dacă  ar  fi  vrut,  la  chemarea  Lui,  toţi  îngerii  cerului  alergau 
să-l  apere.  Nu  simţia,  însă,  trebuinţa  acestei  asistenţe  supra¬ 
fireşti,  aşa  cum  n’avusese  nevoie  nici  de  nesocotita  râvnă 
a  lui  Petru,  care  retezase  cu  paloşul  urechea  lui  Malhus, 
sluga  arhiereului. 

Legat,  ca  orice  făcător  de  rele,  Iisus  a  fost  târât,  în 
puterea  nopţii,  acasă  la  arhiereul  Anna. 

Ce  căutau  acolo  ?  Istoria  vremurilor  acelora  afirmă  că 
arhiereul  în  funcţiune  atunci  se  numia  Iosif  Caiafa.  Iată 
ce  căutau :  pecetluirea  sorţii  dumnezeescului  prizonier. 
Anna  fusese  rânduit  mare  preot  de  legatul  imperial  al 
Siriei,  Publius  Sulpicius  Quirinius,  în  anul  6/7  al  erei 
noastre.  Destituit  în  anul  15  de  către  procuratorul  Pale¬ 
stinei  Valerius  Gratus,  el  a  continuat  să  controleze  în  chip 
suveran  viaţa  de  obşte  a  iudeilor.  Influinţa  aceasta  şi-o 
datora  în  întregime  averii  considerabile  pe  care  o  agoni¬ 
sise  pe  căi  dubioase,  şi  iscusinţei  deosebite  cu  care  ştia  să 
manevreze  oamenii,  utilizând  ia  nevoie  argumentul  imba¬ 
tabil  :  aurul.  Sinistrul  „precupeţ  de  porumbei1*,  cum  îl  defi¬ 
nise  cineva,  isbutise  să  devină  şeful  unei  adevărate  dinastii 
de  arhierei :  cinci  dintre  fii  săi,  un  ginere  (Iosif  Caiafa)  şi 
un  nepot  au  deţinut  succesiv  suprema  demnitate  a  preoţiei 
mozaice.  Despre  trecerea  de  care  se  bucura  în  faţa  con¬ 
sângenilor  săi  stă  mărturie  nu  numai  cunoscutul  scriitor 
şi  istoric  Iosif  Flaviu,  ci  şi  medicul  Luca,  autorul  Evan¬ 
gheliei  a  treia,  care-1  aşază  înaintea  lui  Caiafa  (F.  Ap.  4,  5), 
într'o  vreme  când  acesta  din  urmă  era  arhiereul  în  fun¬ 
cţiune. 

Anna  se  abţine  să-i  facă  lui  Iisus  imputări  directe, 
mulţumindu-se  să-l  interogheze  despre  caracterul  mişcării 

stârnite  de  proorocul  galileean  şi  despre  dimensiunile  acţi¬ 
unii  sale.  Dar  toate  acestea  Anna  le  ştia.  Le  ştia  toată 
lumea.  Cum  ar  putea  să  le  ignoreze  atoateştiutorul  tartor? 
Iîsus  vorbise  doar  tuturor,  fără  ocol.  Ucenicii  Săi  erau  ino¬ 
fensivi,  iar  acţiunea  Lui  lipsită  de  orice  element  subversiv. 
De  aceea  răspunsul  Mântuitorului  a  fost  aşa  cum  a  fost, 
prompt,  demn,  tăios: 

—  Ce  mă  întrebi?  (loan  18,  21). 

Socotindu-şi  ultragiat  stăpânul,  o  slugă  a  lui  Anna  l-a 
pălmuit  pe  Iisus. 

După  această  sumară  luare  de  contact,  care  echiva¬ 
lează  cu  o  înfrângere,  temutul  sacerdot  îl  trimite  pe  Mân¬ 
tuitorul,  cu  escorta  de  rigoare  a  deţinuţilor,  la  arhiereul 
losif  Caiafa. 

Se  crăpa  de  ziuă  când  erau  acestea. 

Acum  e  momentul  în  care,  pro  forma,  coaliţia  inami¬ 
cilor  de  moarte  ai  lui  Iisus  intră  în  legalitate.  începe  pro¬ 
cesul  eclesiastic  al  Mântuitorului,  care  avea  să  se  desfă¬ 
şoare  în  sfatul  celor  71  de  fruntaşi  ai  jidovilor,  ce  alcă¬ 
tuiau  Sinedriul,  suprema  instanţă  judiciară  iudaică.  Ce 
facto,  soarta  Mântuitorului  fusese  pecetluită,  de  vreme  ce 
însuşi  influentul  Anna  binevoise  să  se  intereseze  de  el  — 
şi  să-l  ancheteze  chiar ;  căci  Sinedriul  pe  care-1  prezida 
ginerele  experimentatului  bătrân  nu  prezenta  nici  o  ga¬ 
ranţie  de  independenţă  faţă  de  vrerea  formulată  cu  anti¬ 
cipaţie  a  acestui  geniu  rău. 

Scăpat  de  torturile  sufleteşti  ale  confruntării  Sale  cu 
Anna,  Iisus  compare  în  faţa  Sînedriului,  al  cărui  preşe¬ 
dinte  de  drept  era  arhiereul  în  funcţiune  losif  Caiafa. 
Făcuse  norocosul  ginere  al  ex-arhiereului  Anna  o  carîeră- 
record:  din  anul  18  şi  până  la  Paştile  lui  36  isbutise  să 
se  menţină  în  funcţiune,  într'o  vreme  când  procuratorii 
romani,  călcând  pe  urmele  regelui  Irod  Idumeul,  care  sus¬ 
pendase  inamovibilitatea  arhiereilor,  înlocuiseră  prevederile 
severe  ale  Legii  mozaice  cu  bunul  lor  plac.  Personalitate 
ştearsă,  se  complăcea  —  ca  şi  membrii  măritului  sfai  ai 
Sinedriului  —  în  rolul  minor  de  unealtă  docilă  a  ex-arhie¬ 
reului  Anna.  Moştenise  deîa  socrul  şi  tutorele  său  doar 
viclenia. 

Grija  lui,  ca  şi  a  membrilor  Sinedriului,  era  doar 
aceea  de-a  nu  le  scăpa  dumnezeescul  prizonier.  Cât  pri¬ 
veşte  culpele,  în  fabricarea  lor  erau  specialişti  neîntrecuţi, 
mai  ales  că  imensul  rezervoriu  de  mistificare  al  lui  Anna 
îe  stătea  la  îndemână  pentru  cazul  că  s'ar  fi  înpotmolit 
în  simulacrul  de  judecată  căruia  îl  supuneau  pe  lisus.  Vi¬ 
ciile  de  fond  şi  formă  ale  acestui  proces  rămas  de  po¬ 
mină,  se  ţin  lanţ.  Procedura  aplicată  de  sinedristi  lui  lisus, 
este  - —  modest  spus  —  defectuoasă.  Cum  vom  vedea !  Până 
acolo,  câteva  orientări  asupra  locului  de  desfăşurare  a  şe¬ 
dinţelor  Sinedriului  şi  asupra  tehnicei  lor. 

Localul  în  care  aveau  loc  şedinţele  sinedriului,  era  sala  «par¬ 
dosită  cu  pietre"  (XdWotparov),  situată  după  unii  cercetători  în  curtea 
interioară  —  după  alţii,  în  cea  exterioară  —  a  templului,  nu  departe 
de  poarta  care  ducea  în  oraş. 

Şedinţele  Sinedriului  puteau  să  aibă  loc  de  dimineaţa  până  seara. 
Şedinţele  de  noapte  erau  oprite. 

De  obicei,  ele  începeau  la  1  (7  dimineaţa,  după  orarul  nostruL 
după  ce  se  săvârşia  la  templu  jertfa  de  dimineaţă,  şi  trebuiau  să  se 
termine  cel  mai  târziu  deodată  cu  jertîa  de  seară,  aşa  dar  înainte  de 
asfinţitul  soarelui.  Sâmbătă  şi  in  zile  de  sărbători  nu  se  ţineau  şedinţe.. 

Procedura  penală,  corectă,  legiuită,  aplicabilă  şi'rt 
cazul  de  faţă,  era  următoarea : 

Membrii  sinedriului  ocupau  locurile  lor,  cari  erau  aşezate  in 
formă  de  semi-cerc.  Inculpatul  stătea  în  faţa  lor,  pe  un  podiu  înălţat.. 
Deadreapta  lui  era  avocatul  lui.  Doi  grefieri  însemnau  depoziţiunile 
ce  se  făceau.  Cel  din  dreapta  însemna  tot  ceea  ce  se  aducea  întru 
apărarea  inculpatului,  cel  de  la  stânga  tot  ceea  ce  se  vorbea  in  defa- 
vorul  iui.  în  apropierea  acestora  erau  postaţi  mai  mulţi  servitori, 
pentru  pază.  Prezidentul  conducea  desbateriie  cu  cea  mai  strictă 
nepărtinire.  Deschidea  şedinţa,  enunţa  chestiunea  de  care  sinedriul 
avea  să  se  ocupe,  arătând,  pe  scurt  şi  precis  şi  fără  a  prejudicia,- 
vina  ce  se  impută  inculpatului.  Urma  ascultarea  martorilor  ş.  a.  mai 
Intâiu  veneau  la  cuvânt  martorii  cari  aveau  să  facă  depoziţiuni  în 
favoarea  inculpatului,  apoi  martorii  cari  aveau  să  facă  depoziţiuni 
în  defavoarea  lui.  Martorii  se  ascultau  câte  unul.  Mai  înainte  de  a. 
fî  admişi  la  cuvânt,  trebuiau  să  jure  sau,  cel  puţin,  să  tăgăduiască 
în  mod  solemn,  că  vor  spune  numai  adevărul.  Pentru  a  putea  dovedi 
un  fapt  oarecare,  Legea  mozaică  (Deut.  19,  15J  pretindea  ca  să  se 

depună  cel  puţin  2  mărturii,  cari  să  se  acoperă  una  cu  alta.  După 
ascultarea  martorilor  se  dădea  cuvântul  inculpatului,  apoi  apărătorului 
lui,  şi  în  line  lua  cuvântul  acuzatorul,  După  terminarea  rechizitoriului 
urma  votarea-  Majoritatea  voturilor  decidea.  Numărul  absolut  al  vo¬ 
turilor  pentru  o  hotărâre  validă  era  stabilit  prin  regulament,  O  sen¬ 
tinţă  de  achitare  se  putea  publica  în  aceeaşi  zi,  pe  când  o  sentinţă 
de  condamnare  abia  a  doua  zi. 

In  procesul  Mântuitorului,  prevederile  legale  au  fost 
nesocotite  cu  totul : 

Sinedriul  se  adună,  de  astă  dată,  în  zorii  zilei,  mult  înainte  de 
răsăritul  soarelui  şi  înainte  de  a  se  aduce  sacrificiul  de  dimineaţă. 
Domnului  nu  I  se  dă  vreun  apărător,  după  cum  s'ar  fi  cuvenit.  Nici 
nu  se  ascultă  mai  întâi  martorii,  cari  ar  fi  putut  să  facă  depoziţiuni 
in  favoarea  Lui.  Dacă  ar  fi  căutat  astfel  de  martori,  ar  fi  găsit.  Am 
arătat  mai  sus,  că  chiar  în  curtea  arhiereului  intrase  nu  numai  apo¬ 
stolul  loan,  care  era  cunoscut  cu  arhiereul,  ci  prin  intervenţiunea 
lui  şi  apostolul  Petru.  Erau,  aşadar,  nu  unul,  ci  chiar  2  oameni, 
deplin  competenţi,  cari  ar  fi  putut  să  depună  mărturii  pentru  Domnul 
lisus  Hristos.  Nimeni  nu-i  caută  şi  nu-i  întreabă.  In  schimb,  se  caută 
„martori  mincinoşi",  cari  să  depună  în  defavoarea  Domnului  lisus. 
Sinedriul  ştia  de  mai  înainte  că  aceşti  oameni  vor  spune  minciuni. 
Şi  totuşi,  preşedintele  sinedriului,  uitând  de  îndatorirea  sa  de  a  fi  cât 
mai  obiectiv  şi  mai  nepărtinitor,  admite  acest  lucru,  care  constitue 
o  grea  crimă  împotriva  Domnului  lisus  Hristos, 

Pentru  a  da  o  justificare  legală  sentinţei  de  condam¬ 
nare  la  moarte,  urzită  în  prealabil,  Caiafa  şi  sinedriştii 
aveau  nevoie  de  mărturii;  „dar  nu  aflau"  — notează  fără 
ocol  sf.  Evanghelişti  (Mat.  27,  60  şi  par,),  In  realitate, 
aceste  mărturii,  fără  să  abunde,  existau,  dar  depoziţiile  lor 
erau  lovite  de  nulitate,  deoarece  nu  concordau  întreolaltă. 
După  prevederile  exprese  ale  Legii  mozaice,  pentru  con¬ 
statarea  culpabilităţii  sau  nevinovăţiei  unui  acuzat  erau 
necesare  cel  puţin  2 — 3  mărturii  identice.  Până  să-şi  con¬ 
fecţioneze  mărturii  pe  placul  lor,  sinedriştii  lui  Caiafa  erau 
îndatoraţi,  după  Legea  mozaică,  să  procedeze  ia  arestarea 
şi  sancţionarea  severă  a  martorilor  mincinoşi.  N’au  făcut 
acest  lucru. 

In  sfârşit,  măritul  sfat  socoteşte  că  poate  lua  în  con¬ 
siderare  depoziţiile  a  doi  martori,  cari  susţineau  că  l-au 

auzit  pe  Iisus  spunând :  „Pot  să  stric  biserica  lui  Dumnezeu 
(scil, :  templul  ierusalimitean)  şi  în  trei  zile  s'o  zidesc"  (Mat, 
26,  61  şi  par.).  învinuirea  era  complectamente  nefondată. 
Presupunând  că  Iisus  ar  fi  făcut  afirmaţia  ce  i  se  imputa, 
în  forma  arătată  de  mărturiile  mincinoase  de  ultimă  oră, 
sinedriştii  n'aveau  dreptul  să-l  urgisească  decât  dacă  pu- 
nându-1  să  facă  dovada  spuselor  Sale,  Mântuitorul  ar  fi 
refuzat,  vădindu-şi  astfel  incapacitatea  de  a-şi  respecta  cu¬ 
vântul  dat.  Cunoaştem  sensibilitatea  iudaică  pe  tema  res¬ 
pectării  templului:  sf.  prooroc  Ieremia  ajunsese  să-şi  pe¬ 
ricliteze  viaţa  pentru  că  profeţind  evenimentul  catastrofal 
dela  anul  70  d.  H.,  când  gloria  lui  Israel  avea  să  fie  în¬ 
gropată  sub  rămăşiţele  templului  în  ruină,  rănise  conştiin¬ 
ţele  preoţilor  vremii  sale  în  ceea  ce  aveau  ei  mai  scump. 

Cu  totul  altfel  era  situaţia  în  cazul  de  faţă :  declaraţia 
ce  i  se  imputa  Mântuitorului  prevedea  şi  rezidirea  neîntâr¬ 
ziată  a  templului.  Irod  Idumeul  crease  cazul  de  precedenţă : 
şi  el  dărâmase  vechiul  temolu  ierusalimitean  ca  să  ridice 
în  locu-i  altul,  a  cărui  splendoare  nu  îngăduia  comparaţie 
cu  modestul  lăcaş  anterior. 

Dar  martorii  mincinoşi  au  falsificat,  intenţionat  sau  din 
incapacitate  de  înţelegere  exactă,  o  declaraţie  formulată  cu 
totul  altfel  de  dumnezeescul  eî  autor.  „Surpaţi  biserica 
aceasta  şi  în  trei  zile  o  voiu  ridica"  —  spusese  Iisus  cu 
trei  ani  înainte,  când  alungase  cu  biciul  pe  cămătarii  din 
templu.  E  o  deosebire  de  formulare  aci:  ca  dela  vorbirea 
în  persoana  a  doua  plural  la  cea  în  persoana  întâia  sin¬ 
gular.  Şi  una  de  sens :  „Iisus  vorbia  de  biserica  trupului 
său"  (cf.  Ioan  2,  21) ;  de-1  vor  răpune,  a  treia  zi  va  învia. 
Ioan  apostolul  era  în  curtea  arhiereului  când  s'a  petrecut 
acest  episod:  nimeni  nu  l-a  chemat  să  depună  mărturie, 
măcar  că  era  competent  s’o  facă. 

In  sfârşit,  chibzuind  că  vina  aceasta  nu  era  suficientă 
pentru  a  acoperi  o  sentinţă  de  condamnare  la  pedeapsa 
capitală,  Caiafa  îi  smulge  lui  Iisus  mărturisirea  că  El  e 
Hristosul,  Mesia,  Fiul  lui  Dumnezeu  celui  viu,  O  atare  pre¬ 
tenţie,  era  calificată  de  Legea  mozaică  „hulire"  şi  se  sanc¬ 
ţiona  cu  lapidarea  (uciderea  cu  pietre). 

Iisus  e  condamnat  în  consecinţă. 

Sentinţa  Sinedriului  devenia  însă  executorie  numai 
dacă  se  obţinea  confirmarea  ei  de  către  procuratorul  roman, 
Pilat  din  Pont,  acesta-i  numele  lui,  îşi  avea  reşedinţa  la 
Cezareea  Palestinei,  De  astă  dată,  era  la’ndemână  şi  per¬ 
fectarea  procesului  lui  Iisus  putea  fi  accelerată.  Venise  la 
Ierusalim,  de  Paşti,  nu  din  motive  religioase,  ci  ca  să  su¬ 
pravegheze  ordinea  în  furnicarul  acela  de  pelerini.  Pe  Iudei, 
nu-i  iubia.  De  câteva  ori  paloşele  ostaşilor  săi  au  tăiat 
pârtie  însângerată  în  rândurile  acestui  popor  iritabil  şi 
turbulent. 

Acum  începe  procesul  civil  al  lui  Iisus. 

Sinedriştii  bănuiau  că  o  să  se  isbească  de  împotrivirea 
magistratului  roman,  care  nu  înţelegea  să  se  amestece  în 
daraverile  lor  religioase.  Pilat  trebuia  deci  să  fie  luat  prin 
surprindere.  Intrebându-i  ce  vină  i  se  impută  acuzatului, 
căpătă  răspunsul  impertinent:  „De  n’ar  fi  fost  acesta  fă¬ 
cător  de  rele,  nu  i-am  fi  dat  pe  el  ţie"  (Ioan  18,  30).  Vă¬ 
zând  cum  stau  lucrurile,  Pilat  caută  să  evite  întărirea  sen¬ 
tinţei  Sinedriului.  Pune  ostaşii  săd  maltrateze  pe  Iisus,  nă¬ 
dăjduind  că  starea  jalnică  a  acuzatului  va  stârni  mila  vrăj¬ 
maşilor  săi.  Dar  nu  reuşeşte.  Recurge  atunci  la  altă  ma¬ 
nevră.  Era  datina  ca  de  praznicul  Paştilor  să  graţieze  pe 
un  condamnat.  Alegerea  acestuia  o  făcea  norodul.  Şi  între 
sângerosul  criminal  Var  ava  şi  blândul  Iisus,  norodul  aţâţat 
de  sinedrişti  preferă  eliberarea  celui  dintâi.  Surprins,  Pilat 
îşi  pierde  firea : 

—  Dar  ce  voiu  face  cu  Iisus,  ce  se  zice  Hristos?  — 
întrebă  el. 

Imprudentă  întrebare :  consultarea  obştei  trebuia  să  se 
limiteze  la  designarea  celui  reclamat  pentru  a  fi  slobozit 
de  praznic.  Poporul  nu  avea  căderea  să  dispună  de  soarta 
celuilalt.  Acesta  era  un  drept  al  procuratorului,  şi  Pilat 
renunţase  la  exercitarea  lui  fără  nici  un  temeiu,  prin  în¬ 
trebarea  nesocotită  pe  care  o  pusese.  Scăpase  cea  mai  bună 
ocazie  de-a  face  să  triumfe  punctul  său  de  vedere.  Era 
convins  că  nici  o  vină  nu  este  în  dreptul  târît  înainte- i 
spre  judecare,  şi  convingerea  aceasta  o  mărturisise  răspicat 
în  faţa  norodului.  Mai  mult:  întrerupând  desbaterile,  ll 
trimisese  între  timp  pe  Iisus  la  regele  galileean  Irod  Antipa, 

atunci  în  Ierusalim,  care  deasemenea  nu-1  găsise  vinovat. 
Până  şi  soţia  lui,  nobila  Claudia  Procula,  tulburată  de  un 
vis  avut  în  somnul  de  către  ziuă,  vis  în  care  Romanii  cre¬ 
deau,  îl  avertizase  pe  Pilat,  printr'un  curier,  în  plin  proces, 
să  nu-i  facă  nici  un  rău  dreptului  aceluia,  carele  se  chema 
lisus. 

Dar  totul  a  fost  zadarnic.  Sinedriştii  au  isbutit  să-l 
intimideze  pe  Pilat  printr'o  calomnie  dreasă  cu  o  ame¬ 
ninţare.  In  soborul  lor,  lisus  a  fost  osândit  pentru  motive 
de  ordin  strict  religios:  a  hulit,  socotindu-se  pe  Sine  a  fi 
întocmai  cu  Dumnezeu.  Dar  cum  o  astfel  de  acuză  pe  Pilat 
l-ar  fi  lăsat  nepăsător,  ei  nu  ezită  să-i  ceară  agrementul 
de  a-1  ucide  ca  delicvent  politic.  I  se  aduc  învinuiri  grele : 
lisus  e  răsvrătitor  de  norod,  instigă  la  neîndeplinirea  obli¬ 
gaţiunilor  fiscale  şi  mai  presus  de  toate,  e  rival  primejdios 
al  cezarului  roman,  ca  unul  care  se  proclamă  pretendent 
legitim  la  tronul  regatului  jidovesc.  „De  vei  slobozi  pe  unul 
ca  acesta,  nu  eşti  prieten  cezarului**  (Ioan  19,  12). 

Pilat  intrase  la  griji.  Un  simplu  denunţ  îndreptat  spre 
Roma  cu  cea  dintâi  corabie,  era  suficient  ca  să-i  primej¬ 
duiască  înalta  dregătorie,  eventual,  şi  capul.  împăratul  Ti- 
berius  bolea  de  boala  bănuielilor.  Cu  inima  îndoită,  el  pro¬ 
nunţă  formula  rituală :  Ibis  in  crucem  —  Să  se  răstignească ! 
îşi  spală  mâinile,  desolidarizându-se  în  chip  solemn  de 
crima  ce  avea  să  se  săvârşească:  „Nevinovat  sunt  de  sân¬ 
gele  Dreptului  acestuia.  Voi  veţi  vedea".  Ultimele  cuvinte 
au  fost  acoperite  de  răcnetele  mulţimii  întărâtate:  „Sân¬ 
gele  lui  asupra  noastră  şi  asupra  copiilor  noştri".  Cumplită 
răspundere  şi-au  luat  cei  ce  chemau  astfel  blestemul  sân¬ 
gelui  asupra  unui  întreg  şir  de  generaţii. 

Era  o  zi  de  Vineri,  14  Nisan,  7  Aprilie,  anul  Dom¬ 
nului  al  30-lea,  ceasul  al  şaselea,  (după  orarul  nostru:  al 
doisprezecelea,  adică  într'amiazi),  când  s'au  săvârşit  acestea. 

Mulţi  inculpaţi  inocenţi  şi-au  putut  dovedi,  în  cursul 
vremii,  nevinovăţia  lor  relativă.  Pe  lisus,  altă  nevinovăţie 
—  aceasta:  absolută  —  l-a  dus  la  moartea  infamantă  pe 
cruce.  Până  şi  mizerabilul  Iuda,  care  ulterior  s'a  spânzurat, 
s'a  umflat  şi  rupându-se  craca  cu  el  a  căzut  şi  a  crăpat 
risipindu-i-se  măruntaiele,  a  întărit  o  convingere  obştească, 

o  certitudine  care  face  ocolul  veacurilor,  când  gâtlejul  lui 
ars  de  remuşcări  a  articulat  cunoscutele  cuvinte :  „Greşit-am 
de  am  vândut  sânge  nevinovat". 

Ce-a  urmat  după  aceea,  depăşeşte  limitele  subiectului 
acestei  expuneri  rezumative. 

Mormântul  cel  nou  în  care  losif  din  Arimateea  şi  cu 
Nicodim  au  coborît  trupul  sfâşiat  de  piroane  şi  de  împun¬ 
sătura  lăncii,  nu  l-a  putut  cuprinde,  A  treia  zi  a  înviat, 
A  înviat  cu  adevărat.  Cei  ce  l-au  văzut,  au  mărturisit 
biruinţa  Lui  asupra  morţii.  L-au  văzut  sfinţii  apostoli  şi 
peste  cincisute  de  creştini  contimporani  ai  învierii.  La 
anul  57,  când  sfântul  Apostul  Pavel  scria  Corintenilor 
întâia  epistolă,  mai  mult  de  jumătate  dintre  aceşti  martori 
ai  învierii  erau  încă  în  viaţă.  Scepticii  din  capitala  Ahaei, 
sătui  de  sughiţurile  filosofiei  greco-romane,  n’aveau  decât 
să  se  repeadă  până'n  Ţara  Sfântă,  să  stea  de  vorbă  cu  ei. 
Şi  cine  ştie  dacă  unii  dintre  Corintenii  cu  dare  de  mână 
nu  vor  fi  recurs  la  această  comodă  luare  de  contact  cu 
văzătorii  lui  Iisus  cel  înviat,  ca  să  surpe  şi  ultimele  fărâme 

de  îndoială  ce  le  mai  purtau  în  suflet.,, 

* 

Din  ceasul  în  care  Iisus  calcă  cu  moartea  pre  moarte, 
până  şi  cei  fricoşi  cutează  şi  îşi  mărturisesc  credinţa.  De 
ce  s'ar  mai  teme  ?  Potrivnicii  nu  le  mai  pot  face  nici  un 
rău.  Pot  să  le  ia  totul.  Ei  ştiu  că  au  câştigat  ceva  ce  nu 
le  mai  poate  răpi  nimeni :  certitudinea  învierii  la  viaţa  de 
veci  este  avuţia  lor  cu  neputinţă  de  înstrăinat. 

De- acum  încolo,  în  inima  fiecărui  om  Cerul  sălăşlueşte 
şi  aşteaptă.  Aşteaptă  să  i  se  dăruiască  ceea  ce  Iisus  a  răs¬ 
cumpărat  din  întunerecul  păcatului  şi  din  umbra  morţii, 
strămutându-ne  în  plinătatea  de  lumină  a  apropierii  de 
Dumnezeu, 

Diacon  Dr.  NICOLAE  BALCA 

Profesor  la  Şcoala  normali  de  bieţi  „A.  Şaguoa“,  Sibiu 

Desigur,  trebuie  să  accentuăm,  că  reacţiunea  filosofiei  idealiste- 
împotriva  naturalismului  filosofiei  vieţii  este  justificată,  fiindcă  aceasta 
din  urmă  înlănţuia  pe  om  în  lumea  obiectelor  şl  a  unei  necesităţi 
oarbe  şi-l  arunca  în  strâmtoarea  „des  nur-so-Lebens“  sau  „des  nun- 
einmal-so  Selns“,  cum  nimerit  zice  Pfeiffer*.  Filosofia  vieţii  îi  răpia 
omului  idealitatea  şi  posibilitatea  acestuia  de  a  întreba  după  sensul 
vieţii  sale,  căci  „cine  trăeşte  numai,  trăeşte  fără  sens“. 

Dar  şi  primejdia  pe  care  o  reprezintă  concepţia  antropologică 
idealistă  este  tot  atât  de  mare  ca  şi  aceea  a  naturalismului.  Pedagogia 
idealistă  năzuia  să  realizeze  un  om  care  să  fie  o  fiinţă  raţională  pură 
ca  loc  de  înmărginire  a  Ideii.  Şi  această  pedagogie  reuşise  să  întru¬ 
chipeze  teoretic  acest  om  strein  cu  totul  de  obârşiile  lui  existenţiale 
şi  surd  la  pretenţiile  clipei  concrete;  un  om,  aşadar,  care, îndrăgostit 
de  general,  de  nemărginit,  de  Idee,  uitase  că  el  este  un  ins  care 
trăeşte  înăuntrul  veacului  şi  al  mărginirii.  Ceea  ce  l-a  scandalizat  pe 
Kierkegaard  a  fost  titanismul  filosofiei  idealiste  care  a  ajuns,  cu  în¬ 
crederea  ei  nebună  în  raţiunea  omenească,  să  creadă  că  spiritul 
omului  e  un  moment  esenţial  al  unei  deveniri  sigure  spre  sine  a  lui 
Dumnezeu.  Metafizica  idealistă  a  înlăturat  prin  aceasta  tragicul  exis¬ 
tenţei  omeneşti,  pe  care  a  angrenat-o  într'o  presupusă  mişcare  a  unor 
necesităţi  dialectice  şi  abstracte,  cu  scopul  de  a-i  da  omului  iluzia 
unei  securităţi  absolute.  „Omul  îşi  găseşte,  graţie  fiinţei  sale  divine, 
siguranţa  absolută  a  existenţii  sale  istorice  în  procesul  necesar  şi 
dialectic  care  constitue  fiinţa  lumii."* 

1  Capitol  dintr'o  lucrare  care  va  apare  sub  titlul:  Problema  existenţii  ome¬ 
neşti  tn  filosofia  contimporană. 

2  Joh.  Pfeiffer,  Existenzphilosophie,  Leipzig  1933,  p,  16. 

3  Heyse,  Idee  und  Existenz,  p.  341. 

In  realitate,  aşadar,  atât  filosofia  vieţii  cât  şi  aceea  a  idealismului 
german  nesocotesc  realitatea  existenţii  omeneşti,  trădând  existenţa 
tactică  a  insului  în  timpul  mărginit  pentru  un  pretins  plan  supra- 
temporal  şi  un  nemărginit  abstract,  care  în  filosofia  vieţii  se  numea 
„Viaţă"  iar  în  filosofia  idealistă  „Idee".  In  amândoauă  cazurile  existenţa 
omului  e  degradată  la  o  simplă  scenă  a  ?unei  nemărginite  vieţi  a 
Naturii  sau  a  Ideii. 

Ca  şi  naturalismul  tot  asemenea  şi  idealismul  îi  răpeşte  libertăţii 
insului  seriozitatea  ei  ultimă.  Pentru  idealism  înfricoşata  căutare  în 
întunericul  timpului,  nesiguranţa  vieţii,  alegerea  destinului  vieţii  ome¬ 
neşti  nu  sunt  decât  aspecte  neînsemnate  şi  superficiale  ale  devenirii 
spirituale.  Căci  idealismul  vede  pe  om  prins  în  tensiunea  dintre  o 
realitate  lipsită  de  orice  sens  şi  o  supra-realitate,  între  „So-Sein"  şi 
„Ideal"  între  „existenţă"  şi  „Idee",  Menirea  vieţii  omeneşti  este  ca 
omul  să  treacă  din  sfera  lui  „a  fi  aşa"  în  aceea  a  lui  „trebue  să  fie". 
Şi  această  trecere  se  face  prin  cultivarea  raţională.  Lipsit  de  lumina 
raţiunii  omul  rămâne  prins  în  facticitatea  brutală  a  lui  „So-Sein", 
iar  prin  cultivarea  spiritului  omul  se  apropie  de  idealitatea  existenţei 
raţionale  pure,  aşa  că  în  această  tensiune  nu  mai  rămâne  nici  un  loc 
pentru  o  „vină11  şl  un  „păcat11  ca  semne  ale  răspunderii  care  apasă 
pe  umerii  omului.  Privită  din  punctul  de  vedere  al  mişcării  dialectice 
a  spiritului,  existenţa  omenească  este  străină  de  orice  vină  şi  de  orice 
păcat,  fiindcă  această  existenţă,  ca  un  mădular  al  existenţii  veşnice 
prezente  a  Spiritului  absolut,  este  justificată  şi  total  transfigurată. 

Dar  filosofia  idealistă  nu  neglijează  numai  conştiinţa  vinei  şi  a 
păcatului  ci  şi  importanţa  morţii.  Pentrucă  în  faţa  devenirii  dialectice 
a  Spiritului  absolut  moartea  devine  un  simplu  sfârşit  al  existenţei 
proprii  a  omului  şi  o  poartă  prin  care  aceasta  se  contopeşte  cu 
nesfârşita  viaţă  a  Cosmosului  sau  a  „Ideii11.  Ca  o  graniţă  moartea  uu 
loveşte  decât  individualitatea  şi  persoana  mea  empirică,  dar  nu  sub¬ 
stanţa  mea  supraindividuală,  căci  angrenat  în  existenţa  supratemporală 
a  Ideii  absolute  omul  este  total  mântuit  de  moarte. 

Nu  este  greu  să  se  vadă  că  aici  este  vorba  de  o  construcţie 
antropologică  străină  de  realitatea  existenţii  omeneşti  şl  că  de  aceea 
reacţiunea  realistă  împotriva  filosofieî  idealiste  a  fost  necesară.  Din 
acest  motiv  noi  nu  negăm  dreptul  la  existenţă  unei  filosofii  care  vrea 
să  cunoască  sensul  existenţii  omeneşti.  Dar  avem  dreptul  să  cercetăm 
dacă  rezultatele  la  care  ajunge  această  filosofie  însemnează  un  progres 
faţă  de  antropologia  naturalistă  şi  cea  idealistă.  Intenţia  heideggerianâ 

este  justificată,  dar  trebuie  să  vedem,  dacă  chipul  în  care  Heidegger  a 
căutat  să  realizeze  această  intenţie  duce  la  rezultate  fericite.  Fiindcă 
descripţia  filosofică  care  să  aibă  pretenţia  că  sileşte  extsenţa  să-şi 
trădeze  fiinţa  ei  intimă  este  o  iluzie.  0  asemenea  metodă  poate,  desigur, 
ca  să  ne  reveleze  profunzimea  nespus  de  adâncă  a  realităţii  existenţei 
omeneşti.  Dar  descripţia  fenomenologică,  în  care  Heidegger  crede  aşa 
de  mult,  nu  reprezintă  o  „intrare"  mai  ingenioasă  şi  mai  miraculoasă 
in  tainiţele  realităţii  existenţei  omeneşti,  din  motivul  că  aceasta  ar 
însemna  că  e  posibilă  o  inţelegere  absolută  a  acesteia,  ceea  ce  ar  fi 
egal  cu  o  usurpare  a  intuiţiei  divine. 

Aceasta  pare  să  fie  şi  justificarea  invinuîrei  pe  care  Grisebach 
i-o  aduce  lui  Heidegger,  că  analiza  existenţială  a  acestuia  este  o  depăşire 
necritică  a  graniţelor  gândirii  filosofice  şi  o  încercare  zadarnică  de 
a  birui  experienţa  cu  ajutorul  epistemologiei.  £  adevărat,  zice  acelaş 
Grisebach,  că  Heidegger  a  depăşit  substanţa  sufletească  animistă,  aşa 
cum  aceasta  era  concepută  de  Descartes,  sau  Kant,  dar  şi  concepţia 
existenţială  mai  păstrează  un  rest  din  acel  vestit  mit  al  Eulul.  Fiindcă 
şi  la  Heidegger  cunoaşterea  depăşeşte  modesta  funcţiune  pe  care 
aceasta  o  are  de  a  deosebi  şi  descoperi  ceea  ce  este  general-valabil 
la  temeiul  fenomenelor  cu  scopul  de  a  sluji  vieţii  omeneşti.  Heidegger 
năzueşte  însă  spre  sensul  pe  care-1  cuprinde  cuvântul  „existenţă".  El 
intreabă  despre  „Seînsverstăndnis"  şi  caută  să  descopere  un  „mod 
corect  de  a  intra  la  acest  existent".  Heidegger  vrea  să  „înţeleagă" 
să  «descopere"  şi  să  „interpreteze"  existenţa  omenească. 

Din  consideraţiile  de  mai  sus  am  constatat  că  fenomenul  exi¬ 
stenţă  are,  cel  puţin  în  ceea  ce  priveşte  omul,  două  feţe:  odată  fiind 
„existenţă  ca  a-fi-în-lume“  iar  altă  dată  „existenţă  ca  a-fi-la-sine- 
însuşi".  Orice  accentuare,  însă,  a  uneia  dintre  aceste  feţe  însemnează 
o  falsificare  a  fenomenului  numit  existenţă.  Şi  acest  lucru  se  întâmplă 
în  analizele  heideggeriene,  care  nu  accentuiază  decât  polaritatea  exi¬ 
stenţei  cu  lumea  ca  un  dat.  Aceste  analize  nu  depăşeşc  conştiinţa 
concretă  sau  întâlnirea  concretă  cu  lumea  şi  de  aceea  Heidegger  nu 
vede  în  această  întâlnire  decât  o  singură  faţă,  ceea  ce  face  ca  el  să 
nu  conceapă  existenţa  omenească  decât  ca  „a-fi-în-lume"  iar  lumea 
numai  ca  „um  zu".  Heidegger  nu  mai  descopere  nimic  altceva  în 
conştiinţa  concretă  şi  de  aceea  sub  aspect  ontologic  existenţa  ome- 
nească  nu  este  decât  „a-fi-în-lume".1 

1  Vezi  A.  Delp,  S.  J.  Tragische  Existeuz,  p.  92.  Deosebirea  între  Heidegger  şi 
Jaspers  —  alt  filosof  existenţialist  —  este  aceea  că  acesta  din  urmă  accentuiază  că 
mărginirea  omului  se  revelează  in  faptul  că  omul  îndrăzneşte  saltul  prin  care  se  de- 

Meteahna  mare  a  hernie neuticei  heideggeriene  este  însă  aceea 
că  ea  nu  ne  poate  oferî  nici  o  perspectivă  etică.  Heidegger  încearcă 
într'adevăr  o  interpretare  a  conştiinţei  în  care  glasul  acesteia  să  de¬ 
vină  „un  fenomen  originar  al  existenţei*’,1  fără  ca  însă  Cineva  să-şi 
mai  ia  refugiul  la  „nichtdaseinssmăsiger  Măchte“,  aşadar  la  „descripţii 
psihologice"  sau  biologice.*  Şi  această  concepţie  o  împărtăşim  şi  noi, 
fiindcă  conştiinţa  nu  e  o  apariţie  biologică  şi  nici  un  fenomen  pur 
psihologic,  ci  ea  se  află  într'o  dimensiune  care  este  opusă  aceleia  a 
obiectelor.  Cu  toate  acestea  nu  putem  accepta  interpretarea  heidegge- 
riană,  din  motivul  că  cu  această  analiză  noi  nu  ne  aflăm  în  do¬ 
meniul  eticului-8 

Heidegger  vorbeşte  despre  faptul  că  existenţa  fuge  din  faţa  a 
ceea  ce  ei  numeşte  „Geworfenheit",  din  faţa  neliniştitoarei  izolări 
aruncate  în  lume,  pentru  a  se  uşura  de  tragicul  acesteia  într'o  pre¬ 
tinsă  libertate  a  anonimului.  Este  „fuga  din  faţa  neliniştei",  care  in 
fond  determină  izolarea  acelui  „a-fi-în-lume“.‘  Pierdut  în  sfera  ano¬ 
nimului  omul  nu  mai  aude  propriul  său  Eu.8  Şi,  din  această  „pier¬ 
dere  în  anonim",  existenţa  se  poate  salva  numai  prin  sine  însuşi, 
aşadar  printr'o  chemare  a  sa  proprie.  „Das  Angerufene*  este  exi¬ 
stenţa  însăşi ;  ea  este  ceea  ce  rezultă  din  această  chemare  de  adân¬ 
curi  ;  existenţa  este  chemată  de  o  voce  lăuntrică  „spre  posibilitatea 
sa  proprie".  In  această  chemare  apare  un  dublu  „Nicht-Charakter" 
al  existenţei.  Aceasta  este  mai  întâi  ceva  „aruncat**.  Şi  acest  lucru  în¬ 
semnează  că  ea  nu  este  adusă  în  a  sa  fiinţare  prin  ea  însăşi  şi  ca, 
deci,  ea  nu  poate  dispune  absolut  de  temeiul  său  propriu.  Din  acest 
motiv,  în  aruncarea  existenţii  se  cuprinde  un  Nu.  A  putea  fi  (Sein- 
konnen)  însemnează  o  posibilitate  sau  alta.  Existenţa  renunţă  mereu, 
într'un  proect  existenţial,  la  cealaltă  posibilitate.  Libertatea  constă, 
deci,  în  alegerea  uneia,  tn  a  nu  putea  alege,  a  nu  fi  ales  altă  posi¬ 
bilitate.  Acesta  este  al  doilea  Nu,  care  are  caracterul  de  constitutiv 
al  existenţii. 

păşeşte  pe  sine,  inspre  un  altul,  care-1  (ârcueşte  şi-l  face  să  se  simtă  un  „Eu".  Eh, 
tine  nu  poate  exista  decât  într’o  „comunicare"  cu  un  altul,  acest  altul  putând  să  fie 
un  om  sau  Dumnezeu,  altă  existenţă  sau  Transcendenţa,  ce  se  află  deasupra  oricărei 
existenţe  omeneşti.  A  exista  însemnează  pentru  Jaspersr  o  punere  liberă  intr'un 
raport  cu  un  altul  care  sa  află  dincolo  de  graniţele  proprii.  Vezi  Pbilosonbie,  I,  p, 
5;  H,  p.  202;  III,  p.  f. 

1  Heidegger,  Sein  und  Zeit,  p.  26i. 

2  Idem,  p.  269. 

‘  KarL  Heim,  Glaube  und  Denken,  p.  352. 

4  Heidagger,  op,  cit,  p.  276. 

‘  Idem,  p.  279. 

împotriva  acestei  descrieri  a  structurii  existenţei  nu  putem  nimic 
obiecta.  Dar  prin  această  descriere  Heidegger  n’a  pătruns  la  temeiul 
adevărat  al  conştiinţei  în  care  îşi  are  obârşia  obiectul.  Problematicul 
eticului  nu  se  revelează  decât  in  clipa  în  care  se  pune  întrebarea  j 
este  existenţa  mea  autentică  o  afirmare  arbitrară,  sau  ea  poartă  îa 
sine  o  necesitate  mai  înaltă  ?  Este  acel  „Aici"  (das  Da)  în  care  eu 
sunt  aruncat,  un  „Aici"  indiferent?  Mă  aflu  eu  în  existenţa  mea  au¬ 
tentică  într'o  desnădejde  latentă,  sau  sunt  total  mântuit  de  orice  des- 
nădejde?  Fiindcă,  dacă  acest  „Aici“,  în  care  eu  sunt  aruncat,  este  o 
punere  sau  o  aruncare  arbitrară,  chemarea  care  mă  readuce  de  sub 
domnia  anonimului  nu  poate  avea  caracterul  unei  îndatoriri  etice. 
Vocea  care  mă  cbiamă  din  acea  pierzanie  nu  face  decât  să-mi 
arunce  în  lumina  conştiinţei  tragicul  non-sens  al  existenţei  mele.  Dacă 
drumul  spre  acel  „Man“  rămâne  deschis,  eu  nu  văd,  de  ce  n'aşi  în¬ 
trebuinţa  acest  drum  ca  să  scap  de  desnădejde  şi  să  adorm  vocea 
care  mă  chiamă  să  revin  la  mine?  Frica,  despre  care  Heidegger 
spune  că  aruncă  existenţa  mea  în  iaţa  Neantului,  nu  poate  ii  „frica 
conştiinţii",1  ci  ea  este  frica  unui  Eu  cuprins  de  neliniştea  izolării 
sale  în  faţa  aceluiaş  Neant  al  lumii  şi  care,  părăsit  într'o  absolută 
singurătate,  nu  se  mai  bizuie  decât  pe  sine  însuşi.  Dacă  existenţa 
nu  este  reală  decât  ca  „In  der-Welt-sein",  atunci  singurul  sens  al 
acestei  existenţe,  ca  „Sein-bei-der-Welt",  nu  este  altul  decât  totala 
părăsire  a  acesteia  în  lume,  iar  acea  „vorlaufende  Entschlossenheit" 
nu  poate  fi  o  hotărîre  etică,  ci  numai  o  îndrăsneală  născută  din  des- 
nădejdea  cea  mai  nemărginită.  Şi  apoi  dacă  a  fi  aruncat  în*  al  meu 
„Aid"  este  ceva  arbitrar,  prin  care  eu  mă  pot  pune  în  orice  situaţie 
doresc,  atunci  eu  pot  să  nu  simt  aceasta  aruncare  ca  o  vină  a  mea, 
ci  ca  o  nenorocire  ce  a  venit  peste  mine  cu  acest  arbitrar  „a  fi 
aruncat"  şi  că  deci  eu  nu  pot  fi  atotputernic,  fiindcă  eu  nu  pot  alege 
decât  o  singură  posibilitate  din  mai  multe  posibilităţi  •.  acestea  din 
urmă  rămânând  excluse  dela  o  realizare. 

Din  acest  motiv  putem  afirma  cu  certitudine,  că  eu  nu  pot  de 
păşi  desnădăjduita  insecuritate  şi  neliniştita  singurătate  în  care  ajunge 
existenţa  mea  îndată  ce  eu  revin  la  mine.  Fiindcă  eu  nu  mă  pot 
hotărî  numai  din  mine  să  vreau  să  am  o  conştiinţă.  Eu  nu  mă  pot 
decreta  vinovat  printr'o  chemare  proprie.  A  fi  vinovat  îşi  are  obârşia 


1  Heidegger,  op.  cit.  p,  296, 

—  cum  observă  şl  K.  Helm1 — într'un  raport  al  omului  cu  un  veşnic 
„Tu"  şi  cu  pretenţiile  pe  care  Acesta  le  are  asupra  noastră.2  Filo¬ 
sofii  idealişti  au  presimţit  acest  lucru  şi  de  aceea  ei  spun  că  viaţa 
omenească  nare  un  sens  şi  o  valoare  decât  în  măsura  în  care  aceasta 
se  află  într'un  raport  cu  Absolutul.  Singura  eroare  pe  care  o  făptuiau 
aceştia  era  aceea  că  ei  gândiau  acest  raport  într'un  chip  panteist, 
iar  Absolutul  ca  fiind  o  entitate  impersonală  şi  abstractă.  Filosofla 
hegeliană,  bunăoară,  rămâne  sau  cade  cu  misterul  unităţii  dintre  spi¬ 
ritul  mărginit  şi  Spiritul  absolut.  Pentru  Heidegger,  însă,  omul  se 
găseşte  într’o  totală  părăsire  în  mărginirea  acestei  lumi  şi  de  aceea  el 
caută  să  explice  chemările  conştiinţei  din  neliniştea  şi  frica  pe  care 
o  naşte  această  părăsire, 

De  fapt  structura  ontologică  a  vinei  este  de  aşa  natură  că  ea 
nu  se  poate  naşte  decât  în  faţa  altei  dimensiuni  decât  Neantul.  Con¬ 
ştiinţa  vinei  nu  se  poate  naşte  decât  în  întâlnirea  omului  cu  Dum¬ 
nezeu,  Obârşia  conştiinţei  vinovate  nu  se  află  într'un  monolog,  ci 
într'un  dialog,  pe  care  omul  îl  duce  cu  Dumnezeu.  Conceptul  „grijei" 
hu-i  permite  lui  Heidegger  un  asemenea  dialog.  „Grija"  însemnă  la 
Heidegger  „Lastcharakter  des  Daseins",  aşadar  tragica  resemnare  sub 
legea  exilului  şi  a  totalei  pierzanii  în  Neant.  Şi  de  aceea  această  lume 
tragică  a  grijei  este  o  lume  a  singurătăţii.  Sau  poate  singura 
comunitate  a  existenţii  este  acel  „Man"  pe  care-1  osândeşte 
Heidegger?  Un  alt  tovarăş  al  existenţei  în  această  lume  a  grijei 
nu  există.  „  A-fi-în-lume“  este  structura  fundamentală  a  existenţei 

1  Vezi  K.  Heim,  Glaube  und  Denken,  p.  352. 

Şi  la  Jaspers  „Existieren",  a  fi  om,  nu  însemnează  a  avea  ceva,  a  fi  sigur 
de  ceva,  ci  a  fi  mereu  pe  drum,  a  căuta  mereu.  Pentru  păstrarea  acestei  existenţe 
proprii  numai  omului,  a  acestei  veşnici  căutări,  care  constitue  autenticitatea  existenţei 
omeneşti.  Jaspers  nu  poate  admite  o  înţelegere  reală  a  lui  Dumnezeu  prin  om,  şi 
aceasta  cei  puţin  atâta  timp  cât  omul  vrea  să  aibă  o  atitudine  filosofică.  Omul  se 
deosebeşte  radical  de  Dumnezeu,  prin  aceea  că  omul  este  o  existenţă,  aşadar  cău¬ 
tare,  Dumnezeu  nare  apoi  nici  o  graniţă,  pe  care  El  ar  trebui  s'o  depăşească,  pentru 
a  putea  să  fie  El  însuşi,  Deasemenea  Dumnezeu  nu  este  nici  rău,  aşa  cum  este  omul, 
care,  încrezut  în  Eul  său,  nu  mai  năzueşte  să  depăşească  graniţa  sa  şi  să  se  rapoarte 
la  un  altul,  negând  prin  aceasta  comunicarea  dintre  „Eu“  şi  „Tu“  şi  raportul  cu 
Divinitatea  şi  prin  aceasta  el  nu  mai  poate  să  devină  un  Eu  propriu, 

Jaspers  admite  apoi  şi  o  revelaţie  şi  o  credinţă  filosofică  proprie  omului.  Dar 
aceasta  revelaţie  este  o  descoperire  a  Divinităţii  ce  grăeşte  prin  mit  şi  simbol.  Mitul 
şi  simbolul  sunt  „Chifireschrift  der  Transzendenz".  Omul  întâlneşte  această  Divinitate 
numai  în  îndrăzneală  şi  intr'o  credinţă  ce  n’ajunge  niciodată  la  siguranţă  absolută. 
Idem,  I,  p  33;  III,  p.  129,  141,  152. 

şi  sub  acest  principiu  suprem  este  aşezat  şi  a-fi-cu-altul,  Hei¬ 
degger  n'a  aruncat  însă  niciodată  întrebarea,  dacă  nu  cumva  tocmai 
raportul  cu  un  „Tu"  să  însemneze  un  existenţial  independent  al  exis¬ 
tenţei  omeneşti".1  Şi  Heidegger  nici  nu  putea  face  acest  lucru,  fiindcă 
pentru  el  nu  există  un  asemenea  „Tu“,  ci  numai  acel  anonim  „Man“ 
care-i  răpeşte  omului  tocmai  autenticitatea  existenţei,2 

Noi  credem,  însă,  că  adevărata  revenire  la  sine  a  omului  nu  e 
posibilă  decât  în  clipa  în  care  omul  descopere  acel  „Tu"  absolut, 
pentru  că  numai  în  faţa  acestuia  el  ştie  cu  certitudine  că  Eulcarese 
află  în  lume  nu  poate  fi  al  lui  însuşi.  Acesta  era  numai  o  fugă  din 
faţa  posibilităţii  lui  proprii  şi  din  faţa  realităţii  lui  cele  mai  adevă¬ 
rate.  Căci  omul  nu-şi  poate  trăi  realitatea  lui  existenţială  decât  pe 
temeiul  pe  care  el  îl  descopere  în  această  ultimă  dimensiune.  Abia 
în  această  clipă  el  observă  că  fiinţa  lui  ori  e  desnădejde  latentă,  ori  ea 
este  vinovată  în  faţa  lui  Dumnezeu,  care  vrea  să  mă  scape  din  această 
desnădejde  în  care  eu,  intr’o  luptă  demonică,  vreau  să  persist.  De 
aceea  e  clar  că  abia  în  faţa  lui  Dumnezeu  omul  îşi  descopere  fiinţa  lui 
proprie.  Eu  mă  recunosc  numai  întrucât  sunt  recunoscut  de  Dumnezeu. 
Fiindcă  abia  atunci  când  Dumnezeu  e  subiect  iar  eu  devin  obiectul 
său  îmi  regăsesc  existenţa  mea  proprie. 

Heidegger  înţelege  unitatea  existenţei  omeneşti  ca  „existenţă  in 
lume"  ca  „grije"  şl  ca  „existenţă  spre  moarte".  Insă  Iui  nu-i  reuşeşte 
să  arate  precis  în  ce  constă  această  unitate  a  omului  şi  care  sunt  te¬ 
meiurile  ei.  Căci  şi  omul  simplu  soluţionează  această  problemă  prin 
cuvintele:  Eu  însumi.  Dar  care  este  sensul  adânc  al  acestor  cuvinte 
misterioase  ?  Heidegger  nu  răspunde  la  această  întrebare  centrală,  cl 
se  mărgineşte  să  afirme  că  existenţa  omenească  este  „a-fi-în-lume". 
Unitatea  omului  este  însă  unitatea  existenţei  lui  personale.  Iar  existenţa 
personală  a  omului  nu  poate  fi  înţeleasă  decât  în  legătură  cu  actul 
divin  al  creaţiei  omului. 

E  adevărat  că  şi  Heidegger  vorbeşte  despre  o' determinare  perso¬ 
nală  a  existenţei  omeneşti,  fiindcă  acest  lucru  ar  voi  să-l  arate  acel 
„Mitdasein".  Acest  existenţial  este  însă  cuprins  a  priori  în  acel  „In- 
der-Welt-sein‘*  şi  o  creatură  mărginită  nu  poate  condiţiona  originar  o 

1  Cullberg,  Das  Du  und  die  Wirklichkeit,  Uppsala  1937  p.  119,  cit.  la  Delp. 
op.  cit.  p,  95.  Un  elev  al  lui  Heidegger,  anume  Lowîth,  a  dus  analiza  existenţială  mai 
departe  şi  a  ajuns  la  concluzia  că  a  exista  însemnează  originar  „Mit-sein"  sau  „Vor- 
einem-Du-stehen".  La  aceieaşi  concluzie  ajunge  şi  Gogarten  în  a  sa  „Politische  Etbik“, 

a  Prin  „Man“  Heidegger  înţelege  puterile  anonime  ale  mediului  social,  aşadar 
ale  comunităţii. 

altă  creatură.  Acest  lucru  nu-1  poate  face  decât  un  creator  absolut. 
Căci  prin  aceea  că  omul  poate  să  zică  „Eu"  el  se  aseamănă  cu  Dum¬ 
nezeu.  Dar  în  clipa  când  el  vrea  să  zică  „Eu  însumi",  el  trebue  st 
se  raporte  la  Dumnezeu,  ca  la  ‘obârşia  existenţei  Eulul  său  şi  prin 
aceasta  omul  se  deosebeşte  de  Dumnezeu. 

Omul  este  o  persoană,  o  „Sine-,  o  sinteză  între  trup  şi  suflet 
purtată  de  spirit.  Şi  a  fi  persoană  însemnează  „Bewusstsein-haben", 
aşadar  a  reflecta  conştient  asupra  sa  însăşi.  A  fi  persoană  constă  în- 
tr'un  raport,  care  se  raportă  pe  sine  Ia  sine  însuşi,  cum  se  exprima 
Kierkegaard. 1 

Acest  lucru  însemnează  că  nu  raportul  în  sine  constitue  persoana, 
ci  abia  realizarea,  actualizarea  acestui  proces.  Dar  un  raport  care  se 
rapoartă  Ia  sine  însuşi,  aşadar  o  Sine,  trebui  să  fie  dat  ori  prin  sine 
însuşi,  ori  prin  altul.  Şi  dacă  raportul,  care  se  raportă  pe  sine  la  sine 
însuşi,  este  dat  prin  un  altul,  atunci  acesta  se  află,  ca  raportul  cu  sine 
însuşi  şi  într'un  raport  cu  un  al  treilea  care  a  dat  Întregul  raport, 
Un  asemenea  raport  dat  şi  dedus  este  Sinea  omului:  „un  raport  care 
se  raportă  pe  sine  la  sine  însuşi  şi  în  această  raportare  la  sine  în¬ 
suşi  pe  sine,  se  raportă  la  un  altul".2 

Cea  dintâi  posibilitate,  aşa  dar  posibilitatea  ca  omul  să  se  fi 
dat  el  însuşi  pe  sine,  este  o  simplă  iluzie,  fiindcă  o  aseitate  absolută 
nu  posedă  decât  Dumnezeu.  De  aceea  nu  rămâne  decât  posibilitatea 
a  doua,  ca  omul  să  fie  dat  sau  creat  de  Dumnezeu.  De  aici  concluzia 
sigură  că  omul  se  afîă  într'un  raport  existenţial  cu  Dumnezeu,  ceea 
ce  însemnează  că  persoana  omului  nu  constă  numai  în  conştiinţă,  cî 
şi  în  raportul  existenţial  cu  Dumnezeu.  Ceea  ce  constituie  fiinţa  per¬ 
soanei  omeneşti  nu  este,  aşadar,  numai  ştiinţa  despre  sine,  ci  şi  şti¬ 
inţa  despre  raportul  cu  Absolutul  sau  cu  Dumnezeu. 

Raportul  acesta,  care  durează  deia  crearea  omului,  se  află  aşezat 
în  cugetul  acestuia.  Fiindcă  faptul  că  omul  are  un  cuget,  însemnează 
tocmai  că  omul  se  află  într'un  raport  cu  Dumnezeu.  Omul  a  rămas, 
din  clipa  în  care  a  părăsit  mâna  Creatorului  sâu,  legat  de  Acesta 
prin  cugetul  său.  „In  cuget  şi-a  aruncat  Dumnezeu  privirea  la  mine 
şi  prin  aceasta  mi-e  imposibil  să  uit  că  acest  ochiu  mă  vede.  Faptul 
că  Dumnezeu  privea  la  mine  a  făcut  ca  şi  eu  să  mă  uit  la  El",  zice 

1  Kierkegaard  zice:  „Was  ist  das  Selbst?  Daa  Selbst  ist  ein  Verbăltnis,  da* 
sich  zu  sicii  selbst  verbali...  (das  Selbst)  nicht  das  Verhăltuis,  sondero  dass  das  Ver- 
bâltnis  sicii  zu  sicii  selbst  verhâlt“,  Krankhei  zum  Tode,  Bd,  VIU,  p.  Î0. 

*  Kierkegaard,  idem-  p.  10. 

Kierkegaard.  Omul  poate  să  nege  exterior  legătura  Iul  cu  Dumnezeu*, 
dar  ochiul  Iul  Dumnezeu  din  cugetul  omului  r&mâne  mereu  acolo.  Şl, 
dacă  Dumnezeu  agrăeşte  pe  om  in  cugetul  acestuia,  atunci  omul  fi 
cstejdator  cu  un  răspuns,  aşadar  răspundere  lui  Dumnezeu.  Dacă  omul  ar 
fi  din  punct  de  vedere  ontic  autonom,  atunci  el  nu  ar  11  îndatorat  decât 
sieşi,  aşa  dar  el  şi-ar  fi  sieşi  măsura  cea  mai  supremă.  Dar  fiindcă 
omul  este  creat  de  Dumnezeu  şi  deci  în  raport  cu  acesta  prin  cugetul 
său,  el  „este“  mereu  în  faţa  lui  Dumnezeu.  Prin  acest  „a  fi  în  faţa  Iul 
Dumnezeu"  existenţa  şl  viaţa  omenească  primesc  o  seriozitate  nespus 
de  mare.  „Seriozitatea  adevărată  nu  se  află  decât  în  Ideia  că  Dum¬ 
nezeu  priveşte  la  om*',  zice  acelaş  Kierkegaard. 

Şi,  ca  să  ne  Întoarcem  la  problema  noastră,  credem  c&  acum  nu 
e  greu  să  observăm  că  Heldegger  nu  descrie  „Sinea"  (das  Selbst) 
omului  decât  dlntr'o  lăture  formală  exprimată  în  acel  „  Selbst-seln-konnen" . 
Pentru  că  prin  acea  autenticitate  a  existenţei  Heldegger  nu  înţelege 
decât  faptul  că,  ascultând  de  chemarea  conştiinţei,  omul  revine  la  sine 
sau  ia  acel  raport  care  se  raportă  pe  sine  la  sine  însuşi.  Atât  şi  nimic 
mai  mult.  Din  acest  motiv  o  asemenea  existenţă  nu  poate  sfârşi  decât 
acceptând  desnădejdea  ca  singura  salvare  posibilă  într'o  lume  a  unei 
veşnice  Insecurităţi. 

Că  la  Heldegger  nu  este  vorba  decât  despre  o  simplă  construcţie 
speculativă  nu  mal  încape  nici  o  îndoială.  Faptul  că  omul  este  aruncat 
în  lume,  este,  desigur,  adevărat.  Dar  de  cine  e  aruncat  şi  care  este 
sensul  acestei  aruncări  ?  Nu  cumva  această  aruncare  este  o  urmare 
a  vinei  pe  care  o  poartă  omul  însnşi?  Căderea  omului  înăuntrul  acestui 
veac,  care  se  numeşte  lume,  nu  e  produsul  unei  luciferice  vini  pe 
care  a  făptuit-o  omul  în  paradisul  originar  în  care-1  aşezase  Creatorul 
său  şi  în  care  ei  vieţuia  în  adevăr  şi  fericire?  Pentru  Heidegger  se 
pare  că  asemenea  întrebări  nu  au  nici  un  sens.  Filosofii  idealişti,  însă, 
au  aruncat  această  întrebare,  la  care  au  căutat  să  şi  răspundă  în 
sensul  acelei  metafizici  panenteiste  şi  moniste,  pe  care  noi  am 
expus- o  mai  la  începutul  acestei  lucrări.  Aruncarea  omuiui  în  lume 
este  socotită  de  aceştia  drept  o  înstrăinare  proprie  a  Spiritului  absolut, 
pentru  a  sluji  ca  drum  al  devenirii  spre  sine  însuşi  a  acestui  Absolut. 
Drumul  spre  sine  însuşi  pe  care  îl  parcurge  Spiritul  divin,  prin  lume 
şi  prin  spiritul  mărginit  al  omului,  este  motivul  tematic  al  filosofiei 
hegeliene.  Lumea  şi  spiritul  mărginit,  aşadar  lumea  şi  omul,  sunt 
exterioare  şi  totodată  interioare  Spiritului  absolut.  „Sie  sind  die  An- 
dersheit  in  die  er  sich  entlosst  undaus  der  er  sich  wieder  herstellt".1 

1  S.  Marck,  Die  Dialektik  in  der  Philosopbie  der  Gegenwart.  Tubingen,  1929, 
ş>.  5 /,  Vezi  şi  R.  Kroner,  Von  Kaat  bis  Hejel,  2.  Bde  Tiibinjsn  1921  şi  1924. 

Gândirea  şi  conştiinţa  omului  sunt  expresii  ale  înstrăinării  Ab¬ 
solutului  ;  o  înstrăinare  care  trebue  depăşită  însă.  Aceasta  este  ideia 
de  temeîu  a  filosofiei  idealiste.  Spiritul  absolut  şi  spiritul  mărginit 
sunt  dependente,  în  sensul  că  Spiritul  absolut  nu  poate  fi  concret  decât 
prin  faptul  că  se  înstrăinează,  se  aruncă  pe  sine  în  lumea  mărginită r 
devenind  spirit  mărginit  şi  că  el  nu  poate  fi  Spirit  divin  desăvârşit 
decât  dacă  el  depăşeşte  această  exteriorizare  în  mărginire  prin  cul¬ 
tivare.  In  această  dialectică  e  cuprins  mitul  sau  misterul  unităţii  şi  al 
antinomiei  dintre  Spiritul  divin  şi  cel  mărginit;  o  unitate  şi  o  anti¬ 
nomie  care  exclude  existenţa  iraţionalităţii  realităţii  şi  a  răului  în  lume. 
Căci  o  acceptare  serioasă  a  răului  ar  constitui  o  adâncă  contrazicere 
între  Eu  şi  ideea  acestuia  şi  acest  lucru  ar  strica  armonia  sistemului 
raţiunii  şi  ar  contrazice  sentimentul  securităţi  nemărginite  [cu  care 
filosofia  idealistă  a  împodobit  acest  Eu. 

In  clipa  în  care  noi  acceptăm  răul,  autonomia,  care  este  o  idee 
fundamentală  a  imanentismului  idealist,  nu  mai  este  posibilă.  Acesta 
şi  este  motivul  care  a  determinat  pe  filosofii  idealişti  post-kantieni 
să  nu  accepte  „răul  radical"  despre  care  vorbea  Kant,  Un  asemenea 
„rău"  nu  era  în  concordanţă  cu  ideea  totalităţii  şi  din  acest  motiv 
filosofii  idealişti  au  născocit  o  depăşire  a  „întâmplătorului",  care  din 
nenorocire  nu  se  făcea  decât  prin  gândire  şi  în  gândire.  Şi  acest  lucru, 
a  făcut  ca  acea  „Selbstgestaltung"  şi  „ăsthetische  Harmonislerung  des. 
Lebens",  despre  care  vorbesc  filosofii  şl  pedagogii  idealişti,  să  nu 
însemneze  altceva  decât  o  fugă  din  faţa  realităţii  vieţii  şi  o  meşteşu¬ 
gită  ocolire  a  tragicului  acestei  realităţi.  Postulatul  contrazicerii 
lor  —  care  nu  se  întâmplă  decât  în  dimensiunea  logicului  şi  a  raţio¬ 
nalului  — .  este  numai  o  mascare  a  ignorării  problematicului  şi  a  tra¬ 
gicului  care  apasă  asupra  existenţei  omeneşti,  aşa  dar  ignorarea  ur¬ 
mărilor  pe  care  le-a  produs  păcatul  în  fiinţa  omenească  şi  în  lume. 

Dar  ceea  ce  este  interesant  aici,  este  faptul  că  deşi  filosofii  idea¬ 
lişti  nu  recunosc  un  păcat  originar  în  sens  creştin,  totuşi  concepţia 
despre  „înstrăinarea"  în  lume  a  şpriţului  absolut  poate  fi  înţeleasă  ca 
atare.  „Logica"  lui  Hegel  şi  începe  cu  un  asemenea  „Siinderfall".  Deo¬ 
sebirea  esenţială  este  însă  că  filosofii  idealişti  aşează  în  locul  crea- 
ţîunei  în  sens  biblic  „înstrăinarea"  Spiritului,  care  devine  lume,  aşa 
dar  ceea  ce  Dumnezeu  numise  bun  devine  rău,  iar  în  locul  căderii  omului 
dela  Dumnezeu  se  aşează  căderea  lui  Dumnezeu  de!a  sine  însuşi.  Din 
sfera  axiologică,  „căderea"  este  împinsă  în  sfera  ontologică,  lumea  şi 
omul  devenind  un  fel  de  păcat  al  Iui  Dumnezeu,  fiindcă  Acesta  trebue 

să  se  transforme  în  contrarul  său,  pentru  a  putea  apoi  să  revină  în- 
tr’adevăr  la  sine  însuşi.  Atâta  timp  cât  luminii  1  se  opune  întunericul,, 
existenţei  neantul,  binelui  răul,  adevărului  eroarea,  ca  al  lor  „altul" r 
Dumnezeu  nu  poate  fi  ceea  ce  este  şi  ceea  ce  trebuie  să  devină. 

Cert  este  însă  că  omul  e  aruncat  în  lume  de  un  altul  faţă  de 
care  această  aruncare  este  vină.  Dar  acest  fapt  nu  însemnează  că 
lumea  este  locul  unei  veşnice  osânde  şi  părăsiri,  ci  ea  devine  numai 
sfera  în  care  omul  trebuie  să- şi  recâştige  starea  anterioară  căderii 
lui  în  lume.  Acest  lucru  ne  dă  certitudinea  că  adeveritatea  existenţei 
omeneşti  constă  într'o  absolută  dependenţă  de  un  adevăr  absolut.  A 
exista  în  adevăr  însemnează  că  omul  se  află  într’un  raport  cu  Dum¬ 
nezeu  şi  că  omul  exprimă  acest  raport  cu  Dumnezeu  în  raportul  său 
cu  lumea.  Fiindcă  a  trăi,  a  exista,  însemnează,  este  adevărat,  a  te 
hotărî.  Dar  adevărul  acestei  existenţe  nu  depinde  numai  de  „cine" 
hotărăşte,  cât  mai  ales  de  faptul  „pentru  cine"  ne  hotărîm.  Ne  ho- 
tărîm  pentru  adevărul  absolut  sau  împotriva  acestuia?  Dacă  ne  ho¬ 
tărîm  împotriva  adevărului  însemnează  că  stăruim  în  vină  şi  în  des- 
nădeide,  iar  dacă  ne  hotărîm  pentru  adevăr  ne  salvăm  din  această 
desnădejde  şi  învingem  lumea ;  acea  lume  în  care  noi  suntem  cu¬ 
prinşi  de  frică  şi  de  spaimă.  Din  acest  motiv  „existenţa"  şi  „existenţial" 
sunt  două  concepte  care  îşi  au  obârşia  în  sfera  credinţei  şi  au  un 
alt  sens  decât  acela  pe  care  vrea  să-l  dea  Heidegger  atunci  când  zice 
că  „Zu  dieser  Seinsverfassung  des  Daseins  gehort...  dass  es  in  seînem 
Sein  zu  diesem  Sein  ein  Seinsverhăltnis  hat",  sau  ca  „Das  Sein 
selbst,  zu  dem  das  Dasein  sich  so  oder  so  verhalten  kann  und 
immer  irgendwie  verhălt  nennen  wir  Existenz".  In  sensul  de  mai  sus 
„existenţa"  nu  poate  însemna  decât  conştiinţa  „de-a  fi  un  Eu  în  faţa. 
lui  Dumnezeu",  cum  se  exprimă  Kierkegaard. 

Din  acest  motiv  este  clar  că  frica  şi  panica  care  cuprind  fiinţa 
omului  nu  sunt  existenţiale,  aşa  dar  determinări  constitutive  ale  exi¬ 
stenţei  omeneşti,  ci  numai  urmări  ale  vieţii  în  afara  raportului  cu. 
Dumnezeu.  „Aşa  cum  pescarul,  după  ce  a  fixat  plasa,  face  sgomot  în 
apă,  pentru  ca  peştii  să  fugă  într’acolo  şi  să  se  prindă  cât  mai  mulţi 
îa  plasă  —  aşa  alungă  şi  Dumnezeu,  care  vrea  să  fie  iubit,  cu  aju¬ 


torul  nelinişte®,  pe  oameni".1  Şi  de  aceea  fiinţa  noastră  este  bântuită 
de  furtunile  neliniştei,  şi  ale  spaimei  numai  până  în  clipa  în  care  noi 
îl  descoperim  pe  Dumnezeu  şi  ne  convingem  că  existenţa  noastră 
este  creată  în  spre  Acesta.  Eroismului  care  acceptă  deschis  Neantul  şii 


Kierkegaard,  Tatţebiicher,  II,  Haeker,  p,  379. 


194 


UdVlSTA  T60100ICA 


absoluta  desnădejde  noi  îi  vom  opune  de  aceea  un  eroism  născut  dla 
certitudinea  că  lumea  nune  poate  ţinea  veşnic  prizonierii  ei,  fiindcă 
noi  nu  suntem  numai  lume  ci  şi  supra-lume. 

Spaima  şi  frica  despre  care  vorbesc  analizele  beideggeriene  au 
sunt  ceva  ce  ar  aparţine  fiinţial  existenţei  omeneşti,  din  motivul  că 
acestea  nu  pot  fi  lămurite  decât  în  legătură  cu  o  altă  sferă,  care  nu 
mai  este  din  această  lume  a  mărginirii.  Frica  nu-şi  are  obârşia  în 
natura  omului  şi  nici  în  destinul  empiric  al  acestuia,  ci  ea  poate  fi 
înţeleasă  numai  din  participarea  omului  la  lucrul  mântuirii  «ale. 
Numai  aşa  se  poate  explica  de  ce  omul  care  se  dărueşte  lumii  nu 
simte  nici  tragicul  şi  nici  chinul  acestei  frici,  ci  acesta  se  găseşte  într'o 
continuă  mulţumire  şi  împăcare  cu  sine  însuşi. 

Pentru  Heidegger  frica  este  dată  odată  cu  viaţa,  odată  cu  na¬ 
şterea  omului.  Fiindcă  noi  suntem  în  lume  ne  este  frică.  Acea 
„  Weltangst1*  nu  este  deci  pentru  Heidegger  decât  ştiinţa  reală  despre 
acest  „a  fi  în  lume".  Frica  rămâne  însă  de  cele  mal  multe  ori  ascunsă, 
fiindcă  omul  o  împinge  în  subconştientul  său.  Noi  trebue  să  ne  în¬ 
grijim  pentru  noi  şi  semenii  noştri.  Iubirea  noastră  devine  iot  mai 
cuprinzătoare  şi  tot  mai  îndrăzneaţă  creşte  în  noi  puterea  de  plăs¬ 
muire.  Şi  prin  aceasta  viaţa  omului  devine  tot  mai  frumoasă,  tot  mai 
bogată  şi  tot  mai  sigură.  Dar  deodată  o  frică  nemăsurată  îi  cuprinde 
adâncurile  fiinţei  în  clipa  în  care  omul  priveşte  în  faţă  Neantul  ce 
ameninţă  să-l  înghită.  Uneori,  pe  porţiuni  de  drum  respectabile 
poate  ni  se  pare  că  frica  aceasta  în  fata  morţii  şi  a  Neantului  a  dis¬ 
părut  cu  totul.  Apoi  ea  apare  iarăşi  cu  mai  multă  putere,  umbrind 
şi  arzând  totul  în  calea  ei,  aşa  că  în  spaţiul  fiinţii  omului  nu  mai 
rămâne  decât  frica.  Iar  acest  fapt  îl  face  pe  om  sâ  revină  la  sine, 
să  devină  o  existenţă  autentică.  Fiindcă,  pentru  Heidegger,  existenţa 
adevărată  este  „ins  Bodenlose  gehăcgt",  cum  ar  zice  Rilke.  Căci,  prin 
conştiinţa  despre  nimicnicia  întregei  lui  vieţi,  omul  e  silit  mereu  pe 
drumul  existenţei,  mereu  i  se  aduce  aminte  de  despărţirea  cea  mare 
şl  că  în  mijlocul  vieţii  el  poartă  moartea  în  sine.  Gol  şi  total  nepu¬ 
tincios,  singur  şi  desnădăjduit  în  faţa  faptului  tragic  de  brutal  al 
morţii,  distrus  aproape  de  frică,  omului  nu-i  mai  rămâne  decât  o 
slabă  gângăveală  ca  un  semn  vădit  al  totalei  lui  nimicnicii.  In  per¬ 
spectiva  Neantului  şi  a  morţii  omul  trăeşte,  tragic  de  tot,  contra¬ 
zicerea  dintre  existenţă  şl  Neant. 

Frica  devine  de  aceea  pentru  Heidegger  revelaţia  universalităţii 
celei  mai  mari;  aceea  a  lumii,  a  individualităţii  celei  mai  personale; 

a  „Şinei"  proprii,  şi  a  posibilităţii  celei  mai  profunde?  a  morţii.  Şi 
ca  atare  frica  însemnează  trecerea  dela  neautenticitate  Ia  autenticitate. 

Tragicul  filosofîei  heideggeriene  este  aici  nespus  de  evident. 
Fiindcă  această  filosofie  a  purces  dela  năzuinţa  de  a  descoperi 
„sensul  existenţei"  şi  de  a  hotărî  asupra  destinului  existenţei,  şi  ea  a 
ajuns,  la  sfârşitul  ostenelilor  sale,  la  afirmaţia  că  a  fi  însemnează 
„ Existent  aus  dem  Nichts1'. 

Heidegger  se  sprijină  în  analizele  sale  din  „Sein  und  Zeit"  pe 
Kierkegaard.  Dar,  după  cum  am  mai  arătat  acest  lucru,  între  aceşti 
gânditori  este  o  deosebire  fiinţială.  Ceea  ce  îl  chinuia  pe  merele  sin- 
guratec  al  Nordului  era  întrebarea:  Cum  poate  deveni  omul  iarăşi 
creştin,  ceea  ce  însemnează  om  adevărat ?  Kierkegaard  se  ridică  îm¬ 
potriva  Logosului  filosofiei  hegeliene  a  istoriei,  pentru  a  apăra  pe 
omul  care  trebue  să  stea  în  faţa  iul  Dumnezeu  într'o  veşnică  răs¬ 
pundere  şî  în  faţa  căruia  întreaga  istorie  se  poate  nărui,  fără  ca  prin 
aceasta  substanţa  omului  să  poată  fi  nimicită.  Hegel  identifică  deve¬ 
nirea  istorică  cu  viaţa  lui  Dumnezeu,  —  o  devenire  în  care  omul, 
silit  de  o  necesitate  dialectică,  dispare  complect.  Kierkegaard  osân¬ 
deşte  această  idolatrizare  a  devenirii  istorice,  pentru  a  ac¬ 
centua  importanţa  existenţei  concrete  a  insului  şi  absoluta  răspundere 
a  acestuia  în  faţa  lui  Dumnezeu.  Contrar  filosofiei  idealiste,  care 
preamărea  speculaţia  raţională,  Kierkegaard  crede  că  singura  şi  cea 
mai  importantă  menire  a  omului  este  aceea  de  a  „exista"  în  faţa 
lui  Dumnezeu.  Kierkegaard  neagă  din  acest  motiv  că  ar  exista  un 
adevăr  articulat  într'un  sistem  abstract,  care  poate  fi  ştiut  pe  dinafară, 
ci  el  pretinde  ca  aceea  ce  cineva  a  cunoscut  să  şl  trăiască  în  viaţa 
sa  sau,  cum  zice  Kierkegaard,  „darin  za  existleren',  „exişti erend 
auszudriicken",  fiindcă  adevărul  este  o  putere  ce  domneşte  asupra 
vieţii.  De  aceea  credinţa  creştină  nu  este  o  teorie  abstractă,  care 
poate  fi  înţeleasă  intelectual,  cl  omul  trebue  să  existe  în  credinţă  şi 
să  realizeze  existând  adevărul  creştin.1 

1  Kierkegaard  accentuiază  mereu  insul  in  ceea  ce  are  acesta  mai  individual  şi 
«ai  personal.  Ostilitatea  filosofului  danez  se  Îndreaptă  împotriva  sistemului  hegeliaa 
pentru  salvarea  insului  din  coborlrea  acestuia  la  rolul  de  simplu  moment  In  procesul 
supra-persona!  şi  divin  al  lumii.  Pentru  Kierkegaard  Insă  omul  nu  este  decât  „clipă*, 
cu-°  situaţie  omenească  in  care  omul  Întâlneşte  pe  Dumnezeu  in  timp  şi  fată  de  care 
emu!  se  află  mereu  în  răspundere  ca  o  sine  proprie.  Acest  personalism  kierkegaar- 
dian  este  inspirat  din  revelaţia  creştină  şi  nu  din  ideea  evoluţiei  divine  in  procesul 
Înmii.  Hegel  cu  impersonalismul  său  nu  putea  accepta  Întâlnirea  personală  dintre  Dum¬ 
nezeu  şi  om  Într'o  clipă  unică,  în  care  Dumnezeu  agrăeşte  pe  om,  tar  omul  îi  râs- 

Natural,  şi  intenţia  lui  Kierkegaard  era  tot  aceea  de  a  aduce  pe 
om  „în  interioritate  la  sine  însuşi",  dar  el  avea  ferma  convingere  că 
acest  lucru  nu  e  posibil  decât  dacă  omul  se  află  în  faţa  lui  Dum¬ 
nezeu.  Deşi  pentru  a  face  acest  lucru  Kierkegaard  nu  începe  acea 
readucere  ia  sine  din  domeniul  reiîgiei  sau  al  creştinismului,  ci  dela 
existarea  naturală  a  omului,  pentru  ca  apoi  s'o  conducă  pe  aceasta 
la  modul  de  a  fi  creştin,  care  e  singurul  chip  de  „a  fi"  om  adevărat. 
„Omul  a  uitat  ce  însemnează  a  exista  religios  şi  de  aceea,  acesta  a 
uitat  şi  ce  însemnează  a  exista  omeneşte",1  Din  acest  motiv  Kierke¬ 
gaard  s'a  văzut  nevoit  să  descrie  toate  „stadiile  pe  drumul  vieţii", 
ci  intenţia  vădită  de  a  arăta  că  singurul  stadiu  în  care  omul  se 
realizează  pe  sine  însuşi  este  stadiul  religios  creştin.  Şi  acest  punct 
de  vedere  formează  temeiul  pe  care  se  sprijină  marele  Danez  în  lupta 
pe  care  el  o  duce  nu  numai  împotriva  lui  Hegel  ci  a  întregei  filosofii 
apusene,  care  îşi  are  obârşia  în  filosofia  carteziană  a  conştiinţei. 

Din  acest  punct  de  vedere  existenţialismul  lui  Kierkegaard  e 
total  deosebit  de  cel  heîdeggerian.  Existenţa  omenească  trebue  să 
aibă  un  conţinut  etic  religios-creştin.  Şi  de  aceea  accentuarea  exi¬ 
stenţei  faţă  de  „gândirea  obiectivă"  are  la  Kierkegaard  alt  sens  decât 
în  filosofia  modernă,  în  care  omul  iraţional,  instinctual  şi  emoţional 
este  opus  omului  raţional.  Pentru  Kierkegaard  „der  existierende 
Mensch"  este  —  după  cum  spuneam  şi  mai  sus  —  omul  ce  se  gă¬ 
seşte  in  raporturi  fundamentale  cu  Dumnezeu  şi  care  exprimă  aceste 
rapcrturi  cu  Dumnezeu  in  raporturile  lui  cu  lumea.  Cu  o  claritate 
nespus  de  mare  Kierkegaard  srată  că  existenţa  despre  care  vorbeşte 
el  este  existenţa  încărcată  cu  o  răspundere  absolută  în  faţa  lui  Dum¬ 
nezeu,  Faptul  exlstării  insului  are  o  menire  etică-religioasă  ce-şi  are 
obârşia  în  revelaţia  Absolutului  înlăuntrul  mărginirii.  Este  vorba  de  o 
menire  ce  se  realizează  sub  judecata  lui  Dumnezeu  şi  nu  a  raţiunii 
omeneşti,  cum  pretindea  filosofia  idealistă. 

punde  Iui  Dumnezeu.  La  Hegel  omul  nu  se  găseşte  în  această  situaţie  botărltoare 
pentru  destinul  existenţial  personal  al  omului  în  faţa  lui  Dumnezeu.  Kierkegaard 
ştia  că  abia  in  credinţa  intr'un  Dumnezeu  personal  şi  revelat  —  şi  nu  intr'un  All- 
gott  panlogist  sau  „Ideal”  intr'un  „Infinit"  sau  „Absolut",  concepute  de  speculaţia 
gândirii  şi  cu  care  nu  este  posibilă  o  intâ  nire  dela  persoană  la  persoană  —  omul 
poate  fi  un  ins  şi  ca  atare  o  sine.  In  creştinism  omul  nu  mai  poate  fugi  intr'o 
pseudo-religiositate  panlogistă  şi  intr’un  sistem  abstract  al  tuturor  certitudinilor,  ci 
omul  trebue  să  existe  in  faţa  lui  Dumnezeu  sau  cu  alte  cuvinte  să  mărturisească  prin 
existenţa  sa,  prin  viaţa  sa,  raportul  său  cu  Adevărul  revelat. 

1  Kierkegaard,  Gesamm.  Werke,  Bd,  X.  p.  3. 

Filosofia  Heldeggeriană  poate  fi  privită  şi  ea  desigur  ca  ttn  pro¬ 
test  împotriva  superficializării  existenţei  concrete  a  insului  într'o  con¬ 
cepţie  despre  lume  şi  viaţă,  care  titanizează  istoria  şi  spiritul  ome¬ 
nesc.  Pentru  Heidegger,  însă,  timpul  şi  istoria  sunt  expresiile  cele  mai 
fidele  ale  mărginirii  şi  ale  Neantului.  Iar  omul  este  radical  angrenat  în 
timp  şi  istorie.  De  aceea  timpul  şi  devine  pentru  Heidegger  un  prin¬ 
cipiu  de  interpretare  şi  singurul  orizont  al  înţelegerii  existenţei  ome¬ 
neşti:  Omul  e  înţeles  de  Heidegger  din  structurile  formale  ale  for¬ 
melor  de  temporalizare  ale  timpului.1  Temporalitatea  existenţei  este 
cel  din  urmă  existenţial,  cea  din  urmă  determinare  existenţială  a 
fiinţei  omeneşti.  Omul  kierkegaardian,  care  trăia  in  frică  şi  cutremur 
pentru  justificarea  sufletului  în  faţa  lui  Dumnezeu,  devine  la  Heidegger 
o  fiinţă  total  căzută  sub  puterea  istoricului,  a  timpului  şi  a  mărginirii. 
Mărginirea  este  identică  cu  YÎna  iar  fiinţa  omenească  identică  cu 
mărginirea.  Omul  devine  astfel  „o  existenţă  înspre  moarte",  aşadar 
o  fiinţă  al  cărui  sens  nu  depăşeşte  marginile  istoriei  şi  ale  timpului. 2 
Timpul  este  deci  un  ce  metafizic  şi  mistic  aproape,  care,  ca  orizont 
al  existentului,  temporalizează  acest  existent,  aşa  că  alăturea  de  exis¬ 
tenţa  omului  se  pare  că  e  vorba  de  o  existenţă  şl  mai  originară  şi 
impersonală.  De  aceea  Heidegger  zice :  „Mai  originar  decât  omul  este 
mărginirea  existenţei  într 'insul".3 

Şi,  fiindcă  spuneam  mai  sus,  că  filosofia  heideggeriană  este  o  re¬ 
naştere  a  fiiosofiei  kierkegaardiene,  acum  trebuie  sfi  corectăm  această 

‘  Sein  und  Zeit,  p.  404. 

2  Kant  und  das  Problem  der  Metaphysik,  p.  2*9,  Acest  lucru  trădează  colo¬ 
ritul  mistic  al  metafizicei  heideggeriane,  mai  ales  prin  angrenarea  Neantului  in  con¬ 
sideraţiile  făcute  asupra  metafizicei  ca  întâmplare.  înţelegerea  existenţială  sau  onto¬ 
logia  este  dedusă  deci  din  negaţia  Neantului  sau  din  „Nichten  des  Nicbts“.  Fiinţa 
„des  urspriinglich  nichtenden  Nichts"  se  află  in  aceea  că  aduce  existenţa  în  faţa 
existentului  ca  un  atare.  (Was  ist  Metaphysik,  p,  19},  E  vorba  aici  de  o  precisă  ati¬ 
tudine  antilogică  în  care  intelectul  trebue  să  dispară  în  faţa  vârteiului  pe  care-1 
naşte  Neantul  ca  o  entitate  supraexistenţială.  Subiectul  şi  obiectul.  Eul  şi  „Este" 
apun  silite  de  o  frică  metafizică,  pentru  ca  apoi  să  fie  câştigate  iarăşi  abia  cu  exi¬ 
stentul  din  Neant,  „Da-sein  heisst :  Hineingehaltenheit  in  das  Nichts  —  Neantul  fiind 
posibilizarea  revelării  existentului  ca  un  atare  pentru  existenţa  omenească".  Neantul 
nu  este  pentru  Heidegger  o  noţiune  opusă  existentului,  ci  el  aparţine,  originar,  fiinţei 
iui  a  fi,  fiindcă  „im  Sein  des  Seienden  geschieht  das  Nichten  das  Nichts".  (Idem,  p. 
30).  De  aceea,  zice  S,  Marck,  după  un  asemenea  fel  metaforic  de  a  vorbi  e  greu  ca 
ideile  heideggeriane  să  fie  înţelese  ca  răsărind  dintr'o  analiză  ontologică  pură  şi 
departe  de  orice  ontică. 

3  Kant  und  das  Problem  der  Metaphysik,  p.  219. 

afirmaţie,  în  sensul  că  renaşterea  aceasta  nu  priveşte  decât  laturea 
formală  a  filosofiei  kierkegaardiene.  Fiindcă  Heidegger  consideră  exi¬ 
stenţa  omenească  ca  fiind  un  veşnic  „încă-nu"  în  timp  ce  pentru 
Kierkegaard  ea  este  un  continuu  „într'aceea".  Pentru  Heidegger  grifa, 
vina,  frica,  moartea,  timpul,  etc,  sunt  existenţiale  sau  expresii  ale  fiinţei 
omeneşti,  graţie  cărora  acest  filosof  crede  că  e  posibilă  „cea  mai  mare 
adâncire  de  existenţă"  şi  de  aceea  deosebirea  hotărîtoare  între  Hei¬ 
degger  şi  Kierkegaard  începe  acolo  unde  se  pune  problema  sensului 
ultim  al  existenţei  caracterizată  prin  conştiinţă,  vină,  frică  şi  nimic¬ 
nicie.  In  soluţionarea  acestei  probleme  de  destin  al  sensului  ultim  al 
existenţei  omului,  Heidegger  întoarce  şi  ţărcueşte  în  imanent  toate  nă¬ 
zuinţele  gândirii  kierkegaardiene,  cari  tindeau  să  afirme  ancorarea  vieţii 
omeneşti  în  Transcendent.  Prin  aceasta  Heidegger  se  îndepărtează  ho- 
tărît  tocmai  de  ceea  ce  făcea  temeiul  gândirii  kierkegaardiene :  reli- 
ligiositatea  şi  creştinismul  acesteia. 

Faptul  că  Heidegger  accentuiază  temporalitatea  şi  mărginirea 
existenţei  omeneşti,  ar  putea  să  ne  facă  să  credem  că  prin  aceasta 
filosoful  german  nu  face  altceva  decât  să  demonstreze  adeveritatea 
unei  idei  profund  creştine,  fiindcă  şi  creştinismul  învaţă  că  omul  este 
prins  în  lume  şi  îa  istorie.  Ba  ceva  şi  mai  mult,  nicio  concepţie  fi¬ 
losofică  despre  lume  şi  viaţă  nu  este  mai  ancorată  în  ciocnirea  dintre 
timp  şi  Veşnicie  decât  doctrina  creştină  cu  al  ei  mister  al  revelării 
Iui  Dumnezeu  în  timp  şi  în  lume.  Dar,  cu  toate  acestea,  creştinismul 
e  departe  de  a  înţelege  existenţa  omului  numai  din  punctul  de  vedere 
al  lumii  şi  al  mărginirii.  Temeiul  înţelegerii  creştine  a  omului  este 
certitudinea  că  omul  nu  poate  fi  niciodată  lămurit  numai  dinspre 
sine  însuşi  sau  dinspre  mărginirea  sa,  ci  numai  dinspre  Dumnezeu.  Exis¬ 
tenţialele  heideggeriene  nu  descopere  de  fapt  decât  ceea  ce  e  peri¬ 
feric  în  existenţa  omenească,  pentru  că  ele  nu  sunt  altceva  decât  nişte 
mărturii  despre  ceea  ce  este  vremelnic  şi  neînsemnat  în  existenţa 
aceasta. 

Acest  lucru  se  poate  vedea  mai  bine  din  felul  cum  Heidegger 
priveşte  problema  morţii.  Pentru  Heidegger  existenţa  omenească  este 
o  „Sein  zum  Tode",  moartea  devenind  prin  aceasta  o  determinare 
fiinţială  a  existenţei  omeneşti.  Desigur,  noi  suntem  de  acord  cu  multe 
din  consideraţiile  pe  care  acest  filosof  le  face  asupra  morţii  şi  re¬ 
cunoaştem  deschis  însemnătatea  problemei  pe  care  el  o  atacă  în  acel 
vestit  paragraf  din  „Sein  und  Zeit”,  Dar,  cu  toate  acestea,  refuzăm  a 
urma  pe  acest  filosof  înspre  concluzia  lui  desnădăfduită  că  moartea 

este  singura  mângâiere  a  omului,  fiindcă  mărginirea  ar  fi  temeiul  cel 
mai  propriu  şi  mai  adevărat  al  existenţei  acestuia,  Căci  deşi  omul 
■u  se  sfârşeşte  aşa  cum  se  sfârşesc  alte  creaturi,  tocmai  fiindcă  omul 
poate  să  nu  creadă  în  moarte  şi  să  scape  de  ameninţarea  morţii,  to¬ 
tuşi  această  încercare  nu  poate  fi  explicată  numai  din  instinctul  con¬ 
servării.  Din  acest  punct  de  vedere  omul  se  deosebeşte  de  toate  ce¬ 
lelalte  făpturi.  Există  ceva  în  om  care  se  revoltă  împotriva  acestei 
asemănări,  ceva  care  face  ca  moartea  omului  să  fie  mult  mai  îngro¬ 
zitoare  decât  a  altor  creaturi.  Omul  nu  este  o  părticică  din  lume,  ci 
el  este  o  fiinţa  spirituală  sau  o  persoană  şl  ca  atare  moartea  omului 
are  cu  totul  alt  sens  decât  de-a  fi  un  simplu  sfârşit  natural  al  vieţii. 
Făpturile  celelalte  sfârşesc,  zice  Heîdegger,  omul  însă  moare.  Dar 
poate  oare  persoana  spirituală  să  moară  ? 

Moartea  este,  desigur,  o  taină  adâncă  pe  care  gândirea  ome¬ 
nească  a  căutat  mereu  să  o  lămurească  în  felurite  chipuri.1  Cea  mai 
simplistă  lămurire  a  morţii  este  aceea  care  declară  că  moartea  omului 
este  ceva  „natural",  că  moartea  ar  fi  sfârşitul  natural  al  unei  evo¬ 
luţii  cu  care  începe  viaţa.*  După  această  concepţie  omul  ar  fi  un  or¬ 
ganism  între  alte  organisme  şi  deci  moartea  nu  mai  are  nimic  mi¬ 
sterios,  căci  prin  moarte  omul  se  întoarce  în  neistovitul  imperiu  al 
naturii. 

Noi  avem  credinţa  că  nici  Heidegger  nu  se  îndepărtează  mult 
de  această  soluţie  dată  celei  mai  arzătoare  probleme  care  chinue 
fiinţa  omului.  Căci  a  accepta  moartea  ca  pe  un  destin  crud  sau  cu 
acel  „eroism  al  Neantului"  este  unul  şi  acelaşi  lucru.  Important  este 
numai  faptul  că  existenţa  omului  ca  o  „Sein  zum  Tode",  nu  poate 
depăşi  graniţele  Iul  „In-der-Welt-sein“.  Prin  moarte  existenţa  dispare 
în  acelaş  „Neant"  fără  de  nici  un  temeiu-  Princfpiul  vieţii,  care  se 
găsea  într'o  aşa  de  mare  cinste  la  filosofii  Dilthey,  Slmmel,  Nietzsche, 
Bergson  şi  Klages,  se  transformă  la  Heidegger  în  Neant,  pentruca 
acest  filosof  să  ajungă  la  paradoxala  părere  că  existenţa  autentică 
nu  este  posibilă  decât  pe  temeiul  morţii  şi  al  Neantului. 

In  existenţă  se  află  —  atâta  timp  cât  aceasta  este  —  şi  altceva 
ceea  ce  aceasta  poate  fi  sau  deveni.  La  această  posibilitate  aparţine 
şi  sfârşitul  lui  „a  fi  în  lume",  aşa  dar  moartea.  Prin  moarte  e,  după 
Heidegger,  ţărcuită  şi  determinată  totalitatea  posibilă  a  existenţei.  * 

1  Vezi  Ioachim  Wach,  Dai  Problem  des  Todes  in  der  Philosophie  utiserer 

Tubingen. 

-  Vezi  articolul  „Tode"  In  Biockbaus. 

’  Heidegger.  Sein  un  Zeit,  p.  231. 

Dar  cum  poate  fl  cuprinsă  moartea  într'o  interpretare  existenţială  a 
existenţei  în  care  aceasta  —  moartea  —  este  considerată  ca  posibf- 
tatea  „der  schlechtinnigen  Daseinsunmoglichkeit  ?“  Heidegger  nu  oco¬ 
leşte  această  întrebare  indicând  moartea  altora.  Căci  el  zice  s  „Das 
Sterben  muss  jedes  Dasein  jewilig  selbst  auf  sich  nehmen".1  Moartea 
este,  întru  cât  ea  este,  fiinţial  moartea  mea“.  Moartea  aparţine,  aşa 
dar,  structurii  fiinţei  existenţei  prin  aceea  că  Heidegger  cunoaşte  o 
„Vorlaufen"  —  o  alergare  —  a  existenţei  în  moarte.  Existenţa  se 
„raportă  pe  sine  în  grije  la  moarte".  2  Existenţa  înţelege  că  posibili¬ 
tatea  sa  cea  mai  proprie  şi  cea  mai  de  nedepăşit  este  moartea. 3 

Heidegger  precizează  sensul  morţii,  întrucât  el  numeşte  moartea 
„sfârşit",  faţă  de  alte  interpretări.  El  face  deosebirea,  după  cum 
arătam  si  mai  sus,  între  „Verenden"  ceea  ce  însemnează  sfârşitul  ori 
cărei  fiinţe  trăitoare  şi  „das  Ableben  des  Daseins".  Heidegger  refuză 
să  privească  moartea  ca  pe  o  desăvârşire,  fiindcă  moartea  întrerupe 
existenţa  fără  să  ţină  seamă  de  gradul  de  desăvârşire  al  acesteia, 
„îndată  ce  omul  vine  în  viaţă  el  este  destul  de  bătrân  ca  să  moară", 
zice  Heidegger.  Şi  prin  aceasta  filosoful  exclude  orice  speculaţie 
asupra  nemuririi  şi  a  vieţii  dincolo  de  acest  veac  al  nimicniciei. 

Mai  departe  existenţa  înspre  sfârşit  —  das  Sein  zum  Ende  — 
poate  să  fie  proprie  şi  improprie.  Aceste  „Eigentlichkeit"  şi  „Un- 
elgentlichkeit"  erau  la  Heidegger  moduri  existenţiale  ale  existenţei  — 
Seinsweisen  des  Daseins  —  în  care  existenţa  se  pierde  sau  se  câ¬ 
ştigă  pe  sine  pentru  temeiul  alegerii  proprii.  „Das  uneigentliche  Sein 
zum  Ende"  este  ceea  ce  numiam  mai  sus  decăderea  existenţei  sub 
puterea  lumii.  Decăderea  aceasta  este  a  fi  înspre  moarte  în  modul 
unei  continui  fugi  din  faţa  morţii. 4  Decăderea  însemnează  „eine  stân- 
dige  Beruhigung  liber  den  Tod".  5 

Faţă  de  acest  mod  de  a  fi  Heidegger  vorbia  de  „eigentliches 
Sein  zum  Tode“,  ceea  ce  însemna  un  mod  de  a  fi  propriu,  veritabil, 
care  preia  moartea  ca  o  posibilitate  pură,  A  fi  propriu  înspre  moarte 
este  frica  sau  curajul  fricii  care  lipseşte  complect  existenţei  improprii.5 

1  Idem,  p.  240, 

2  Idem  p.  250. 

3  Idem  p.  259.  Posibilitatea  morţii  este  „unbezuglich"  fiindcă  in  moarte  toate 
raporturile  sunt  deslegate  de  neîntrecut  şi  pentrucă  moartea  este  sfârşitul  existenţei, 
sigură  in  al  ei  „Dass“  şi  nesigură  în  al  ei  „Wann  seines  Eintretens“. 

4  Vezi  Sein  und  Zeit,  p.  255,  254. 

6  Idem  p.  253. 

4  Idem  p.  266. 


REVISTA  TEOLOGICA 


201 


Dar,  ie  întreabă  Heidegger  mai  departe,  se  aruncă  extstenta  făc¬ 
lie  într'un  asemenea  „Sein  zum  Tode“  ?  Şi  pentru  a  putea  răspunde 
ia  această  întrebare  Heidegger  se  foloseşte,  după  cum  arătam  şi  mai 
sus,  de  ceea  ce  el  numeşte  chemarea  conştiinţei.  In  chemarea  con- 
ştiienţei  sau  a  cugetului  —  Gewissensruf  —  neliniştea  învolburează 
existenţa  şi-i  ameninţă  astfel  „seine  selbstvergessene  Verlorenheit".1 
Prin  aceasta  chemarea  cugetului  îi  revelează  existenţei  omului,  vina 
şi  prin  aceasta  ea  înţelege  acel  „a  fi  în  lume",  care  e  identic  cu  a 
fi  vinovat.2  Cugetul  cheamă  existenţa  —  Dasein  —  să  fie  proprie,  ceeea 
ce  însemnează  că  înţelegerea  chemării  cugetului  sau  a  conştiinţei  des¬ 
copere  existenţa  proprie  în  neliniştea  însingurării  sale.  Această  în¬ 
ţelegere  este,  ca  un  mod  „der  Erschlossenheit  des  Deseins",  cea  mai 
originară,  pentrucă  e  cea  mai  proprie  deschidere  sau  descoperire,  pe 
care  Heidegger  o  numeşte  „Entschlossenheit"  (hotărîrej,  In  hotărîre 
existenţa  este  „a  fi  proprie  înspre  moarte",  (eigentliches  Sei  zum  Tode), 
fiindcă,  ca  ceva  hotărît,  existenţa  (Dasein)  se  proectează  pe  sine  „ver- 
schwiegen"  şi  „angstbereit"  înspre  a  sa  cea  mai  proprie  „a  fi  vi¬ 
novat".  Existenţa  nu  mai  fuge  din  faţa  morţii,  ci  are  curajul  înspre  frică. 
Hotârîrea  (Entsehlossenheit)  este  „die  Eigentlichkeit  der  Sorge"  şi  ca 
atare  ea  este  cea  mai  proprie  şi  „cea  mai  interioară  nimicnicie 
in  om“. 

Ceea  ce  e  interesant  de  observat  în  aceste  consideraţii  heideg- 
geriene,  e  faptul  că  acestea  trezesc  în  mintea  noastră  rezonanţe  teo¬ 
logice.  Căci  în  ce  viziune  filosofică  mai  descoperim  noi  că  moartea 
şi  vina  sunt  temeiurile  fiinţiale  ale  nimicniciei  ?  Şi,  ideea  că  decăderea 
nu  este  altceva  decât  o  iugâ  din  faţa  morţii  şi  că  grozăvia  morţii 
constă  în  raportul  acesteia  cu  vina,  nu-şi  are  o  paralelă  în  concepţia 
protestantă  despre  mânia  lui  Dumnezeu,  din  faţa  căruia  omul  pă¬ 
cătos  fuge  şi  care  consideră  moartea  ca  o  simbrie  a  păcatului  ?  Nu 
este  unul  şi  acelaşi  lucru  afirmaţia  heideggerianâ,  că  existenţa  este 
somată  prin  cuget  ca  „Schuldig  eigentlich  zu  sein"  cu  învăţătura 
Apostolului  că  „boldul  morţii  este  păcatul,  iar  puterea  păcatului  este 
legea"  ?  Hotărît  că  nu. 

Fesul  în  care  Heidegger  caută  să  demonstreze  că  moartea  este  te¬ 
meiul  existenţei  şi  al  nimicniciei  acesteia  este  acela  al  unui  om  care 
nu  admite  minunea  cea  mare  a  morţii  şi  a  înviere!  şi  nici  nemărgi¬ 
nirea  iubirii  lui  Dumnezeu,  De  aceea  acolo  unde  Heidegger  ^ede  în 

1  Idem  p  21 1. 

2  Idem  p,  285. 

moarte  temeiul  şi  adevărul  cel  mai  profund  al  existenţei  ome¬ 
neşti  teologia  creştină  aşează  învierea  lui  Hristos,  ca  chezăşia  cea 
mai  sigură  că  omul  poate  depăşi  graniţele  morţii  şi  să  se  împărtă¬ 
şească  din  viaţă  în  veşnicie.  Moartea  este  produsul  păcatului  şi  din 
acest  motiv  salvarea  din  păcat  chezăşuieşte  şi  mântuirea  de  sub  pu¬ 
terea  morţii 

Originar,  după  doctrina  creştină,  omul  n'a  fost  creeat  „spre 
moarte"  ci  spre  viaţă.  Ba  chiar  spre  viaţa  cea  mai  netrecătoare,  ca 
o  existenţă  „spre  Dumnezeu",  aşadar  o  existenţă  cu  posibilitatea 
de-a  fi  spre  Dumnezeu.  In  aceasta  constă  libertatea  originară  a 
omului,  că  aceasta  era  în  sensul  ei  cel  mai  adânc,  „o  libertate  pentru 
posibilitatea  existenţei  pure  înspre  Dumnezeu"  sau  înspre  sine  însuşi, 
Onul  a  ales,  tocmai  graţie  acestei  libertăţi,  a  fi  el  însuşi  identic  cu 
Dumnezeu  şi  de  aceea  el  a  fost  aruncat  în  lume  şi  în  ţarcurile  tre¬ 
cătoare  ale  timpului.  Omul  a  ales,  pus  între  Dumnezeu  şi  între  a  fî 
el  însuşi  ca  Dumnezeu  (Selbstseinkonnen),  posibilitatea  aceasta  din  urmă 
şi  de  aceea  el  a  intrat  sub  puterea  morţii.  Sensul  originar  al  exis¬ 
tenţei  omeneşti  a  fost  „das  reine  Seinkonnen  zu  Gott",  cum  se  ex¬ 
primă  Bauhofen.1  Omul  n’a  ales  insă  această  existenţă  pură  înspre 
Dumnezeu  ci  moartea,  care  era  o  simplă  posibilitate  a  libertăţii  iui 
originare.  Sensul  originar  al  existenţei  omeneşti  a  fost  viaţa  veşnică, 
o  viaţă  în  afara  ţarcurilor  timpului  şi  ale  nimicniciei  şi  nu  moartea,, 
care  nu  era  de  fapt  decât  „cealaltă  posibilitate"  a  sa.  Omul  a  ales 
această  posibilitate  şi  din  această  clipă  moartea  s'a  furişat  în  viaţa 
sa.  Păcatul  este  vina  omului  şi  prin  păcat  moartea  a  devenit  destinul 
său.  Din  clipa  în  care  omul  s'a  hotărît  pentru  sine  şi  împotriva  Crea¬ 
torului  său  ei  a  trebuit  să  ia  asupra  sa  întreaga  greutate  a  păcatului 
şi  tot  tragicul  blestemului  morţii.  Prin  această  viziune  creştinismul  e 
adevărat  că  accentuiază  şi  el  grozăvia  aruncării  omului  în  lume. 
Evanghelia  face  însă  problematică  existenţa  in  lume  a  omului,  prin 
aceea  că  îi  indică  acestuia  ca  supremă  menire  eliberarea  de  robia 
păcatului  şi  deci  din  robia  morţii.  Aşa  că  chiar  dacă  omul  a  reuşit 
să  iasă  de  sub  puterea  acelui  anonim  pe  care  il  descrie  Heidegger 
el  mai  rămâne  totuşi  sub  stăpânirea  celui  mai  puternic  domn  anonim ; 
sub  puterea  păcatului.  Iar  de  sub  stăpânirea  acestei  puteri  omul  nu  se 
poate  mântui  singur,  ci  el  are  nevoie  de  harul  lui  Dumnezeu.  Numai 
graţie  acestui  har  de  sus  omul  se  poate  —  dacă  năzueşte  aceasta  — 

1  Bauhofen,  Dae  Geheiinnis  der  Zeiten,  p.  43, 

salva  din  ţarcurile  păcatului  şi  deci  ale  morţii.  Acesta  este,  după 
creştinism,  rostul  adânc  al  morţii  şi  învierii  lui  Hristos. 

Pentru  Heidegger  moartea  este  insă  „cea  mai  de  neîntrecut  din 
posibilităţile  existenţei  omeneşti"  şi  ca  atare  moartea  este  conside¬ 
rată  de  acesta  aceea  ce  constituie  mărginirea  şi  temeiul  cel  mai  pro¬ 
fund  al  existenţei  omeneşti.  Pentru  creştinism  însă  moartea  —  ca 
vină  şi  ca  o  urmare  a  păcatului  —  este  ceva  ceea  ce  trebuie  de¬ 
păşit,  iiindcă  abia  prin  această  depăşire  existenţa  omenească  poate 
deveni  o  existenţă  pe  temeiurile  ei  proprii.  Şi  în  acest  sens  moartea 
nu  mai  este  o  graniţă  de  nedepăşit  ci  centrul  existenţei  sub  puterea 
păcatului  şi  ca  atare  ea  nu  mai  poate  ii  temeiul  mărginirii  exis¬ 
tenţei  omeneşti  ci  vinovăţia  acesteia.  Heidegger  face  enorma  greşală 
de-a  identifica  vina  şi  moartea  cu  mărginirea  existenţei.  Moartea 
poate  fi  trăită,  mărginirea  insă  nu.  Şi  nici  vinovată  nu  poate  fi  măr¬ 
ginirea,  din  motivul  că  mărginirea  este  un  concept  metafizic,  care  in¬ 
dică  existenţa  a  tot  ceea  ce  nu  este  Dumnezeu  şi  de  aceea  identi¬ 
tatea  vină-mărginire  este  falsă. 

Dar  nî  se  va  obiecta,  poate,  că  Heidegger  refuză  hotărît  să  facă 
vreo  apropiere  între  ontologia  sa  şi  teologia  creştină,  fiindcă  Hei¬ 
degger  face  în  analizele  sale  afirmaţii  „ontologice"  şi  nu  „ontice". 
Intr'adevăr  Heidegger  afirmă  că  metafizica  lui  este  „eine  reine  on- 
tisch-neutrale  Phiiosophie",  care  n'are  nicio  legătură  cu  o  teologie 
sau  cu  o  „Weltanschauung".  „O  atitudine  fundată  pe  o  concepţie 
despre  lume  şi  viaţă  sau  pe  o  teologie  —  fie  ea  afirmativă  sau  ne¬ 
gativă  —  n’are  ce  căuta  în  dimensiunea  problematicului  unei  meta¬ 
fizici  a  existenţei  ”,  zice  Heidegger.1  Şi  Heidegger  face  acest  lucru  cu 
vădită  intenţie  de  s-şi  justifica  afirmaţia  că  analizele  sale  existen¬ 
ţiale  descoperă  structura  existenţei  omeneşti  aşa  cum  aceasta  este  în 
ai  său  „Selbstseinkonnen**,  aşa  că  acestea  nu  hotărăsc  nimic  dacă  din 
punct  de  vedere  ontic  omul  se  află  „in  der  Siinde  ersoffen",  sau 
este  „in  status  corruptionis,  oder  in  status  intcgritatis  wandelt,  oder 
sich  in  einem  Zwischenstadium,  dem  status  gratia,  befindet".* 

Tezei  heideggeriene,  după  care  ontologia  fundamentală  n”ar  avea 
nici  un  raport  cu  o  teologie  sau  cu  o  concepţie  despre  lume  şi  viaţă, 
i  se  opune  o  altă  teză,  care  atribuie  acestei  ontologii  vădite  calităţi 
vizionare.  Aşa  bunăoară  Karl  Lowit,  care  este  un  elev  al  lui  Hei¬ 
degger,  scria  că  teza  heideggerianâ  nu  poate  fi  susţinută,  din  mo- 

1  Heidegger,  Kant  u,  das  Problem  der  Metaphysik,  p.  227. 

i  Sein  u.  Zeit,  p,  179,  283. 

tivul  că  contrarul  acestei  teze  poate  fi  dedus  din  însăşi  „Offenbar- 
stark'-  weltanschaulichen  WiHtung  von  „Sein  un  Zeit",  din  care  se 
poate  vedea  nu  numai  diferenţa  ci  şi  legătura  dintre  obârşiile  ontice 
şi  ontologice1'.  1 

La  fel  interpretează  viziunea  care  se  desprinde  din  ontologia 
heideggeriană  şi  Hans  Naumann  când  scrie  că  din  mitosul  german 
nu  se  poate  deduce  altă  atitudine  decât  cea  din  filosofia  lui  Hei¬ 
degger,  adecă  o  atitudine  care  nu  se  caracterizează  printr’un  senti¬ 
ment  al  păcatului  sau  prin  năzuinţa  de  desăvârşire,  ci  prin  conştiinţa 
existentei  noastre  ca  un  dar  al  destinului  şi  al  totalei  părăsiri  şi  arun¬ 
cări  în  lume.  Această  credinţă  în  necesitatea  inevitabilă  a  fatalităţii 
destinului  nostru,  această  ştiinţă  despre  ameninţarea  şi  apunerea  ce 
ne  paşte  trezeşte  o  hotărîre  plină  de  curaj  pentru  luptă,  jertfelnicie 
şi  mărime  interioară,  o  atitudine  în  care  omul  apune  cu  mărime  şl 
resemnare. 2  Iar  teologul  protestant  Bultmann  susţine  sus  şl  tare  că 
în  ontologia  lui  Heidegger  se  găsesc  reminiscenţe  creştine  şi  indicaţii 
preţioase  spre  o  antropologie  creştină.3  Acest  lucru  ar  fi  posibil 
însă,  desigur,  numai  dacă  Bultmann  ar  putea  dovedi  că  metafizica 
lui  Heidegger  ar  ii  numai  o  metodă  formală,  cu  ajutorul  căreia  acest 
filosof  ar  căuta  să  ajungă  la  o  „Vorverstăndnis"  a  existenţei  ome¬ 
neşti.  Dar  filosofia  lui  Heidegger  tocmai  acest  lucru  nu  este,  fiindcă 
existenţialele  heideggeriene  nu  vor  să  fie  numai  „modi“  ale  existenţei 
ci  şi  conţinuturi  ale  acesteia,  aşa  că  de  fapt  aceste  noţiuni  ontolo¬ 
gice  se  transformă  la  Heidegger  în  noţiuni  ontice.  Din  acest  motiv  me¬ 
tafizica  lui  Heidegger  nu  numai  că  nu  este  neutră  faţă  de  teologie, 
ci  o  exclude  pe  uceasta  din  urmă,  devenind  ea  însăşi  o  teologie 
fără  „Theos“.  Acelaş  lucru  îl  evidenţiază  şi  teologul  Emil  Brunner, 
atunci  când  arată  ,,că  la  Heidegger  este  vorba  despre  altceva  decât 
determinări  formale  şi  din  punct  de  vedere  teologic  complect  nevi¬ 
novate".  4  Heidegger,  zice  Brunner,  „face  încercarea  de-a  înţelege  pe 
om  fără  sâ-i  raporteze  pe  acesta  la  Dumnezeu,  Acesta  este  ateismul 
fundamental  al  metodei  sale".5  Din  acest  motiv  ontologia  heidegge¬ 
riană  este  ateistă,  zice  acelaş  Brunner, 6 

1  Karl  Lowtt,  Phănomănologische  Ontolgie  und  protest.  Theologie,  Zeitsch. 
Theol.  und  Kirche,  11.  1939,  p.  37  i. 

Hans  Naumann,  Germanischer  Schicksalsglaube,  Jena  1944,  p.  82. 

3  K.  Bultmann,  Die  Geschichtlichkeit  des  Daseins  und  der  Glaube,  1930. 

4  E.  Brunner,  Ontologie  und  Theologie,  Z.  fur  Th,  u.  K,  Heft  12.  1930. 

6  Idem  p.  115. 

6  Vezi  idem,  p.  122. 

De  fapt  ontologia  lui  Heidegger  nu  este  din  punct  de  vedere 
ontic  neutrală,  din  simplul  motiv  că  o  filosofie  ontic  neutrală  este 
imposibilă  şi  fiindcă  o  metafizică  nu  poate  lua  fiinţă  fără  ca  aceasta 
să  exprime  o  viziune  despre  lume  şi  viaţă.  Şi  acest  lucru  se  observă 
chiar  de  la  începutul  analizelor  heideggeriene,  fiindcă  acestuia  nu-i 
reuşeşte  în  nici  un  chip  să  despartă  în  existenţă  ordinele  ontologice 
de  cele  ontice.1  De  fapt  şi  e  un  curat  non-sens  să  se  afirme  că  se 
pot  face  afirmaţii  ontologice  ultime  care  să  fie  în  acelaş  timp  neu¬ 
trale  faţă  de  ordinele  ontice.  O  deosebire  între  ontologic  şi  ontic 
este  imposibilă,  mai  ales  într'o  metafizică  a  viabilului  concret,  aşa 
cum  vrea  să  fie  metafizica  heideggeriană. 

Din  cauză  că  metafizica  face  afirmaţii  care  vor  să 'aibă  o  vala¬ 
bilitate  ultimă,  ea  se  întâlneşte  cu  o  viziune  despre  lume  şi  viaţă. 
Metafizica  şi  ontologia  pun  problema  sensului,  a  scopului,  a  temeiului 
existenţei  şi  al  fiinţei  omeneşti  şi  ele  fac  încercarea  ca,  cu  ajutorul  cu¬ 
noaşterii,  să  rezolve  definitiv  această  problemă,  O  viziune  despre  lume 
şi  viaţă  —  aşa  dar  o  „Weltanschauung"  —  este  un  sistem  construit 
din  afirmaţii  definitive  asupra  aceleiaşi  probleme,  aşa  că  metafizica, 
filosofia  şi  ceea  ce  de  obiceiu  se  înţelege  prin  „Weltanschauung"  se 
întâlnesc  în  aceea  că  ele  fac  afirmaţii  ultime  despre  existenţă,2  Deo¬ 
sebirea  constă  numai  în  aceea,  câ  cea  dintâi  îşi  fundamentează  afir¬ 
maţiile  ei  numai  pe  raţiune,  pe  când  cea  din  urmă  îşi  poate  avea  te¬ 
meiurile  în  raţiune,  în  revelaţie  sau  în  diferite  credinţe  religioase. 

Dar  dacă  o  metafizică  nu  e  posibilă  fără  o  concepţie  despre 
lume  şi  viaţă,  atunci  acest  lucru  însemnează  că  şi  Heidegger  are  o 
asemenea  concepţie,  fiindcă  şi  el  face  afirmaţii  ultime  asupra  sensului, 
scocului  şi  temeiului  existenţei.  Din  expunerea  noastră  de  până  aici 
s’a  putut  cu  prisosinţă  vedea,  că  filosofia  heideggeriană  este  cuprinsă 
într’un  sistem  bine  articulat  dela  interpretarea  lumii  şi  a  existenţei 
până  la  etica  hotărîrii  în  faţa  morţii  şi  acceptarea  deschisă  a  Nean¬ 
tului.  Temeiul  acestui  sistem  este  afirmaţia  că  „existenţa  omului  este 
„a  fi  în  lume",  iar  scopul  acestei  concepţii  este  ca  să  facă  pe  om  să 
înţeleagă,  că  rostul  lui,  ca  o  fiinţă  care  este  în  lume,  este  a~ela 
ca  să  şi  câştige  al  său  „SeinkSnnen"  şi  să  recunoască  că  „a  fi-în-lume" 
n’are  nici  o  altă  instanţă  mai  înaltă  a  acestui  „Seinkonnen"  decât 
moartea  sa.3  In  instituirea  morţii  —  şi  deci  a  mărginirii  —  ca  cea  mai 

1  Vezi  S,  Marck,  op.  cit.  2  p  155. 

2  Vezi  Delp,  op.  cit.  p.  101  ;  Hermann  Glockner,  Deutsche  Philosophie,  Zeitack. 
fttr  deutsche  Kulturphil.  Bd.  1  Heft  1.  1934,  p,  3. 

3  Sein  und  Zeît,  p.  3 12, 

înaltă  instanţă  de  stăpânire  asupra  existenţei  omeneşti,  ni  se  descopere 
„idealul  existenţial"  al  filosofiei  heideggeriene.  Şi,  prin  această  struc¬ 
turare  ontologică,  Heidegger  crede  că  a  lămurit  problema  sensului  exis¬ 
tenţei  omeneşti,  deşi  ca  un  pretins  cunoscător  al  filosofiei  kierke- 
aardiene,  el  trebuia  să  înţeleagă  că  existenţa  omenească  nu  poate  fi 
prinsă  niciodată  într'un  sistem  fie  acesta  chiar  şi  ontologic.  Un  sistem 
în  care  existenţa  omenească  are  să-şt  descopere  tăinuitele  ei  temeiuri 
nu  este  posibil  decât  pentru  Dumnezeu,  sau  pentru  o  filosofie  fundamen¬ 
tată  pe  revelaţia  Acestuia.  Orice  altă  încercare  e  zadarnică  şi  e  me¬ 
nită  să  sfârşească  aşa  cum  sfârşeşte  filosofla  heidegger iană,  aşadar 
să  sfârşească  într'o  filosofie  în  care  se  preaslăveşte  nimicnicia  abso¬ 
lută  a  existenţei  omeneşti. 

Ceea  ce  e  interesant  de  observat  aci  e  faptul  că,  după  cum 
aminteam  şi  mai  sus,  Heidegger  ajunge  la  acceptarea  acestei  situaţii 
tragice  a  existenţei  omeneşti  cu  „o  bucurie  înarmată"  care,  zice  Hei¬ 
degger,  nu-1  sileşte  pe  om  la  o  fugă  din  faţa  lumii  ci  la  activitate, 
faptă,  la  participarea  integrală,  plină  de  pasiune,  cu  care  acesta  riscă 
totul  pe  marginea  prăpastie!  Neantului,  pentru  ca  să-şi  câştige  al  său 
„Seinkânnen"  şi  să  scape  astfel  de  sub  stăpânia  vinei.  Căci  Heidegger 
înţelege  prin  vină  numai  faptul  de  a  nu  fi  luat  decizii  şi  hotărîri  care 
să-şi  aibă  obârşia  în  Eul  existenţial  autentic  al  omului.  De  aceea  Hei¬ 
degger  şi  afirmă  sus  şi  tare  că  „Das  als  Sein  zum  Tode  bestimmte 
Gewissen-heben-wollen  bedeutet  keine  Weltfluchtige  Abgeschiedenheit, 
sondern  brlngt  illusionslos  in  die  Entschlossenheit  des  „Handelns".  Mit 
der  niichternen  Angst,  die  vor  das  vereinzelte  Seinkonnen  bringt,  geht 
die  geriistete  Freude  an  dieser  Moglichkeit  zusammen".1 

Cum  se  poate  explica  faptul  acesta  că,  cu  toată  vina  şi  moartea 
lui,  omul  poate  vorbi  totuşi,  după  Heidegger,  de  „o  bucurie  înarmată", 
în  timp  ce  teologia  creştină  se  pare  că  nu  cunoaşte  la  descrierea  ace¬ 
leiaşi  situaţii  decât  disperarea?  Nu  ocoleşte  oare  Heidegger  prin 
această  afirmaţie  seriozitatea  ultimă  a  morţii  ? 

Pentru  a  putea  răspunde  la  această  întrebare  trebue  să  stăruim 
mai  mult  asupra  teoriei  pe  care  filosoful  o  face  asupra  vinei.2  Vina 
mai  este  determinată  de  Heidegger  ca  „Grundsein  einer  Nichtigkeit", 
ceea  ce  însemnează  că  atunci  când  el  numeşte  existenţa  neautentică, 
ea  fiind  vinovată,  Heidegger  năzueşte  să  arate  nimicnicia  al  cărui  te- 
meiu  necesar  este  „das  Dasein".  Nimicnicia  vizată  de  Heidegger  aici 

1  Sein  und  Zeit,  p.  310. 

1  Idem,  p.  306. 

este  aceea  care  aparţine  libertăţii  existenţei  (ca  Dasein)  pentru  posi¬ 
bilităţile  ei  existenţiale.  Existenţa  neautentică  rămâne  „mereu  înapoia 
posibilităţilor  sale",1 2 3  Căci  libertatea  „este  numai  în  alegerea  uneia, 
ceea  ce  însemnează  a  nu  fi  putut  alege  şi  a  nu  fi  ales  a  alteia".8  In 
aceasta  constă,  după  Heidegger,  ceea  ce  el  numeşte  „Schuldigsein". 

Dar  oare  numai  acest  lucru  însemnează  a  fi  vinovat  ?  Dacă 
existenţa  e  vinovată  numai  fiindcă  rămâne  în  urma  posibilităţilor 
sale,  atunci  nu  esie  vorba  oare  aici  de  o  estetizare  a  conceptului  de 
,,vină“  ?  Şi  afară  de  aceasta  nu  e  oare  o  greşală  să  se  facă  din  po¬ 
sibilităţile  existenţei  oarecum  măsura  vinei  sale  şi  aceasta  numai 
fiindcă  anumite  posibilităţi  ameninţă  existenţa  cu  învinuire  şi  că  de 
aceea  acestea  trebuesc  ocolite  ?  Cum  se  face  atunci  că  cele  10  po¬ 
runci  sunt  mai  ales  interziceri  de  a  săvârşi  ceva  ?  In  tot  cazul  ceea 
ce  se  desprinde  din  aceste  întrebări,  pe  care  Heidegger  nu  le  are 
în  vedere,  este  faptul  neîndoelnlc  că  la  el  rămâne  mereu  confuz 
ceea  ce  trebue  să  se  înţeleagă  prin  ,,das  Dasefn  blelbt  standig  hlnter 
setnen  Mâglichkeiten  zuriick’'. 4 

Desigur,  ni  se  va  obiecta  că  tendinţa  lui  Heidegger  este  ca  în 
a  sa  ontologie,  să  descopere  conceptul  vinei  în  sens  ontologic,  care 
se  afiă  înainte  de  orice  greşeli  singulare  şi  care  de  aceea  nu  poate 
fi  discutat  în  legătură  cu  asemenea  acţiuni  singulare  concrete,  cum 
sunt  cele  10  porunci.  Această  obiecţiune  ar  fi  desigur  îndreptăţită, 
dacă,  prin  acceptarea  vinei  omului,  ca  ceva  ce  depinde  de  po¬ 
sibilităţile  existenţei,  n’ar  fi  deter  .ninată  de  actele  singulare  ale  ace¬ 
stuia.  Fiindcă  nu  este  oare  rămânerea  în  urmă  a  existenţei  (Dasein) 
înapoia  posibilităţilor  sale  o  urmare  tocmai  a  actelor  singulare  ?  Sau 
e  suficient  faptul  că  Heidegger  caută  să  dovedească  că  vina  sa  află 
înaintea  actului  singular,  prin  aceea  că  ei  afirmă  că  actul  singular 
ca  act  alege  în  mod  necesar  una  din  multele  posibilităţi,  iar  pe  ce¬ 
lelalte  le  lasă  la  o  parte  ?  Necesitatea  aceasta  este  într'adevăr  ceva 
vinovat  ?  Nu  este  oare  vina,  sau  a  fi  vinovat,  mereu  ceva  ceea  ce 
se  află  într'o  strânsă  legătură  cu  o  voinţă  ?  Şi  din  acest  motiv  este 
posibil  ca  o  necesitate,  care  se  află  în  afara  voinţei,  să  însemneze 
„efn  ursprungliches  Schuldigsein?"4 

1  Idem.,  p.  284. 

2  Idem.,  p.  285. 

3  Erdmann  Schott,  Dle  Endlichkeit  des  Daseins  nach  Martin  Heidegger,  Berlin 
1930.  p.  16. 

4  Idem,  p.  17. 

Numai  în  urma  acestor  consideraţii  se  poate  pe  deplin  înţelege- 
care  este  cauza  că,  cu  toată  moartea  şi  vina  omului,  acesta  trebue 
să  privească  totuşi  viata  cu  „gerusteter  Freude".  Fiindcă  o  vină. 
care  nu  mvi  depinde  de  voinţa  omului  ci  de  o  necesitate  ce  se  află 
în  afara  voinţei,  despovărează  pe  cm  de  orice  vină,  o  eroare  pe 
pe  care  Heidegger  o  săvârşeşte  mânat  de  intenţia  radicalizării  înţe¬ 
legerii  existenţiale  care  aparţine  existenţei  şi  care  este  omul.  Şi  Hei¬ 
degger  priveşte  atât  moartea  cât  şi  vina  din  punctul  de  vedere  al 
înţelegerii  existenţei  omeneşti  din  sine  însuşi.  Moartea  însemnează 
,,Sein  zum  Tode“  iar  vina  modul  existenţial  corespunzător  ,,des  Ruf- 
verstehens"  sau  ,,Gewissen-haben,  Wollen".  —  Insă  după  cum  observă 
şi  Erdtnann  Schott,  nu  sunt  oare  tocmai  ,, moartea  înţeleasă  şi  vina 
înţeleasă"  numai  mascări  ale  morţii  şi  ale  vinei?1  Nu  fugim  noi  din. 
fala  morţii  şi  a  vinei  tocmai  fiindcă  le  facem  nişte  probleme  ale  în¬ 
ţelegerii  noastre  ?  Pentrucă  în  înţelegere  este  vorba  despre  un  sens^ 
despre  o  totalitate,  despre  posibilităţi  şi  întrebarea  de  adâncuri  eate 
dacă  noi  putem  să  atribuim  morţii  şi  vinei  un  sens  oarecare  ?  Căci 
dacă  facem  acest  lucru,  se  poate  întâmpla  ca,  prin  faptul  că  atribuim 
morţii  şi  vinei  un  sens,  aceasta  s'o  facem  tocmai  din  cauza  că  nu 
putem  suporta  nonsensul  acestora. 2 

Din  aceste  motive  Schott  are  perfectă  dreptate  când  susţine  c  ă 
prin  aplicarea  noţiunilor  heideggeriene  despre  totalitate  şi  posibilitate 
asupra  morţii,  nu  ni  se  lămureşte  aproape  nimic  esenţial  în  legătură 
cu  aceasta.  După  ce  Heidegger  ne  descopere  „totalitatea"  structurii 
existenţei  (des  Grundverfassung  des  Daseins)  ca  grije,  el  se  întreabă 
dacă  prin  această  interpretare  ontologică  „das  Ganze  des  themati- 
schen  Seienden  in  die  Vorhabe  gebract  habe”.  Şi  el  găseşte  această 
totaîîiate  ţărcuită  între  naştere  şi  moarte. 

Dar  tocmai  aici  ne  întâmpină  alte  greutăţi  şi  mai  mari,  fiindcă 
putem  iarăşi  întreba,  dacă  sensul  în  care  constituţia  fundamentală 
numită  o  totalitatea  structurală,  e  identică  cu  sensul  în  care  existenţa 
între  naştere  şi  moarte  este  un  întreg  ?  Nu  are  structura  totalitatea 
configuraţiei  care  nu  permite  nici  o  împărţire,  în  timp  ce  totalitatea 
ţărcuită  între  naştere  şi  moarte  poate  fi  împărţită  în  timp  ?  De  aceea 
nu  este  exclusă  posibilitatea  de  a  nega  că  existenţa  între  naştere  şi 
moarte  este  o  totalitate,  fiindcă  de  altfel  chiar  Heidegger  a  refuzat 
să  privească  moartea  ca  o  desăvârşire  a  existenţei. 

1  Idem  p.  i  S. 

2  Idem, 

Heidegger  nu  reuşeşte,  cu  toate  încercările  pe  care  le  face,  să 
integreze  moartea  în  structura  existenţei  decât  numind  moartea  o  posi¬ 
bilitate  a  acestei  existenţei.  Existenţa  se  proectează  pe  sine  în  posibi¬ 
lităţi  din  care  apoi  ea  se  înţelege  pe  sine.  Dar  noi  întrebăm  despre 
sensul  în  care  moartea  poate  fi  numită  o  posibilitate  a  existenţei, 
„Moartea  este  o  posibititate  a  existenţii  pe  care  are  s’o  preia  existenta 
însăşi",  zice  Heidegger,  Dar  am  văzut  că  posibil  însemnează  la  Hei- 
degger  ceea  ce  este  supus  alegerii  existenţei  şi  atunci  însemnează  că 
moartea  ar  sta  în  alegerea  noastră  ?  Această  presupunere  este  însă 
contrazisă  de  faptul  nespus  de  adevărat  că  noi  nu  ne  putem  sustrage 
arbitrar  morţii. 

Toate  aceste  contraziceri  şi  confuzii  îşi  au  obârşia  în  intenţia 
lui  Heidegger  de  a  realiza  o  radicalizare  a  înţelegerii  existenţei  pe 
temeiul  unei  aşa  zise  ontologii  neutrale,  care  nu  vrea  să  înţeleagă  pe 
om  decât  din  sine  însuşi  şi  cu  ajutorul  Neantului,  Şi  de  aceea  Hei- 
degger  sfârşeşte,  cel  puţin  în  consideraţiile  lui  filosofice  de  până  acum, 
prin  a  aşeza  în  locul  Creatorului  pe  creatură,  iar  în  locul  lui  Dum¬ 
nezeu,  înfricoşetorul  şi  aşa  de  neputinciosul  Neant.  Mărginirea  îşi  de¬ 
vine  sieşi  singurul  temeîu  de  a  fî. 


(90) 


ŞCOALA  ŞAGUNIANA 
ŞCOALĂ  A  POPORULUI 

d» 

SEPTIMIA  P.  GHERMAN 

Profetoara  de  Pedagogie  Ia  Şcoala  normală  de  fete  „A.  Şaguna",  Sibiu 

Ştifi  cu  tofii  prea  bine  lipsa  cea  mare 
ce  o  avem  de  tot  feliul  de  ş coaie,  dar  cu  deo¬ 
sebire  de  scoale  poporale. 

Mitropolitul  Şaguna  (1861) 

Este  în  firea  omului  şi  e  bine  ca  din  când  în  când 
să-şi  întoarcă  privirile  spre  trecut,  împrumutând  din  duhul 
personalităţilor  ce  rămân  nemuritoare  peste  vuietul  veacu¬ 
rilor  isvor  de  viaţă  nouă. 

In  istoria  neamului  nostru  se  arcueşte  majestuoasă  fi¬ 
gura  împlinită  a  marelui  mitropolit  Andreiu  baron  de  Şa¬ 
guna,  personalitate  dominantă  de  prim  rang.  Om,  creştin 
şi  român,  devotat  întru  totul  misiunii  de  stâmpărare  a  do¬ 
rului  de  cultură  nutrit  de  poporul  nostru  obidit,  el  şi-a 
cheltuit  toate  puterile  trupeşti  şi  sufleteşti  pentru  realizarea 
acestui  crez  salvator. 

Neobosit  în  lupta  pentru  luminarea  poporului  şi  ne¬ 
întrecut  în  dreapta  lui  păstorire,  activitatea  Mitropolitului 
Andreiu  Şaguna  are  un  întreit  aspect,  şi  anume :  de  scriitor 
bisericesc,  păstor  duhovnicesc  şi  îndrumător  al  culturii  po¬ 
porului.1 

Cu  admiraţia  şi  respectul  cuvenit  înfăptuitorilor  de 
idei  noul  şi  cu  modest  a  ce  trebue  s'o  avem  faţă  de  oa¬ 
menii  mari,  din  a  căror  învăţătură  ne  adăpăm  cei  ce  vrem 
să  îndreptăm  pe  alţii  spre  lumină,  vom  căuta  să  înfăţişăm 
■- —  lăsând  mai  mult  pe  marele  Mitropolit  să  vorbească  — 

1  Cf.  Gh.  Tulbure:  Mitropolitul  Şaguna.  („Seria  Didactică"  nr.  9).  Sibiu.  Tip. 
;4rh  dieceian*  1938,  in  prefaţă  (p.  IX). 

no  aspect  al  activităţii  sale :  acela  de  îndrumător  al  cul¬ 
turii  poporului. 

La  suirea  Sa  în  scaunul  de  vlădică,  în  domeniul  şcolar 
şi  cultural  „totul  era  de  făcut1*/ 

Şcoale  poporale  erau  foarte  puţine,  doar  în  câteva  co¬ 
mune  mai  bogate ;  învăţătura  ce  se  preda  era  sumară ;  Bu¬ 
coavna,  Catehismul  şi  Psaltirea,  singurele  cărţi. 

învăţătorii  erau  pregătiţi  în  cursuri  de  şase  săptămâni ; 
nu  existau  fundaţii  culturale,  nici  tipografii  româneşti,  iar 
presa  era  alcătuită  din  „Gazeta  Transilvaniei11  şi  „Foaia 
pentru  minte,  inimă  şi  literatură11,  dela  Braşov,  iar  mai 
târziu,  „Organul  luminării",  la  Blaj  şi  „Aurora11,  la  Cluj. 

Cu  toată  înţelepciunea  minţii  şi  cu  căldura  inimii.  Mi¬ 
tropolitul  Şaguna  nizuia  „să  deschidă  porţile  luminii,  unui 
popor  însetat  de  învăţătură “,2 

Prin  tot  ceea  ce  a  realizat  —  sporirea  numărului  de 
şcoli  la  sate,  înzestrarea  lor  cu  material  didactic,  mobilier, 
rechizite,  cubajul  sălilor  de  clasă,  alcătuirea  programei  ana¬ 
litice  şi  a  orarului,  problema  frecvenţei,  problema  contro¬ 
lului  şcolar,  cursurile  de  adulţi,  conferinţele  învăţă toreşti, 
pregătirea  învăţătorilor,  colaborarea  factorilor  educaţiei, 
fundamentarea  acţiunii  educative  pe  iubire  şi  încredere, 
într’un  cuvânt  culturalizarea  poporului  —  el  devine  orga¬ 
nizatorul  şcoalei  poporale,  temelia  ei  şi  pedagogul  tuturor. 
El  avea  să  ne  arate  că  turma  trebuie  păstorită  şi  iubită 
cu  gândul,  cu  vorba  şi  cu  fapta.  (193/23  III  1850)/ 

A  fost  o  luptă  grea  această  activitate,  dusă  însă  cu  in¬ 
teligenţă  şi  măestrie,  căci  era  călăuzită  de  dragoste  neţăr¬ 
murită  faţă  de  popor  şi  de  încredere  în  forţele  lui  spiri¬ 
tuale,  „Să  ne  ocupăm  cu  treaba  şcolară;  va  să  zică  cu 
crescerea  poporului,  căci  ţiăreanuî,  nu  trebue  să  aibă 
numai  plata  lucrului  seu“.  (337/10  V  1865). 

Circulările  şcolare  ale  Mitropolitului  Andreiu  Şaguna 
pot  fi  socotite  azi  adevărate  tratate  de  Pedagogie ,  Didactică 
şi  Metodică. 

1  Gh.  Tulbure:  O.  c.  p.  82. 

2  Gh.  Tulbure:  O.  c.  p.  7, 

*  Ca  să  economisim  spaţiul,  vom  cita  scurt,  având  a  se  înţelege :  Circulara 
nr.  193  din  25  Martie  1850,  Textele  din  circulare  sunt  citate  statornic  din  lucrarea 
amintită  a  Iui  Gh.  Tulbure, 

1.  1.  Activitatea  în  domeniul  şcolar  şi-o  începe  cu  scri¬ 
soarea  din  12/24  II  1848,  care  formulează  ca  prima  mă¬ 
sură  educativă  îndemnul  spre  învăţătură,  adresat  poporului 
şi  preoţilor.  Iată  ce  zice  tânărul  episcop:  „Dar  ştiind  eu 
ce  lipsă  mare  are  poporul  nostru  de  a  căpăta  învăţătură, 
de  a  se  desăvârşi  şi  a  se  lumina,  poftesc  pe  întreaga  iu¬ 
bită  preoţime  să  se  nevoiască  a  întocmi  şi  a  spune  cuvân¬ 
tări  bisericeşti,  adică  a  învăţa  şi  a  lumina  pe  poporenii 
noştri,  ca  prin  aceea  din  necovârşire  la  covârşire,  şi  din 
ruginita  negură  a  neştiinţelor,  în  care,  prin  curgerea  ne¬ 
număratelor  veacuri  spre  paguba  universală  până  în  ziua 
de  astăzi  se  află,  la  limanul  cel  liniştit  al  ştiinţelor  şi  al 
luminării  să  se  aducă  şi  aşa  să  se  preschimbe  în  popor 
cultivat11. 

2.  In  circulara  193/23  III  1850,  îndeamnă  preoţii  să 
catehizeze  Dumineca  şi'n  sărbători,  s’o  facă  cu  blândeţe, 
răbdare,  râvnă  şi  iubire :  „Să  nu  vă  scârbească  rogu-vă  în¬ 
sărcinarea  aceasta,  ci  purtaţi-o  cu  răbdare.  Ştiu  eu  prea 
bine,  că  voi  toată  săptămâna  lucraţi  cu  manile  voastre,  ca 
să  aveţi  pânea  de  toate  zilele ;  ştiu  eu  şi  aceea  prea  bine, 
că  şase  zile  usturându-vă  căldura  văzduhului  la  moşiile 
voastre,  abia  aşteptaţi  a  şaptea  zi,  ca  să  vă  odihniţi  şi  în 
care  să  vă  câştigaţi  vouă  puteri,  pentru  lucrurile  săptă¬ 
mânii  viitoare;  toate  acestea  şi  acestora  asemenea  le  ştiu 
eu  prea  bine  iubiţilor...  vă  rog  să  împliniţi  sarcina  aceasta, 
pentru  binele  pcporenilor  noştri  şi  pentru  a  voastră  mân¬ 
gâiere  şi  cinste". 

3.  Prin  circulara  384/18  IV  1856,  îndemnând  la  muncă 
şi  cruţare  zice :  „în  deobşte  să  dea  tot  insul  copilul  său  la 
şcoală,  spre  creştere  şi  învăţătură". 

4.  „Precum  e  dator  orice  părinte  de-a  îngriji  de  hrana 
trupească  a  fiilor  săi,  aşa  e  cu  mult  mai  mult  dator,  a  în¬ 
griji  şi  de  hrana  sufletească  a  fiilor  săi.  De  aceea  cade  o 
mare  şi  însemnată  parte  a  acestei  datorii  pe  tot  creştinul, 
şi  vai  de  acei  părinte,  vai  de  acel  creştin  carele  pentru 
o  mică  dobândă  materială,  trupească,  împiedecă  dobânda 
cea  mare  sufletească.  Pentru  că  prin  aceasta  împiedecă  raza 
luminii,  care  are  să  lumineze  sufletele ;  prin  aceasta  îm¬ 
piedecă  desvoltarea  puterilor  sufleteşti ;  prin  aceasta  îm- 

piedecă  pe  om,  ca  să  se  ridice  la  vrednicia,  pentru  care 
el  este  hotărât  dela  Dumnezeu,  şi  pe  urmă  prin  aceasta  se 
poate  aduce  blestem  asupra  acelora,  cari  s'au  lenevit,  sau 
s'au  scumpit  a  se  îngriji  de  sufletul  a  lor  sei în  interesul 
luminării  creştinilor  noştri,  părinteşte  poruncesc,  tuturor 
părinţilor  de  fii  şi  fiice,  ca  pentru  un  folos  foarte  mic  ma¬ 
terial  să  nu  ţină  pe  copiii  lor  dela  folosul  cel  mare  sufle¬ 
tesc  şi  ca  părinţii  să  nu  părtinească  mai  mult  îngrijirea  de 
trupurile  decât  de  sufletele  fiilor  lor,  ci  în  timpul  prescris 
să-i  trimită  la  şcoală  şi  catechizaţiune..." 

5-  In  sfârşit,  în  1870  (circulara  95/1  VII),  sfătueşte: 
„Aşişderea  să  ţineţi  sub  disciplină  serioasă  pre  cât  pe  das¬ 
călii,  pre  atât  şi  pe  părinţii,  care  au  copii  şi  copile,  ca 
sâ-i  trimită  regulat  la  şcoală,  şi  să  dea  ascultare  acestui 
sfat  al  stăpânirei  sale  bisericeşti  şi  şcolare,  căci  neascul¬ 
tarea  le  va  aduce  lor  ruşine  şi  pedeapsă.  Sfatul  acesta, 
preoţimea  şi  dascălii,  să-l  reînoiască  cu  tot  prilejul  bun 
poporului  nostru  credincios 

II.  După  aceste  îndemnuri  calde,  făcute  cu  părintească 
autoritate,  Mitropolitul  Şaguna  pune  problema  şcoalei. 

1.  Mărirea  numărului  şcoalelor.  Fiecare  sat  să  aibă  o 
şcoală  corespunzătoare.  „Să  vă  nevoiţi  ca  fiecare  obşte  bi¬ 
sericească,  să-şi  facă  şcoală,  iar  care  ar  fi  cu  totul  săracă 
şi  din  pricina  aceasta  nu  ar  putea  să-şi  facă  şcoală,  despre 
una  ca  această  întâmplare,  să-mi  raportaţi  încoace,  ca  să 
dau  sfat  unei  asemenea  comunităţi.  (530/20  IV  1852). 

2.  Localurile  de  şcoală  trebue  să  îndeplinească  anumite 
condiţii :  .„edificiile  scolastice  să  se  aşeze  în  locuri  sănătoase, 
uscate,  odăile  să  fie  spaţioase,  amesurate  numărului  şcola¬ 
rilor  (computându-se  pentru  o  odaie  60  şcolari  şi  pentru 
fiecare  şcolar  un  spaţ  de  8 — 12  urme  pătrate),  să  fie  luminoase 
şi  să  se  poată  uşor  svânta".  (351/27  III  1869  punctul  1). 

3.  Şcoalele  trebue sc  înzestrate  cu  material  didactic:  „să 
fie  prevăzute  cu  table,  încât  e  cu  putinţă  cu  globul  pă- 
mântulului,  cu  mape,  cu  icoane  pentru  istoria  naturală  şi 
preste  tot  cu  cele  mai  necesare  aparate  de  învăţământ. 
(351/27  III  1869  punctul  5). 

4.  Manualele  şcolare  se  tipăresc  în  Tipografia  Arhidie- 
cezană,  pentru  a  îi  mai  ieftine,  şi  la  îndemâna  tuturor, 
cum  spune  în  circulara  775/27  VIII  1850, 

Mustră  cu  asprime  învăţătorii  cari  fac  negoţ  cu  cărţile 
de  şcoală,  ameninţându-i  cu  destituirea  din  slujbă,  ca  de 
altfel  pe  toţi  cei  care  nedreptăţesc  într'un  chip  sau  altul 
poporul. 

Pentru  uniformizarea  învăţământului  hotărăşte  ca  Epis¬ 
copia  Aradului  şi  cea  a  Caransebeşului  să  folosească  ma¬ 
nualele  tipărite  la  Sibiu, 

Introduce  un  Abecedar  după  metoda  sunătoare,  cu 
manuducere  (îndrumător).  învăţătorii  sunt  obligaţi  să  le  aibă 
pe  amândouă;  elevii,  numai  abecedarul. 

După  ce  vorbeşte  cu  bucurie  de  înmulţirea  şcoalelor 
şi  felul  cum  se  lucrează  în  ele,  în  circulara  624/2  VJII  1862 
zice:  „Insă  pe  lângă  toate  acestea  nu  putem  zice,  că  n'am 
avea  ce  lucra  mai  mult,  pe  acest  câmp  larg  şi  frumos!11 

III.  O  altă  preocupare  a  marelui  Mitropolit  este  între¬ 
ţinerea  şcoalelor. 

1.  Pentru  întreţinerea  şcoalei  crede  de  bine  să  existe 
un  fond  şcolar :  „Aflu  de  bine  aşa  dară  a  provoca  pe  toţi 
fiii  mei  sufleteşti,  ca  urmând  exemplul  cel  bun  a  altor  cre¬ 
ştini  evlavioşi  de  ai  noştri,  râvnitori  din  luminarea  sa, 
suma  aceea  ce  o  va  primi  oarecare  comună  în  obligaţii 
dela  împrumutul  statului,  să  se  ferească  a  o  resfira  vânzând 
obligaţiunile  unor  interesaţi,  cu  preţuri  scăzute,  ci  să  o 
jertfească  pentru  un  fond  şcolar,  din  care  apoi  la  vreme 
să  se  poată  întemeia  sau  susţinea  casă  de  şcoală  şi  să  poată 
salariza  un  învăţător  după  cuviinţă,  fără  îngreunarea  sin¬ 
guraticilor  mădulari  ai  comunelor.., 

Ascultaţi-mă  dară  iubiţilor!  Ascultaţi-mă,  ca  să  vă  bine¬ 
cuvânteze  următorii  voştrii,  ca  să  vă  binecuvântez  şi  eu, 
acum  şi  totdeauna,  şi  să-mi  fiţi  bucuria  mea,  ca  cu  liniştea 
sufletului  să  mă  rog  lui  Dumnezeu,  pentru  voi  şi  copiii 
voştri".  (832/7  IX  1862). 

2.  In  circulara  134/21  II  1863,  se  vorbeşte  de  înfiin¬ 
ţarea  eforiei  şcolare,  „pentru  ducerea  trebilor  de  manipu- 
laţie  ale  şcoalei". 

3.  La  nevoie  se  cere  şi  concursul  părinţilor'.  „Părinţii 
sa  dea  mână  de  ajutor,  la  susţinerea  şcoalei,  îngrijîndu-se 
de  toate  trebuinţele  aceleia",  (785/31  X  1864). 

4,  Un  an  înainte  de  moarte  voia  să  înfiinţeze  un  fond 
şcolar  din  „naturalii",  adică  produse  agricole  strânse  dela 
săteni,  cu  prilejul  recoltei,  pentru  ca  şcoala  să  nu  ajungă 
în  suferinţă  materială. 

IV.  Cu  deosebit  simţ  şi  tact  pedagogic  şi  didactic,  Mi¬ 
tropolitul  Şaguna  observă  necesitatea  unei  orânduiri  siste¬ 
matice  în  predarea  cunoştinţelor.  Se  gândeşte  la  un  plan 
al  învăţământului ,  adică  la  programa  analitică  şi  orar. 

„. . .  se  cere  dela  noi  să  statornicim  o  ordine  bună  în 
învăţăturile  care  să  le  înveţe  tinerii  noştri, ...  de  a  fi  buni 
creştini,  credincioşi  şi  sudiţi  sârguitori  şi  buni  cetăţeni ..." 

Din  deosebita-i  grije  pentru  bunul  mers  al  învăţămân¬ 
tului,  rezultă  „Ordinăciunea  Arhierească,  pentru  rândul 
cel  bun,  în  şcoalele  noastre  populare",  la  10  VIII  1854, 
care  reprezintă  un  început  de  programă  analitică. 

Se  vorbeşte  aici  de  o  „metodică  a  învăţământului",  in 
care  se  arată  împărţirea  copiilor  pe  clase,  după  posibili¬ 
tatea  ce-o  oferă  localul,  numărul  învăţătorilor  şi  gradul  de 
progres  al  şcolarilor ;  apoi  despre  manuale  şi  controlul  şcolar. 

Procedura  bună  este  o  necesitate  şi  un  mijloc  binecu¬ 
vântat  pentru  dascăli.  „Lucru  cunoscut  este,  că  noi  în  treaba 
şcolară,  avem  lipsă  de  o  sistemă  şi  rând  bun,  şi  că  fără 
acestea  nu  putem  înainta  creşterea  cea  bună  a  poporului 
nostru,  carele  atuncia  numai  ne  va  binecuvânta,  dacă  va 
vedea  că  noi  adevărată  îngrijire  avem  pentru  el“.  (581/10 
VIII  1854). 

2.  Tot  datorită  Mitropolitului  Şaguna  se  înfiinţează 
primele  coruri  şcolare  şi  se  introduce  în  şcoală  cântarea 
bisericească.  Marele  Ierarh  cunoştea  valoarea  religioasă, 
morală  şi  estetică  a  rugăciunii  cântate  şi  puterea  ei  de  în¬ 
frăţire  spirituală. 

V.  In  vremea  lui  Şaguna,  elevii  erau  împărţiţi  în  trei 
clase  cu  şase  despărţăminte,  care  s'au  preschimbat  în  şase 

clase  primare :  patru  formau  cursul  primar,  iar  două  cursul 
supraprimar,  numit  atunci  „şcoală  de  repetiţie". 

Recensământul  copiilor  de  şcoală  între  6-12  ani,  pentru 
cursul  primar  („şcoala  de  toate  zilele")  şi  între  12-15  ani 
(„şcoala  de  repetiţie"),  era  obligatoriu, 

2.  Se  dă  mare  atenţie  frecvenţei  şcolare,  se  reglemen¬ 
tează  ţinerea  evidenţei  absenţelor  şi  mijloacele  de  soluţio¬ 
nare  a  lor:  „Cercetarea  şcoa’elor  pe  sate  să  ţină  cel  puţin 
opt  luni  şi  în  oraşe  cel  puţin  nouă  luni-  Pentru  a  efectua 
o  cercetare  cât  mai  regulată  a  şcoalelor,  se  recomandă  in¬ 
spectoratelor  districtuale  de  a  obliga  strâns,  în  scris,  pre 
fiecare  învăţător,  ca  să  arate  din  când  în  când  cazurile  de 
absentare  şi  pre  indivizii  neglijenţi  întru  cercetarea  şcoalei, 
iar  apoi  inspectoratele  districtuale  scolastice,  în  urma  acelor 
arătări,  să  întrebuinţeze  toate  mijloacele  morale*  spre  vin¬ 
decarea  răului,  şi  în  cas  de  nu  se  va  putea  vindeca  răul 
prin  mijloace  morale,  să  se  adreseze  pentru  lecuirea  lui  la 
autorităţile  civile".  (351/27  III  1869). 

3.  Ordinea  şi  disciplina  trebuie  să  formeze  preocupări 
de  căpetenie  ale  şcoalei.  Supravegherea  tinerimii  este  con¬ 
siderată  ca  obligaţie  a  însuşi  Arhipăstorului :  „Să  vestiţi 
atât  tinerimei  cât  şi  părinţilor  că  precum  până  acum  am 
fost  cu  priveghere  asupra  tinerimei  umblătoare  la  şcoală, 
ca  adecă  aceea  să  se  poarte  după  cuviinţă,  aşa  şi  pe  viitor 
voiu  avea  cea  mai  straşnică  priveghere,  şi  chiar  la  cea 
mai  mică  întâmplare  nu  voiu  pregeta  a  o  dojeni  şi  dela  toţi 
aceia,  cari  nu  mă  vor  asculta,  a-mi  retrage  dragostea  şi 
părinteasca  mea  îngrijire  —  ba  şi  mai  mult  —  nu  voiu 
lipsi  a  face  arătare  chiar  şi  diregătoriilor  ei  şcolare,  spre 
a  se  lua  si  din  parte-le  măsurile  cele  de  lipsă  în  privinţa 
aceasta".  (1032/8  XII  1855). 

4.  In  timpul  lui  Şaguna  se  pune  problema  educaţiei 
fetelor  şi  se  înfiinţează  primele  şcoli  pentru  creşterea  ace¬ 
stora  :  „Băeţii  să  fie  deosebit  de  băete,  şi  încât  e  cu  pu¬ 
tinţă  să  se  instrueze  în  odăi  separate ;  un  învăţător  de  regulă 
să  nu  aibă  mai  mulţi  de  optzeci  elevi,  ear  în  cazuri  extra¬ 
ordinare,  prin  învoirea  autorităţilor  scolastice  superioare, 
se  pot  face  abateri  dela  această  regulă",  (351/27  III  1869). 

Un  an  mai  târziu  scria :  „Unde  numai  se  poate  să  se  instrueze 
copiii,  deosebit  de  copile".  (104/1  IX  1870). 

Nu  se  precizează  pentru  care  despărţământ  şcolar  să 
se  facă  educaţia  fetelor  separat  de  a  băeţilor.  Adică,  în 
tot  cursul  şcolarităţii  primare,  sau  numai  în  clasele  supe¬ 
rioare?  In  interpretarea  dlui  Inspector  şcolar  Gh.  Tulbure, 
această  separare  se  referă  numai  la  cursul  supraprimar, 
cum  ni  se  pare  şi  nouă  firesc. 

VI.  In  continuarea  şcoalei  primare  Mitropolitul  Şaguna 
Îndeamnă  preoţii  să  îndrumeze  tinerii  spre  meserie  şi  negoţ. 
„...Ca  unii  care  sunteţi  şi  trebue  să  fiţi  luminătorii  şi  învă¬ 
ţătorii  dânsului  (poporului)  în  toată  buna  vreme,  în  tot 
locul  şi  la  toate  prilejurile  să  vă  străduiţi  din  toate  pu¬ 
terile...  pentru  îmbunătăţirea  stării  lui  atât  materiale  cât  şi 
morale  şi  prin  învăţături  şi  sfaturi  părinteşti,  să-l  convin¬ 
geţi  despre  binecuvântatele  foloase,  care  le  aduc  meşteşu¬ 
gurile  şi  neguţătoria,  descriindu-le  acelea  cu  colori  vii,  cu 
cuvinte  dulci  şi  străbătătoare  şi  spuindu-i,  că  acestea  nu 
numai  îmbunătăţesc  starea  cea  materială,  ci  sunt  totodată 
şi  un  mijloc  puternic,  care  conduce  către  cultură,  poleire 
şi  avere  şi  prin  a  căror  învăţare  îşi  va  putea  câştiga  pe 
lângă  fericirea  cea  vremelnică  şi  cea  vecinică".  (445/17 
V  1855). 

2.  In  circulara  564/28  VII  1854,  sfătueşte  părinţii  să-şi 
trimită  copiii  la  gimnazii. 

3.  .„„un  izvor  nou  de  câştig,  parte  prin  cultura  po¬ 
milor,  parte  şi  mai  vârtos  încă  prin  cultivarea  mătasei,  a 
cărei  urmări  bune  după  încercările  făcute,  cu  luarea  afară 
numai  a  unor  părţi  muntoase  din  ţară,  sânt  afară  de  toată 
îndoiala".  (49/24  I  1857). 

„In  fiecare  comună  să  se  înfiinţeze  şcoală  de  pomărit 
şi  de  gimnastică",  (104/1  IX  1870). 

Tot  în  aceste  circulare  vorbeşte  şi  de  grădina  şcolara. 
Reiese  din  aceste  îndemnuri  dorul  de  cultivare  a  poporului 
în  toate  ramurile  şi  desvoltarea  lui  economică. 

VIL  Fiind  convins  de  forţele  spirituale  ale  poporului 
şi  de  importanţa  învăţăturii,  Mitropolitul  Şaguna  se  ocupă 

şi  de  educaţia  postşcolară  a  tineretului,  dând  dispoziţii  în 
vederea  Înfiinţării  şcolilor  pentru  tinerii  adulţi:  „,..în  fiecare 
comună  tinerimea  înaintată  în  ani  (de  sexul  bărbătesc  şi 
femeesc),.,  care  n  au  învăţat  în  pruncia  lor,  să  se  adune  la 
anumite  zile,  în  Dumineci  şi  sărbători,  sau  şi  în  toate  se¬ 
rile  de  earnă  la  un  loc  potrivit,  d.  e.  în  şcoala  noastră, 
unde  învăţătorii  noştri  sau  chiar  şi  preoţii  vor  fi  îndato¬ 
raţi  a-le  propune  cetirea,  scrierea  şi  computul,  Cumcă  po¬ 
porul  este  pătruns  de  însemnătatea  învăţământului  şi  cumcă 
ştie,  că  cauza  principală  a  sărăciei  şi  înapoerea  lui  intelec¬ 
tuală  au  fost  şi  este  lipsa  de  învăţătură,  despre  aceasta  nu 
mai  încape  nici  o  îndoială;  aceasta  o  dovedesc  proverbele 
lui  despre  puterea  ştiinţei;  şi  cumcă  are  capacitate  şi  încli¬ 
nare  spre  învăţătură,  aceasta  şi  străinii  au  recunoscut,  numai 
ocaziune  să  i  se  dee.  Rândul  este  dar  la  noi,  la  preoţime 
şi  preste  tot  la  inteliginţa  naţională,  ca  să  ne  facem  dato- 
rinţa ,  toate  să  cercăm,  toate  mijloacele  să  le  întrebuinţăm 
spre  a  înlesni  poporului  nostru,  luminarea  spiritului  său". 
(225/19  X  1870), 

Om  al  faptei,  nu  al  vorbei,  Mitropolitul  Şaguna  cere 
să  i  se  aducă  la  cunoştinţă  cele  realizate  în  aceasta  direcţie, 

2,  Catehizarea  adulţilor  şi  şcolile  de  repetiţie  pentru 
absolvenţii  a  patru  clase  primare,  devin  deasemenea  obli¬ 
gatorii,  atât  pentru  învăţători  şi  preoţi,  câi  şi  pentru 
tineret,  „Demând  preoţimei  în  numele  Soborului  eparchial, 
ca  să  ţină  în  zile  de  Dumineci  şi  sărbători,  Caiechisaţie,  ca 
apoi  cu  atât  mai  mult  să  se  întărească  moralitatea  adecă 
purtarea  cea  bună  şi  prin  aceasta  ascultarea  şi  împlinirea 
poruncilor,  Catechizaţia  aceasta  să  se  facă  totdeauna  după 
prânz  la  două  ceasuri  şi  să  ţie  un  ceas,  apoi  să  se  săvâr¬ 
şească  după  tipic  Rugăciunea  de  seară  , , , 

Iubita  mea  turmă ...  vă  poftesc  încă  odată  ca  cu  toată 
strădania  sâ  îmbrăţişaţi  lucrul  Catechizaiiei".  (193/23  III 
1850). 

„Şcoala  de  repetiţiune  să  se  ţină  regulat !“  (104/1  IX  1870) 

VIII.  Marele  Ierarh  este  convins  că  luminarea  popo 
ruluî  nu  se  poate  face  numai  prin  condiţii  tehnice  şi  ma¬ 
teriale  bune,  ci  că  acţiunea  educativă  este  hotărîtă  în  bună 

parte  de  pregătirea  şi  felul  de  a  fi,  de  „ vocaţia “  învăţă¬ 
torului.  De  altfel  poporul  nostru,  intuitiv  din  fire,  a  con¬ 
cretizat  acest  adevăr  în  cunoscutul  proverb :  „Cum  e  învă¬ 
ţătorul,  aşa  e  şi  poporul".  Multe  probleme  îl  preocupă  pe 
Mitropolitul  Şaguna,  în  legătură  cu  dascălii, 

1,  Ca  să  putem  aprecia  opera  sa  constructivă  şi  în 
privinţa  pregătirii  învăţătorilor,  trebue  să  amintim  că  până 
Ia  Mitropolitul  Şaguna,  aceştia  erau  pregătiţi  în  cursuri  de 
şase  săptămâni  sau  uneori  nici  atât.  La  anul  1850  (12 
Martie),  reprezentanţii  clerului  şi  poporului  decid :  „Cuno¬ 
scând  mărimea  şi  însemnătatea  creşcerii  tinerimei  şi  a  pre¬ 
gătirii  învăţătorilor  celor  de  lipsă,  hotărăsce:  ca  şcoala 
clericală  să  se  prefacă  într’un  institut  teologico-pedagogic, 
să  se  întocmiască  întocmai  precum  şi  la  alte  Seminarii,  şi 
tot  clericul  să  fie  dator,  mai  înainte  de  sânţirea  Iui  de 
preot,  a  fi  învăţătorul  după  împrejurări",..  (95/1  VII  1870). 

In  anul  1852 — 3  ia  fiinţă  o  secţie  pedagogică  a  „Se¬ 
minarului"  cu  durată  de  un  an,  iar  la  1862/3,  este  ridicat 
Ia  doi  ani.  După  moartea  lui  Şaguna,  anii  de  studii  aveau 
să  se  înmulţească  (în  1882  la  trei  ani,  în  1907  la  4  ani,  iar 
m  1919  Ia  opt  ani,  devenind  „Şcoală  Normală  mixtă"  prin 
despărţirea  celor  două  secţiuni;  în  1929,  şcoală  cu  două 
secţii:  băeţi  şi  fete). 

Chiar  în  timpul  Mitropolitului  Şaguna  învăţătorii  tre¬ 
buiau  să  îndeplinească  anumite  condiţii.  Iată  ce  zice  în 
această  privinţă  în  circulara  351/27  III  1869:  „învăţători 
pot  fi  şî  de  aici  înainte  numai  indivizi,  cari  au  absolvat 
cursul  pedagogic  întreg  şi  care  după  depunerea  exame¬ 
nului  prescris  au  primit  decret,  —  sau  dacă  n'au  terminat 
cursul  pedagogic  într'un  institut  public,  au  depus  în  un 
asemenea  institut,  atât  ezamenul  teoretic  cât  şi  cel  practic 
cu  succes  bun,  —  iară  îiivăţătorii,  cari  la  publicarea  legei 
acesteia  au  fost  în  oficiu,  să  lasă  în  oficiul  lor,  dar  sunt 
îndatoraţi  a-şi  dovedi  înaintea  autorităţilor,  ce  inspecţio- 
nează  şcoalele,  esperienţa  şi  desteritatea  de  a  instrui,  iar 
cei  ce  nu  pot  dovedi  aceasta,  se  pot  deobliga  a  face  un 
curs  supletor  în  vacanţele  de  vară  la  institutul  pedagogic", 

2,  Pedagog  din  naştere,  înţelege  că  învăţătorul  trebuie 

să  fie  stimulat.  Nu  pregetă  să-i  însufleţească  cu  îndemnul  r 
„să  fie  cu  râvnă  întru  purtarea  diregătoriei  lor  celei  sfinte". s 

3.  Activitatea  şcolară  a  învăţătorului  trebuie  contro¬ 
lată;  se  reglementează  problema  inspecţiilor  şcolare  şi  a 
unei  ierarhii  în  control. 

„Inspecţiunea  şcoalelor  este  încredinţată  nemijlocit  res¬ 
pectivilor  Parochi,  iară  mijlocit  Părinţilor  Protopopi,  ca 
inspectori  preste  şcoalele  din  tractele  sale  protopopeşti, 
cari  iarăşi  sunt  în  lucrul  acesta  subordinaţi  diecesanuiui  lor 
Episcop".  (858/7  IX  1853). 

îndemnând  pe  inspectorii  şcolari  la  împlinirea  conşti¬ 
incioasă  a  datoriei,  iată  ce  zice :  „Numai  aşa-şi  vor  putea 
păstra  şi  asigura  şi  pe  viitor  această  frumoasă  influinţă  şi 
putere,  dacă  prin  faptă  se  vor  arăta  vrednici  de  dânsa, 
adecă  se  vor  nevoi  a  îndupleca  pe  creştini  spre  ridicarea 
şcoalelor,  spre  cuviincioasa  lor  dotare  şi  susţinere,  dacă  vor 
aşeza  în  ele  învăţători  harnici,  dacă  vor  îndemna  pe  fiii 
lor  sufleteşti,  ca  să-şi  trimită  copiii  la  şcoală,  dacă  vor 
vizita  adeseori  şcoalele,  şi  vor  anima  pe  copii  spre  ascul¬ 
tare  şi  strădanie,  iar  pe  învăţători  spre  o  împlinire  acu¬ 
rată  a  datoriilor  sale".  (858/7  IX  1853). 

Prin  circulara  628/8  VIII  1857,  se  introduc  protocoale 
şcolare :  „pentru  a  ţine  în  lămurire,  lucrurile  noastre  cele 
de  căpetenie".  Fiecare  şcoală  avea  două  protocoale;  unul 
de  „vizitaţie",  în  care  se  treceau  toate  observaţiile  şi  pro¬ 
punerile  ce  le  făceau  inspectorii  şcolari,  şi  unul  de  „nor¬ 
malii",  în  care  se  înregistrau  toate  ordinele  care  priveau 
şcoala. 

Preoţii,  în  calitatea  lor  de  directori  şcolari,  „sunt 
obligaţi  să  inspecteze  şcoala  cel  puţin  odată  pe  lună  spre 
a  se  convinge  despre  purtarea  dascălului,  despre  sporiul 
copiilor  şi  despre  neamul  şi  felul  cărţilor  şcolare  şi  a  scrie 
în  protocolul  şcolar  cele  constatate",2 

4.  „Pentru  perfecţionarea  învăţătorilor  în  chemarea  lor, 
cât  şi  pentru  înaintarea  generală  a  creşterii  şi  culturii  ti¬ 
neretului  nostru  şcolar,  iau  naştere  conferinţe  şi  prelegeri. 

1  Gh.  Tulbure;  O.  c.  p.  92. 

*  Gh.  Tulbure:  O.  c,  p.  99. 


PEV1STA  TEOLOGICĂ 


221 


începutul  acestor  conferinţe  a  arătat  că  ceea  ce  ne  lip¬ 
seşte  nouă  Românilor  mai  mult  decât  pânea  de  toate  zi¬ 
lele,  este  şcoala  şi  iarăşi  şcoala”»1  Ele  sunt  conduse  de 
„învăţători  cari  s  au  distins  atât  prin  purtarea  lor  morală 
şi  diliginţă,  cât  şi  prin  cunoştinţele  lor  teoretice  şi  prac¬ 
tice  în  studiile  pedagogice...  (141/1  V  1863).  Se  experi¬ 
mentau  cu  acest  prilej  metode  pedagogice  noui  —  ca  de 
pildă  metoda  lui  Bell  şi  Lancaster,  pe  care  Şaguna  o 
găsia  potrivită  cu  şcoala  noastră  de  atunci,  (Este  firesc, 
deoarece  erau  învăţători  puţini  şi  erau  mult  ajutaţi  de 
„monitori”  buni). 

Iată  deci  că  primul  care  vede  necesitatea  conferinţelor 
şi  cursurilor  învăţătoreşti  este  tot  Mitropolitul  Şaguna,  In 
circulara  33/1  VII  1865,  zice:  „...fiindcă  preoţii  şi  învă¬ 
ţătorii  sunt  mai  departe  chemaţi,  ca  bine  să  întrebuinţeze 
tot  timpul  şi  fiecare  ocaziune,  pentru  luminarea  lor,  adecă 
să  fie  luminaţi,  ca  apoi  să  fie  vrednici  a  lăţi  lumina  şi 
luminare  în  tot  poporul  credincios  mic  şi  mare,  ca  întune- 
recul  să  se  risipească  şi  să  piară  şi  toţi  creştinii  ncştri 
crezând  în  lumină,  să  fie  fiii  luminii...  am  aflat  de  bine 
a  dispune  şi  pe  timpul  feriilor  (vacanţei)  anului  acestuia 
şcolar  ţinerea  conferinţelor  învăţătoreşti  într’o  formă,  care 
să  fie  mulţumitoare  şi  totdeodată  şi  înlesnicioasă  pentru 
cei  mai  săraci  învăţători...” :  „...să  ţină  unul  dintre  cei  mai 
harnici  învăţători  prelegeri  de  repeţire11 ...  Prelegerile  şi  con¬ 
ferinţele  se  ţin  asupra  obiectelor  de  studii,  nou  introduse, 
asupra  diferitelor  lucrări  pedagogice  şi  „Instrucţiunilor” 
şcolare,  etc. 

5,  Omul,  nu  uită  pe  oameni.  Cu  interesul  şi  dragostea 
acordată  preocupărilor  şcolare  şi  bisericeşti,  Şaguna  este 
preocupat  şi  de  soarta  materială  a  învăţătorilor ,  de  retri¬ 
buţia  lor.  Iată  ce  zice  în  această  chestiune :  „Este  îndeobşte 
cunoscut,  că  timpul  prezent,  carele  este  timpul  înaintării, 
al  luminării  şi  al  culturii,  cere  dela  fiecare  individ  singu¬ 
ratic,  precum  şi  dela  fiecare  societate,  corporaţlune  şi  stare 
o  deosebită  încordare  şi  desvoltare  a  tuturor  puterilor  ma¬ 
teriale  şi  spirituale, 

1  Dr.  I.  Lupaş  ta:  Mitropolitul  Andreiu  Şaguna.  Scriere  comemorativă.  Sibiu 
1909,  p.  376. 

O  astfel  de  încordare  şi  desvoitare  cere  timpul  şi  dela 
fiii  bisericii  noastre  îndeobşte  şi  cu  deosebire  dela  preo- 
ţimea  noastră,  care  este  chemată  a  nutri  pe  credincioşi  cu 
învăţătura  şi  Tainele  lui  Hristos,  şi  dela  învăţătorii  noştri, 
cari  au  să  crească,  să  înveţe  şi  să  lumineze  tinerimea 
noastră. 

Insă  tot  aşa  de  cunoscută  este  şi  acea  împrejurare,  că 
pentru  a  putea  avea  noi  preoţi  şi  învăţători  cualificaţi 
amăsurat  recerinţelor  timpului,  este  de  neapărată  trebuinţă 
a  le  câştiga  o  subsistenţă  mai  bună  şi  mai  corespunzătoare, 
de  cum  a  fost  cea  de  până  aci  şi  de  cum  este  chiar  şi 
cea  de  astăzi".  (890/12  X  1872). 

IX,  Pentru  o  mai  bună  organizare  a  învăţământului  po¬ 
poral  şi  reglementarea  problemelor  privitoare  la  viaţa  şcolară 
şi  culturală  a  satului,  în  afară  de  „circulările  şcolare",  cu 
ajutorul  cărora  am  exemplificat  „toată  vorba  şi  fapta",  ma¬ 
rele  Mitropolit  a  mai  lăsat  legiuiri  şcolare  şi  scrieri  di¬ 
dactice  de  seamă,  unele  personale,  altele  de  colaborare 
sau  revizuite. 

1,  Lucrări  personale: 

a)  Ordinăciunea  Arhierească  pentru  rândul  cel  bun  în 
şcoalele  noastre  populare  (1854). 

Primul  început  de  programă  analitică. 

b)  Normativul  conferinţelor  învăţător  eşti  (1862), 

Este  o  expunere  sumară  a  principiilor  de  Didactică 
şi  Metodică  (arată  metodica  Religiei).  Cartea  a  apărut  în 
două  ediţii;  în  introducerea  celei  dintâi  „Şaguna  arată  ca 
şi  pe  teren  şcolar  şi-a  dat  silinţa  să  rămână  credincios 
devizei  sale;  „înainte F  şi  îndeamnă  protopopii  să-l  ur¬ 
meze".1 

c)  Instrucţiune  pentru  învăţători  despre  didactica  gene¬ 
rală  şi  specială  la  predarea  cu  şcolarii  a  singuraticilor  studii 
(1862). 

d)  Instrucţiune  pentru  directorii  şcoaleior  poporale  şi 
pentru  directorii  şi  inspectorii  şcoaleior  capitale,  precum  şi 


’  /,  Lupaţ ;  0,  c,  p.  375. 

pentru  inspectorii  districtuali  de  şcoală  din  Ârhidieceza 
Greco-răsăriteană  din  Ardeal  (1865). 

După  ce  arată  atribuţiile  directorilor  şi  inspectorilor 
şcolari  (preoţi  şi  protopopi),  dă  următorul  îndemn :  „Vedeţi 
şi  cunoaşteţi  fiilor,  şi  împreună-servitorilor,  instrucţiunea 
ce  vă  dau  aci  în  treaba  şcolară  şi  vă  rog  ca  aceea  să  nu 
vi  se  pară  grea,  căci  greutatea  ei  este  împărţită  între  voi, 
cari  sunteţi  trei  factori  cardinali  executivi  ai  creşterii  ti¬ 
nerimii  noastre,  unii  sunteţi  învăţători,  alţii  sunteţi  direc¬ 
tori  şi  inspectori  locali  şi  unii  sunteţi  inspectori  distric¬ 
tuali;  oare  nu  ştiţi  sau  nu  vreţi  să  cunoaşteţi  că  toate 
greutăţile  singuratice  ale  voastre  sunt  concentrate  în  unica 
mea  persoană,  pentru  că  instrucţiunea  ce  dau  aci  este  şi 
pentru  mine  un  obligământ,  după  care  sunt  dator  a  satis¬ 
face  chemării  mele,  care  nu  este  mai  mică  decât  a  voastră 
greutate.  Mai  greu  e  pentru  un  părinte  a  edifica  casa 
decât  fiilor  a  locui  într'însa.  Prin  urmare  împărţite  ne  sunt 
greutăţile  şi  nu  este  unul  dintre  noi,  căruia  să  nu-i  fi  venit 
o  parte  bunicică  din  greutăţi.  Să  ne  nevoim  iubiţilor,  în 
greutăţile  noastre,  căci  lupta  noastră  este  nobilă,  credinţa 
păzim  şi  Dumnezeu,  carele  este  însuşi  lumina  şi  nu  sufere 
întunerecul,  ne  va  răsplăti  nouă  pentru  lumina,  pe  care  o 
revărsăm  asupra  fiilor  şi  fiicelor  creştinilor  noştri,  şi  prin 
care  abatem  întunerecul  dela  dânşii,  şi  să  ne  rugăm  către 
Dumnezeu,  ca  să  ne  dee  puteri  trupeşti  şi  intelectuale  spre 
a  corespunde  chemării  noastre".1 

e)  Instrucţiune  pentru  învăţătorii  din  şcoalele  normale 
şi  capitale  de  Religie  ort,  râs.  de  sub  inspecţia  supremă 
şcolară  a  Bisericii  Ortodoxe  din  Marele  Principat  al  Ardea¬ 
lului  (1865). 

Lucrarea  cuprinde  metoda  generală  şi  specială  a  dife¬ 
ritelor  obiecte  de  învăţământ,  materii  pe  clase  şi  semestre, 
şi  îndrumări  privitoare  ia  menţinerea  ordinei  şi  disciplinei 
în  şcoală. 

f)  Drepturile  şi  datorinţele  civile  pentru  învăţăceii  şcoa- 
hîor  poporale  confesionale  (1870). 


1  I.  Lupaţ:  O.  c.  p.  378. 

Cuprinde  drepturile  şi  datoriile  cetăţenilor,  după  dreptul 
public  şi  privat.  Probabil  este  alcătuită  mai  mult  pentru 
adulţi,  decât  pentru  copii,1 

g)  „Telegraful  Român"  cuprindea  deasemenea  adeseori 
instrucţiuni  didactice. 

Am  arătat  aici  numai  lucrările  care  priveau  şcoala 
poporală,  nu  şi  multele  lucrări  referitoare  la  „Seminar". 

2.  Lucrări  de  colaborare;  manuale: 

a)  „A  doua  parte  din  cartea  de  cetire". 

b)  „Geografia". 

c)  „Istoria  patriei  şi  universală", 

d)  „Elementele  fizicei  si  ale  istoriei  naturale",  (Sibiu 
1869). 

Făcând  cunoscută  apariţia  acestor  manuale  (prin  cir¬ 
culara  780/21  VII  1869),  zice :  „învăţătorii  sunt  datori  a-şi 
procura  cele  mai  sus  atinse  patru  cărţi..,  ca  să  se  poată 
cunoaşte  cu  ele  la  conferinţele  din  luna  lui  August", 

3.  Retipăriri: 

a)  „Catechîsmul  mic  şi  bogat". 

b)  „Mărturisirea  ortodoxă". 

c)  „Tâlcul  Evangheliilor"  şi  altele. 

X,  Circularele  351/27  III  1869  şi  104/1  IX  1870  cu¬ 
prind  dispoziţii  didactice  generale,  referitoare  la  începerea 
şi  durata  cursurilor,  numărul  elevilor  unei  clase,  educaţia 
pe  sexe,  frecvenţa,  manuale,  material  didactic,  cursuri  de 
repetiţie,  despre  obiectele  de  învăţământ,  despre  învăţători, 
cărora  le  face  cu  orice  prilej  îndemnul:  „cu  toată,  serio¬ 
zitatea  ce  o  pretinde  sânţenia  cauzei,  să  căutaţi  a  vă  îm¬ 
plini  datorinţeie...  aşa  lucrând  vom  putea  vedea  şcolile 
noastre  înflorind  din  ce  în  ce  tot  mai  mult  şi  cu  ele  şi 
starea  poporului  nostru  credincios", 

XI,  Mitropolitul  Şaguna  înţelege  să  sprijinească  orice 
manifestare  care  ar  putea  ridica  nivelul  cultural  sau  eco¬ 
nomic  al  poporului.  Iată  o  dovadă ; 


Gh.  Tulbure :  O.  c.  p,  118. 

„Asociaţiunea  Transilvană  pentru  literatura  română  şi 
cultura  poporului  român",  va  ţine  în  anul  acesta  în  28 
Iulie  adunarea  sa  generală  anuală  la  Braşov  şi  din  privinţa 
aceasta  bravii  noştri  braşoveni  au  hotărît  înfiinţarea  unei 
Espoziţiuni  constătătoare  din  obiecte  pe  cât  sar  putea  mai 
multe.  Nizuinţa  aceasta  a  braşovenilor  este  ef luxul  natural 
din  statutele  „Asociaţiunii",  al  căreia  scop  este  înaintarea 
şi  deşteptarea  culturei  Românilor,  fără  nici  o  mărginire 
numai  la  unele  ramuri  ale  vieţii  sociale,  precum  şi  tot¬ 
deodată  progresul  în  gustul  estetic  pentru  tot  ce  este 
frumos  şi  folositor.,,  Trebue  ca  toţi  să  o  sprijinească  fie  cu 
lucrurile  mânilor  sale,  fie  şi  cu  orice  alt  mijloc,,,  să  con- 
îucre  prin  puterea  cuvântului  şi  prin  exemplu  propriu,  ca 
din  poporul  nostru  să  iee  cât  se  poate  mai  mulţi  parte  la 
aceea  Espoziţiune  prin  productele  şi  manufacturile,  ce  ei 
sau  familiile  lor,  au  produs  prin  propriile  lor  mâni“- 
(324/3  V  1862,  către  preoţi,  învăţători  şi  credincioşi), 

XII.  Aprinzând  luminiţa  culturii  poporului,  Şaguna  do¬ 
reşte  ca  ea  să  devină  o  flacără  cât  mai  strălucitoare;  de 
aceea  nu  se  mulţumeşte  numai  cu  înfiinţarea  şcolilor  şi  re¬ 
glementarea  bunului  lor  mers,  ci  se  strădueşte  să  pregă¬ 
tească  tineri  capabili,  în  special  în  direcţia  pedagogică,  din 
care  îşi  face  colaboratori  şi  care  aveau  să-i  propovădu¬ 
iască  învăţăturile,  adaptându-le  progresului  cultural  al  nea¬ 
mului.  La  Sibiu  a  luat  naştere  prima  şcoală  pedagogică 
dela  noi,  alcătuită  din  distinşii  profesori  pe  cari  Mitropo¬ 
litul  Şaguna  îi  trimisese  la  studii  de  specialitate  în  străi¬ 
nătate.  Remarcăm  dintre  cei  mulţi  pe  Ioan  Popescu  şi  Petru 
Şpan,  ale  căror  principii  pedagogice  sunt  actuale  şi  azi. 
Ei  au  ştiut  să  îmbogăţească  inimile  şi  minţile  elevilor  cu 
învăţături  bune  şi  frumoase  de  credinţă,  morală,  iubire 
de  neam  şi  biserică. 

Ritmul  vremii  n’a  putut  şterge  spiritul  lor  pedagogic, 
cu  care  şi-au  însufleţit  elevii,  de  care  s'au  făcut  iubiţi,  ci 
a  rămas  ca  sugestie  sănătoasă  şi  bună  pentru  educaţia  ti¬ 
neretului  român,1 

1  Vezi  articolul  nostru  Principii  pedagogice  în  Institutul  teologic-pedagogic 
*Andreian " ;  în ;  Omagiu  I,  P.  Sf.  Sale  Dr,  Nicolae  Bălan,  Mitropolitul  Ardealului,  , 
la  douăzeci  de  ani  de  arhipăstorire,  Sibiu  1940,  p.  442, 

Iată,  deci,  că  truda  Mitropolitului  Şaguna  n'a  fost  za¬ 
darnică. 

Patrimoniul  lăsat  de  el  —  800  şcoli  primare,  şcoli  se¬ 
cundare  şi  superioare  şi  tot  ceea  ce  alcătueşte  un  învăţă¬ 
mânt  educativ  şi  culturalizator,  pus  în  serviciul  bunei  stări 
şi  a  culturii  poporului,  pe  lângă  duhul  şagunian,  care  este 
viu  şi  azi  —  face  din  marele  Arhiereu  factorul  de  orga¬ 
nizare  şi  propăşire  al  şcoalei  din  Transilvania. 

Dacă  am  încerca  să  transformăm  în  termeni  pedago¬ 
gici  şi  didactici  moderni  ceea  ce  Mitropolitul  Şaguna  în¬ 
ţelegea  să  facă  acum  un  secol  pentru  şcoală,  popor  şi  cul¬ 
tivarea  lui,  am  observa,  surprinşi  poate,  actualitatea  con¬ 
cepţiilor  marelui  Ierarh. 

Să  interpretăm  sumar  problemele  mari  de  educaţie  şi  în¬ 
văţământ  arătate  mai  sus.  îndemnul  la  învăţătură,  cu  formu¬ 
larea  precisă  a  idealului  educaţiei...  „să  se  preschimbe  în* 
popor  cul!ivat“...  pentru  binele  insului  şi  al  neamului,  este 
preludiul  personalităţii,  de  care  vorbim  azi.  Felul  în  care 
a  înţeles  problema  şcoalei:  grija  de  local,  material  didactic 
şi  manuale,  nu  este  întrecut  de  nici  un  capitol  de  Didac¬ 
tică  modernă.  In  ce  priveşte  susţinerea  şcoalei,  fondul  şi 
eioria  le  găsim  şi  astăzi  în  forma  bugetului  comitetelor 
şcolare  şi,  în  unele  locuri,  a  eforiilor. 

Condiţia  obiectivă  a  învăţământului  este  pusă  clar  în 
„Ordinăciunea  Arhierească  pentru  rândul  cel  bun  în  şcoa- 
lele  noastre  populare"  şi  în  celelalte  lucrări  amintite,  unde 
se  vorbeşte  de  ceea  ce  numim  azi  programă  analitică,  orar 
şî  fel  de  procedare  la  lecţii. 

Capitolul  elevilor  cuprinde  grijile  de  azi  ale  recensă¬ 
mântului,  frecvenţei,  educaţiei  fetelor,  educaţiei  tineretului, 
îndemn  la  continuarea  studiilor  teoretice  sau  practice,  ş.  a. 

In  ceea  ce  priveşte  educaţia  postşcolarâ,  dacă  îndemnul 
lui  Şaguna  ar  fî  fost  ascultat  şi  urmat  de  toţi  cei  chemaţi 
s'o  facă,  astăzi  ar  fî  mai  mică  osteneala  cu  luminarea  anal¬ 
fabeţilor. 

învăţătorul  a  fost  una  din  preocupările  de  seamă  ale 
lui  Şaguna,  Pregătirea,  însufleţirea  şi  felul  în  care-1  dorea 
Şaguna  să  fie  devotat  misiunii,  alcătuesc  azi  „personalitatea 

învăţătorului*1.  Conferinţele  învăţătoreşti  şi  cursurile  de 
vară,  au  devenit  cercuri  culturale  şi  chiar  şcoli  de  expe¬ 
rimentare.  (Azi  metoda  globală  de  scris-cîtit). 

Protocoalele  „de  vizitaţie“  sunt  condicile  de  inspecţii 
şcolare;  „normaliile",  registrele  de  intrare  şi  eşire. 

„Manuducerea"  abecedarului,  îndrumătorul  de  azi.  Do¬ 
rinţa  de  a  tipări  manuale  ieftine  şi  unificarea  învăţămân¬ 
tului,  o  găsim  azi  în  manualele  monopolizate. 

Lucrările  sale  sunt  îndemnări  didactice  şi  metodice :  „in¬ 
strucţiunea  aceasta  va  servi  învăţătorilor  de  un  manuductor 
(azi  îndrumător)  în  predarea  fiecărui  obiect  de  învăţământ 
atât  pentru  sine,  cât  şi  pentru  modul  predării  elevilor;  această 
instrucţiune  va  cuprinde  şi  împărţirea  obiectelor  de  învă¬ 
ţământ  după  clase  şi  după  ore".  (780/21  VII  1869). 

Importanta  educaţiei  femeii ,  şi  şcoala  pedagogică,  sunt 
simbolul  profunzimii  gândirii  sale  ştiinţifice  comandată  în 
domeniul  şcolar  de  imperativul  devizei:  „înainte*1. 

Rezultatul  muncii  marelui  Mitropolit  a  fost  îmbunătă¬ 
ţirea  condiţiilor  de  viaţă  şcolară,  căci  „pentru  Şaguna, 
şcoala,  ca  şi  biserica,  este  un  altar  sfânt,  în  jurul  căruia 
chiamă  la  datorie  pe  toţi  deopotrivă ;  el  a  înţeles  să  pre¬ 
schimbe  torţa  în  cârje  de  lumină1*,1  împlinind  ca  nimeni 
altul  îndemnul  Sfintei  Scripturi:  Trăiţi  din  lumină  ca  s& 
fiţi  fiii  luminii,2 

N'au  fost  puţine  roadele  muncii  lui  constructive.  învă¬ 
ţătorii  ieşiţi  din  şcoala  lui  Şaguna  au  ştiut  să  înfrăţească 
ţăranii  cu  şcoala,  cartea  si  gazeta,  Adunări  culturale,  bănci 
poporale,  serbări  săteşti,  erau  mijloace  plăcute  şi  eficace 
de  culturalizare  a  poporului.  Câte  chipuri  din  dascălii  lui 
Şaguna  n’au  fost  păstrate  în  suflete  şi  inimi  cu  respectul 
icoanei  şi  cu  duioasa  aducere  aminte  a  îndemnurilor  de 
viaţă  morală,  de  devotament  social  şi  naţional,  pe  cari  le-au 
dat  elevilor  lor. 

Astăzi  mai  mult  ca  ori  când,  concepţiile  Mitropo¬ 
litului  Şaguna  în  ceea  ce  priveşte  şcoala  sunt  netăgăduit 


’  Gh.  Tulburei  O.  c.  p,  132. 
2  Cf.  Ioan  12,  35-36, 

actuale.  Şcoala  poporului  trebue  să  devină  realitate;  ea 
este  imperativul  categoric  de  azi  şi  de  acum  un  veac. 

Cei  ce  suntem  dascăli  şi  elevi  ai  scoalei  înfiinţate  de 
Mitropolitul  Andreiu  Şaguna,  să  fim  mândri,  căci  nu  e 
puţin  lucru  să  dai  din  sufletul  tău  tineretului  „şcoalei  po¬ 
porului"  izvor  de  viaţă,  să  dăltuieşti  oameni  care  să  fie 
nădejdea  de  mâine  a  neamului  nostru.  Frumos  exprima 
acest  adevăr  Regina  Maria  în  cuvintele :  „In  fiii  neamului, 
neamul  însuşi  trăieşte", 

„Poporul  are  înclinare  şi  capacitate  spre  învăţătură, 
numai  ocaziune  să  i-se  dee“. 

„Rândul  este  dar  la  noi ,  la  preoţime  şi  preste  tot  la  in- 
teliginţa  naţională,  ca  să  ne  facem  datorinţa,  toate  să  cercăm, 
toate  mijloacele  să  le  întrebuinţăm  spre  a  înlesni  poporului 
nostru  luminarea  spiritului  său".  (225/19  X  1870), 

Să  iubim  poporul,  aşa  cum  îl  iubea  el;  „Mângâiaţi 
poporul,  ca  să  nu  dispereze,  mângăiaţi-1  şi  nu-1  necăjiţi*.1 

Dacă  vom  face  aceasta  cu  toată  inima,  poporul  va  vedea 
„că  adevărată  grije  avem  pentru  el,  şi  ne  va  binecuvânta", 
după  cum  zicea  marele  Ierarh, 

Ce  altceva  mai  de  preţ  poate  aştepta  un  dascăl  al  po¬ 
porului? 


1  /.  Lapaţ:  O.  c.  p.  86. 


MĂREŢIA  OMULUI 

% 

-  SAU  GÂNDIREA  ONESTĂ  SI  JUSTĂ  - 

de 

Preot  SIMION  RADU 

Profesor  ia  liceul  „Gh,  Lazăr",  Sibiu 

„Cunoaşie-te  pe  tine  însuţi!" 

(SocrateJ 

Creştinul  Pascal,  savantul  şi  filosoful  nemuritor,  a  spus 
in  „Cugetările “  sale,  că  omul  —  pe  care  l-a  cunoscut  adânc, 
cu  înălţarea  şi  josnicia  sa  —  este  o  trestie  gânditoare.  El 
este  cea  mai  slabă  fiinţă  din  natură,  căci  pentru  a  o  ni¬ 
mici  este  de-ajuns  o  picătură  de  apă.  Dar  nu  se  înspăi¬ 
mântă,  pentru  că,  chiar  în  această  tragedie,  se  situiază  peste 
imensitatea  naturii.  El  cunoaşte  puternica  forţă  a  Univer¬ 
sului  asupra  sa  şi  „ştie"  că  moare,  lucru  de  care  acesta 
nu-şi  dă  seama.  Chiar  această  gândire  face  măreţia  omului 
în  cosmos,  în  faţa  căruia  fiziceşte  el  este  numai  un  firicel 
de  praf.  Exprimând  cu  vorbele  sale  splendoarea  acestui 
adevăr,  Pascal  zice:  „Par  l'espace,  Tunivers  m'engloutit  et 
me  comprend  comme  un  point.  Par  la  pensee,  je  le  com- 
prends“.L 

Prin  spiritul  său,  omul  este  înger,  dar  —  fapt  impor¬ 
tant  —  este  înger  căzut.  Drama  căderii  i-a  răpit  armonia 
cu  Creatorul,  cu  lumea  exterioară  şi  cu  sine  însuşi,  lucru 
de  care  el  trebue  să  fie  conştient  în  fiecare  clipă.  Pentru 
că  această  dramă  îl  face  să  rătăcească,  într’o  existenţă  mi¬ 
zerabilă,  pe  cărările  acestei  planete,  cu  dorul  irezistibil 
după  Edenul  de  odinioară  care-i  cheamă  fiinţa,  dar  pe  care 
nu-1  va  găsi  niciodată  în  incertitudine,  eroare  şi  incon¬ 
ştienţă,  căci  ele  îi  aduc  în  viaţă  numai  josnicie  şi  nimic¬ 
nicie,  păcat  şi  moarte. 

Desigur,  esenţa  omului  este  gândirea.  Prin  ea,  locul  său 
în  Univers  este  ontologic  distinct  de  al  celorlalte  veţuitoare 


'  Cit.  d.  D.  D.  Roşea,  Existenţa  tragică,  Bucureşti  1934,  p  168. 

şi  existente,  lipsite  de  acest  privilegiu-  Tot  Pascal,  într'alt 
loc  dia  „Cugetările"  sale,  zice:  „La  grandeur  de  rhomme 
est  en  ce  qu’il  se  connaît  miserable,  Un  arbre  ne  se  con- 
nait  pas  miserable". 

Dacă  prin  gândire,  sau  raţiune,  omul  evadează  din  ori¬ 
zontul  lumii  date,  a  simţurilor  şi  a  senzaţiilor,  în  orizontul 
lumii  misterelor,  după  care  se  întoarce  în  sânul  Spiritului 
absolut  care  l-a  zidit  după  „chipul  şi  asemănarea"  Sa,  se 
pune  întrebarea  cea  mare:  Ce  datorie  are  el  faţă  de  Cel 
ce  i-a  dăruit-o?  Fireşte,  răspunsul  este  pe  cât  de  simplu 
pe  atât  de  categoric:  Să-I  slujească  cu  devotament,  folosin- 
du-se  de  raţiunea  sa  cât  mai  onest,  să  cugete  just,  revelând 
după  posibilităţi  şi  cazuri  tainele  cosmice.  Iar  în  cazul  când 
nu  le  poate  pătrunde  sa  tacă,  să  asculte  şi  să  se  plece  cu 
reverînţă  înaintea  lui  Dumnezeu  care  le- a  rânduit  astfel, 
prin  inefabila  Sa  înţelepciune.  Deci:  onestitate  şi  justeţo. 
Prima  implică  modestie,  adecă  omul  să  nu  se  lase  pradă 
ispitei  luciferice.  A  doua  impune  cu  necesitate  prudenţa, 
adecă  să  nu  exalte  limita  puterii  de  cunoaştere  a  spi¬ 
ritului  său,  ci  să  recunoască  orizontul  iui  circumscris,  apli¬ 
cabil  în  domeniul  pozitivului  şi  al  naturalului,  adecă  în 
cadrul  cunoştibilului  logic,  raţional.  Altfel  spiritul  riscă  sâ 
întreprindă  muncă  de  Sysyph,  să  facă  eforturi  zadarnice 
■n  toate  speculaţiile  salq,  care  rămân,  însă,  lipsite  de  cea 
mai  aleasă  forţă  creatoare  a  culturii,  iar  omul  se  plasează 
abia  către  periferia  destinului  său  şi  nicidecum  în  inte¬ 
riorul  sau,  lângă  cauza  sa  eficientă.  Atunci,  măreţia  sa  însăşi 
se  întunecă  şi  dispare. 

Raţiunii  înfumurate  şi  orgolioase,  care  este  incapabilă 
de  a  intra  în  esenţa  ultimă  a  cosmosului,  în  originea  şi 
destinul  major  a  tot  ce  există,  dar  caută  totuşi  să  grăiască,  să 
facă  sgomot  împrejurul  său  şi  prin  aceasta  să  încurce  le¬ 
gile  ordinei  spirituale,  Pascal  îi  strigă :  „Umileşte-ie,  ra¬ 
ţiune  neputincioasă.  Taci,  natură  imbecilă.  Ascultă  pe  Dum¬ 
nezeu!".  Desigur,  sunt  cuvinte  tari,  dar  pline  de  adevăr. 
Şi  să  nu  se  uite  că  marele  savant  şi  filosof  creştin  înţe¬ 
legea  deosebit  de  bine  valoarea  raţiunii  în  revelarea  tai¬ 
nelor  universului  şi  în  pătrunderea  legilor  caie  îl  stăpâ¬ 
nesc  ;  înţelegea  ce  minunat  instrument  de  cunoaştere  a  pus 

Creatorul  în  mâna  omului  prin  gândire,  dar  el  nu  trebue 
exaltat  şi  nici  pervertit,  căci  în  loc  să-i  fie  spre  bine  şt 
folos  în  descoperirea  adevărului,  îi  este  dăunător,  spre  ne¬ 
fericirea  sa.  De  aceea,  când  raţiunea  exagerează,  depăşind 
limitele  ontologice  şi  cu  aceasta  pervertind  ordinea  cos¬ 
mică,  trebue  adusă  la  realitate  în  termeni  aspri,  ca  cei  ai 
■ui  Pascal. 

înţelese  corect  cele  două  calităţi  pascaliene  ale  spiri¬ 
tului  de  elită,  putem  sublinia  odată  mai  mult,  că:  onesti¬ 
tatea  şi  justeţea  gândirii  sunt  cele  mai  de  seamă  virtuţi  ale 
omului  înţelept  şi  mai  ales  ale  filosofului  prin  excelenţă. 
Ca  atare,  ele  sunt  şi  rămân  de  un  nepreţuit  folos  oricărei 
fiinţe  umane,  care  se  sbate  greu  şi  caută  sincer  eliberarea 
sa  din  sânul  naturii  inconştiente,  fiinţă  care  aspiră  la  pu¬ 
rificare  şi  înălţare  către  zările  eterne  de  lumină  şi  har  ale 
cerului. 

Omul  trebue  să-şi  opintească  sistematic  şi  permanent 
toate  energiile  spirituale  şi  morale  pentru  a  deveni  tot  mat 
virtuos,  traducând  în  realitatea  sa  ontică,  aevea,  „asemă¬ 
narea"  cu  Dumnezeu.  In  maximă  tensiune,  este  nevoe  ca 
el  să  se  silească  să  ajungă  un  înţelept  în  sensul  deplin  al 
cuvântului,  iar  nu  numai  un  iubitor  de  o  oarecare  „înţe¬ 
lepciune"  a  lumii  înşelătoare.  Menirea  de  a  ajunge  un  ade¬ 
vărat  filosof,  omul  o  are  promulgată  în  ontologia  sa,  în  stare 
potenţială,  care  aşteaptă  actualizarea.  Problema  principală 
a  unui  asemenea  înţelept,  după  Socrate,  —  adversarul  So¬ 
fiştilor,  adică  al  celor  ce  gândeau  fals,  injust,  neonest  şi  or¬ 
golios,  vestind  lumii  o  pseuclo-înţelepciune  —  este :  „Cu- 
noaşte-te  pe  tine  însuţi!"  Cu  alte  cuvinte:  Tu,  omule,  trebue 
să-ţi  dai  seama  mai  înainte  de  toate  de  tine  îr.suţi  în  com¬ 
plexul  cosmosului.  Cunoaşte  ce  eşti  tu  spre  deosebire  de 
i  estul  animalelor,  cu  care,  până  la  un  loc*  te  uneşti !  Caută 
de  unde  vii  aici  şi  prin  voinţa  cui  exişti  !  încotro  mergi, 
cum  şi  cu  ce  mijloace?  Cunoaşte  ce  voeşti,  ce  poţi  şi  ce 
trebue  să  faci  pentru  fericirea  ta!  Fii  cu  luare  aminte  la 
răspunsul  ce  trebue  sâ-1  dai  întrebărilor  puse  de  instinctul 
tău  metafizic,  ca  el  so  fie  pe  măsura  dimensiunilor  desti~ 
nnlui  tău  major  şi  transcendental!  El  să  mulţumească  as¬ 
piraţiile  profunde  ale  spiritului  tău !  Cunoaşte-te,  omule,  pe 

dne  însuţi,  cu  toate  calităţile  şi  defectele  tale!  Cunoaşte-te 
cu  tot  ce  ai  în  tine,  nobil  sau  sălbatec,  bun  sau  rău,  lu¬ 
minos  sau  întunecat,  înălţător  sau  depravat!  Ceea  ce  este 
ales  şi  bun  cultivă  şi  sporeşte,  ceea  ce  este  viciu  şi  ruină, 
stârpeşte !  Desăvârşeşte  cunoaşterea  ta  în  Filosofie,  în  Ştiinţă, 
în  Artă,  etc,,  dar  pe  toate  le  pune  în  slujba  apropierii  tale 
de  Dumnezeu,  în  slujba  sporirii  la  maximum  a  virtuţilor 
tale  şi  a  stârpirii  păcatului  care  te  asaltează  în  tot  mo¬ 
mentul  cu  multiplele  lui  curse !  Numai  această  unică  stră¬ 
danie  adaugă  cunună  de  aur  măreţiei  tale  pe  pământ! 


&  ^ 


O  ELOGIERE  STUDENŢEASCĂ  A  LUI 

ŞAGUNÂ 

—  CU  PRILEJUL  UNEI  ANIVERSĂRI  — 

de 

Diacon  Dr.  GRIGORIE  T.  MARCU 

Profesor  la  Academia  teologică  „Andreiană" 


O  scrisoare  a  Prea  Sfinţitului  Episcop  Nicolae  Colan, 
apărută  deodată  cu  câteva  articole  simţite  în  „Renaşterea" , 
organul  oficial  al  Episcopiei  Vadului,  Feleacului  şi  Clujului, 
urmate  de-o  menţiune  festivă  a  venerabilului  săptămânal 
şagunian  „Telegraful  Român"  (nr.  7 — 8  a,  c.),  ne-au  amintit 
că  sau  împlinit  recent  patru  decenii  de  când  distinsul  inte¬ 
lectual  ortodox  dl  Profesor  universitar  Dr-  Ion  Mateiu  a 
pus  în  slujba  presei  româneşti  unul  din  cele  mai  agere 
condee  cari  au  cinstit  vreodată  gazetăria  ardelenească. 

Evenimentul  este  prea  mişcător  ca  să  nu  ne  oprim 
asupra  lui  cu  cuviinţa  pe  care  o  cere  într’o  împrejurare 
ca  aceasta  recunoştinţa  ce-o  nutrim  şi  o  datorim  marilor 
înaintaşi,  indiferent  de  tărâmul  pe  care  şi-au  cheltuit  ta¬ 
lantul  ce  le-a  fost  hărăzit  de  Dumnezeu.  Iar  dacă  ostenelile 
lor  devotate  sau  desfăşurat  în  arii  familiare  Bisericii  stră¬ 
moşeşti,  sublinierea  meritelor  lor  îndeobşte  recunoscute, 
pentru  o  publicaţie  de  specia  revistei  noastre,  devine 
poruncă. 

E  cazul  dlui  Prof,  I.  Mateiu,  pe  care  Biserica  noastră, 
ţinând  seamă  de  pregătirea  şi  de  truda  dsale  de  patru 
decenii,  îl  reclamă  pentru  galeria  de  onoare  a  oamenilor 
săi  aleşi,  cu  mai  mult  drept  şi  înaintea  oricărei  alte  in¬ 
stituţii  româneşti. 

Născut  în  Sebeşul  de  sus  (jud.  Sibiu),  în  22  Aprilie  1884, 
din  familie  preoţească,  şi-a  petrecut  copilăria  în  atmosfera 

de  vrajă  carpatină  deîa  călcâiul  muntelui  Suru,  ocrotit  şi 
povăţuit  fiind  îndeaproape  de  pilduitoarea  purtare  de  grije 
a  tatălui  dsale,  preotul  loan,  suflet  de  serafim  la  altar,  pe 
care  l-a  slujit  cu  o  râvnă  călugărească,  ca  şi  în  relaţiile 
sale  cu  obştea  satului.  Isprăvind  studiile  secundare  la  liceul 
de  stat  din  Sibiu,  a  apucat  pe  calea  sfintei  ştiinţe,  în- 
scriindu-se  la  Institutul  teologic-pedagogic  „Andreian", 
pentru  a  continua  apoi  la  Universitatea  din  Cluj,  unde  şi-a 
luat  doctoratul  în  Drept. 

Anii  de  epopee  ax  pregătirii  realipirii  Ardealului  ia 
Patria-mamă  îl  aşează  între  fruntaşii  luptelor  pentru  izbân- 
direa  idealului  nostru  milenar.  Paralel  cu  activitatea  na¬ 
ţională,  pe  cât  de  însufleţită,  pe-atât  de  constructivă,  ce  a 
desfăşurat-o  după  răsboiul  întregitor  de  ţară,  dsa  a  făcut 
servicii  eminente  culturii  româneşti,  pe  teren  şi  la  masa 
de  scris.  Infiinţându-se  Academia  de  înalte  Studii  Comer¬ 
ciale  şi  Industriale  de  pe  lângă  Universitatea  Regele  Fer- 
dinand  I  din  Cluj,  dl  Dr.  I.  Mateiu  a  fost  chemat  ca  titular 
al  catedrei  de  Drept  civil,  pe  care  o  onorează  şi  astăzi. 
Chipul  exemplar  în  care  s’a  comportat  în  această  funcţiune, 
nivelul  înalt  al  cursurilor  dsale,  fineţea  pe  care  a  dovedit-o 
în  legăturile  cu  profesorii  şi  studenţii,  prodigioasa  dsale 
activitate  cărturărească,  spiritul  de  iniţiativă  ce-1  însufle¬ 
ţeşte  şi  încercatele  dsale  aptitudini  de  organizator,  i-au 
ridicat  în  stima  tuturor  şi  —  de  repetate  ori  —  în  fruntea 
acelei  înalte  instituţii,  ca  pro-rector  şi  rector  al  ei.  „Ex¬ 
tensiunea  academică*1  a  amintitei  instituţii,  despre  activi¬ 
tatea  excepţională  a  căreia  stau  mărturie  câteva  volume 
masive  de  „Anale"  tipărite  cu  osebită  îngrijire  de  către  dl 
Prof.  I.  Mateiu,  este  creaţia  dsale. 

Zestrea  dsale  cărturărească-ştiinţifică  numără  câteva 
zeci  de  lucrări,  didactice,  istorice  şi  juridice.  Acestea  din 
urmă  deţin  întâietatea,  din  punct  de  vedere  numeric  şi 
calitativ.  Unele  dintre  ele  au  fost  premiate  de  Academia 
Română  şi  de  Ministerul  Cultelor, 

Pregătirea  dsale  teologică  a  valorificat-o  copios  în 
lucrări  de  Drept  bisericesc  cari  reţin  întreaga  luare  aminte 
a  specialiştilor,  iar  râvna  şi  priceperea  cu  care  a  parti¬ 
cipat  la  desfăşurarea  vieţii  noastre  bisericeşti  l-au  rânduit 


REVISTA  TEOLOGICĂ 


235 


da  mult  în  scaunele  cele  de  sus  ale  intelectualilor  ortodocşi 
români.  Ortodoxia  naţională  de  tip  şagunian  are  în  dsa 
unul  dintre  cei  mai  străluciţi  interpreţi  ai  temeiurilor  ei 
canonice,  şi  un  apărător  pe  cât  de  echilibrat  şî  de  bine 
pregătit,  pe-atât  de  vajnic  şi  de  temut.  La  catedră,  la  tri¬ 
buna  Parlamentului,  în  funcţiuni  de  birou,  în  adunări  şi 
conferinţe  publice,  dl  Prof,  I,  Mateiu  s'a  dovedit  inepuisabil 
şi  imbatabil  în  această  direcţie,  iar  articolele  dsale  de 
presă,  scrise  în  apărarea  actualei  organizaţii  bisericeşti  şi 
întru  preamărirea  virtuţilor  Ortodoxiei  naţionale,  repre¬ 
zintă  pagini  de  antologie. 

La  urzirea  Frăţiei  Ortodoxe  Române  (5  Martie  1933) 
a  adus  o  contribuţie  decisivă.  Secretar  general  dintru  în¬ 
ceput  al  acestei  mişcări  impunătoare,  iar  apoi  preşedinte 
al  Comitetului  central,  dsa  a  muncit  ca  nimeni  altul  pentru 
înfăptuirea  ţelurilor  ei,  spre  a  o  salva  apoi,  în  anii  de 
răsboiu,  dela  o  destrămare  ce  ameninţa  să-i  fie  fatală. 

Dascăl  eminent,  cărturar  destoinic  şi  fecund,  om  de 
ştiinţă  de  reputaţie  definitiv  stabilită  şi  model  de  intelec¬ 
tual  îmbisericit,  dl  Prof.  I.  Mateiu  rămâne  mai  presus  de 
toate  gazetar  de  cea  mai  pură  esenţă.  Exceptând  poate  pe 
Octavian  Goga,  nu  credem  că  l-ar  disputa  altcineva  întâ¬ 
ietatea,  dintre  publiciştii  ardeleni  cari  s'au  afirmat  în  ul¬ 
timele  decenii.  Scrisul  dsale  are  tot  ce  vrei,  afară  de 
superficialităţile  „aramei  sunătoare" :  nerv  şi  culoare,  se¬ 
ninătate  şi  vigoare,  eleganţă  şi  ascuţiş,  temeinicie  şi  farmec 
—  farmecul  unui  stil  ce  musteşte  de  limpezime,  avânt  şi 
frumuseţi  literare. 

Peste  trei  mii  de  articole  stau  mărturie  despre  prodi¬ 
giosul  talent  al  acestui  distins  condeier,  care  a  arătat  ge¬ 
neraţiei  noastre  cum  se  face  adevărată  gazetărie  ardele¬ 
nească.  Prin  dsa,  branşa  aceasta,  aici  la  noi,  a  ajuns  la 
apogeu. 

* 

Ne  aplecăm  emoţionaţi  asupra  începutului  ei  de-acum 
patruzeci  de  ani.  Nestorul  de  azi,  pe-atunci  student  teolog 
la  Sibiu,  comemora  în  „Telegraful  Român"  {nr,  128  din 
1/14  Dec.  1905),  pe  Mitropolitul  Şaguna,  din  prilejul  praz¬ 
nicului  de  pomenire  al  patronului  său,  sf.  Apostol  Andreiu 

cel  întâi  chemat.  Aşternuse  ia  sfârşitul  articolului  un  nume 
fictiv  (Ion  Crainic).  Să-l  fi  determinat  la  acest  pas  pro¬ 
verbiala  cuviinţă  românească  ? . , .  virtute  care  făcea  din 
înaintaşii  noştri  oameni  rezervaţi  şi  cumpăniţi  în  orice 
împrejurare.  Numai  autorul  articolului  ne-ar  putea-o  spune. 
Şi  va  trebui  să  ne- o  spună  cândva. 

Măsurând  calea  străbătută  dela  acel  elogiu  tineresc  al 
lui  Şaguna  şi  până  la  snopul  de  articole  selecţionate  cari 
aşteaptă  acum  publicarea  în  volum  sub  titlul  grăitor 
„ Luptând  sub  stindardele  divine“,  am  înţeles  deplin  că  în 
cazul  dlui  Prof.  I.  Mateiu,  zicala  „Ziua  bună  se  cunoaşte 
de  dimineaţă"  poate  fi  invocată  fără  cea  mai  mică  ezitare. 

Asociindu-se  din  toată  inima  la  bunele  urări  ce  i  se 
fac  din  toate  părţile,  revista  noastră  —  căreia  i-a  hărăzit 
câteva  contribuţiuni  preţioase  —  îşi  face  o  deosebită  plă¬ 
cere  din  desgroparea  grăuntelui  sănătos  pe  care  dl  Prof. 
I.  Mateiu  l-a  aşezat  acum  patru  decenii  la  rădăcinile  stră¬ 
lucitei  sale  apostolii  gazetăreşti. 


LA  ZIUA  SFÂNTULUI  ANDREIU 

de 

ION  MATEIU 

Douăzeci  de  veacuri  scursus’au,  cu  trecutul  lor  de  bogate  amintiri 
istorice,  în  nemărginitul  noian  al  veciniciei,  de  când  creştineasca  bi¬ 
serică  de  pretutindeni  prăsnueşte  an  de  an  amintirea  pescarului  lui 
Hristos,  sol  răsleţit  pe  valurile  unei  mari  tulburate,  răscolită  de  săl¬ 
baticele  vânturi  ale  nesfîrşitelor  neamuri,  străine  de  legea  a  cărei 
sămânţă  venit-a  s’o  dee  cu  cucernice  gânduri,  mărei  de  oameni  ce 
ardea  de  dorul  mântuitoarei  credinţe. 

Cu  evlavie  curată  face  biserica  creştină  prăsnuirea  celui  întăiu 
chemat  a  vesti  Evanghelia  lui  Hristos,  a  sfântului  Andreiu  apostolul. 

Trezirea  sentimentului  religios  şi  împlinirea  datorinţelor  morale- 
creştineşti  prilejueşte  biserica  membrilor  ei,  când  face  pomenirea  acelor 
bărbaţi,  cărora  le  datoreşte  închegarea  şi  cimentarea  temeliei  sale, 
aşezată  ca  să  dăinuiască  până  la  sfârşitul  veacurilor,  de  isbăvitoriul 
neamurilor,  Hristos. 

Susţinerea  şi  propoveduirea  în  întregitate  a  credinţei  şi  învăţă¬ 
turilor  începătoriului  ei,  este  scopul  sublim  al  bisericei. 

Ear  cinstirea  celor  cari  au  ostenit  întru  sămănarea  şi  ocrotirea 
cuvântului  de  atacuri  duşmănoase,  cu  gândul  să-l  nimicească,  constitue 
deasemenea  notă  frumoasă  a  sufletului  membrilor  ei. 

Şi  când  biserica  generală  astfel  ştie  să-şi  facă  datorinţa  faţă  de 
inaintestătătorii  săi,  aducându-le  tributul  recunoştinţa  sale  prin  cultul 
divin,  să  luăm  îndemn  de  la  ea  şi  noi  ceşti  mici,  mădulare  nedespărţite 
ale  corpului  ei. 

Căci  sf.  Andreiu  are  pentru  noi,  Românii  ortodocşi,  cari  ne 
aflăm  pe  aceste  plaiuri  de  sub  stăpânire  ungurească,  îndoită  însemnătate. 

Cu  pomenirea  sf.  Apostol  Andreiu  noi,  pravoslavnicii  Români, 
facem  şi  pomenirea  celui  de  al  doilea  Andreiu,  a  celui  mai  mare 
bărbat  şi  arhiereu  din  câţi  i-a  avut  după  vremuri  biserica  noastră, 
căruia  asemenea,  în  trecutul  stinselor  veacuri,  zadarnic  vom  căuta. 

Sufletul  credincioşilor  bisericei  păstorite  de  el  se  înalţă  cu  dra¬ 
goste  nefăţărită  astăzi  cătră  tronul  cerescului  împărat,  implorându-i 
ajutoriul  divin  pentru  sărbarea  cu  cuviinţă  a  memoriei  alesului  său. 

Căci  o  cinstire  adevărată  a  lui  Şaguna  ni-se  impune  cu  necesitatea 
celei  mai  sfinte  datorinţe  naţionale,  dacă  nu  voim  să  ne  atragem  osânda 
meritată  a  celor  ce  ne  ştiu  judeca  în  punctul  acesta. 

Cade-se  deci  cu  adevărat,  ca  în  această  măreaţă  zi  să  descătuşăm 
sufletul  nostru  de  patimile  urîte,  ce  ne  năn.olesc,  şi  în  inimile  noastre 
loc  să  facem  cultului  de  recunoştinţă  de  figurile  mari  ale  unui  trecut, 
ridicat  prin  munca  lor  neobosită,  la  glorie  netrecătoare. 

Să  ne  desbărăm  de  interesele  efemere  ale  unei  vieţi  materiale, 
dând  curs  liber  fantasiei  noastre  in  câmpul  liniştei  contemplative,  unde 
având  posibilitatea  evocării  trecutului,  să  ne  scăldăm  ochii  sufletului  în 
nesfârşita  bogăţie  de  colori  a  tabloului  măreţ,  alcătuit  din  lamura  faptelor 
istorice,  isvorîte  din  mintea  înţelegătoare  a  marelui  arhiereu  Şaguna, 

Şi  când  vom  pricepe  pe  deplin  acest  tablou,  când  ochiul  sufletului 
nostru  va  oblici  şi  cea  mai  tăinuită  trăsătură  de  penel  a  acestor  stră¬ 
lucitoare  fapte,  mintea  noastră  va  putea  înţelege  abia  rostul  lui  Şaguna 
în  renaşterea  noastră  bisericească  şi  naţională. 

Că  cine  şi  ce  a  fost  Şaguna  pentru  noi,  mulţămită  instituţiilor 
culturale  înfiinţate  de  spiritul  său  mare,  este  îndeobşte  cunoscut. 

Dovadă  strălucită  ne  arată  de  altcum  şi  anul  1905  cu  cele  mai 
mari  două  instituţii  de  cultură  ale  noastre,  cu  falnica  catedrală  şi  cu 
pomposul  palat  al  „  Asociaţiunii“,  pentru  a  căror  ridicare  Şaguna  a 
alergat  întăiu  în  neînsetatu-i  dor  de  muncă  neprihănită. 

Cine  nu  ştie  şi  cine  nu  recunoaşte,  că  aceea  ce  suntem  astăzi 
este  numai  opera  lui  Şaguna  ? 

Reînfiinţarea  mitropoliei  şi  alcătuirea  statutului  organic  —  sunt 
două  fapte,  cari  singure  mărturie  vecinică  rămân  despre  zelul  neîntrecut 
şi  munca  uriaşă  a  lui  Şaguna,  cheltuită  pentru  întărirea  şi  înălţarea 
bisericei  sale. 

Dar’  pentru  noi  problema  nu  consistă  numai  în  reamintirea  fap¬ 
telor  lui  mari  şi  în  espunerea  lor  în  vorbe  frumoase,  ci  şi  în  cum¬ 
pănirea  şi  judecarea  lor  istorică,  căutând  obârşia  plămădirii  acestora 
în  nemărginita  dragoste  a  celuice  cu  atâta  pricepere  a  ştiut  folosi  mij¬ 
loacele  oferite  de  împrejurările,  cari  pentru  altcineva  ar  fi  fost  de  o 
ieftină  valoare. 

Sufletul  lui  mare  şi  înţelegător  se  încălzia  la  focul  idealurilor 
noastre  naţionale,  lucrând  cu  mintea-i  stăpânită  de  o  prevedere  şi  ju¬ 
decată  sănătoasă,  la  întruparea  dreptelor  aspiraţiuni  ale  bisericei  sale. 

Cultura  clerului  şi  a  poporului  său  —  această  armă  nebiruită  a 
avut-o  pururea  înaintea  ochilor  săi  sufleteşti  nemuritorul  Şaguna,  făcută 
în  conformitate  cu  fiinţa  şi  individualitatea  noastră  etnică. 

O  cultură,  care  să  închege  în  sine  toată  bogăţia,  tot  avutul  nostru 
spiritual,  care  să  fie  în  stare  a  nutri  apoi  în  sufletul  nostru  conştiinţa 
naţională,  baza  de  esistenţă  a  unui  popor. 

Un  ideal  înălţător  al  lui  Şaguna  a  fost  acesta,  pentru  a  cărui 
întrupare  a  muncit  viaţa  întreagă,  desconsiderând  duhul  de  vrăşmăşie 
al  celor  ce  cu  gând  viclean  cercau  să-i  stăvilească  sborul  mândru  spre 
cetăţuia  măreaţă  a  idealurilor  naţionale,  unde  geniala  sa  minte  cu  puteri 
suprafireşti  jesea  trăinicia  bisericei  sale. 

Când  vom  şti  apăra  cu  vrednicie  această  comoară  hărăzită  nouă, 
în  spiritul  idealurilor  contemplate  de  el,  prin  o  cultură  temeinică,  care 
să  ne  elupte  locul  de  cinste  pe  orisontul  neamurilor  menite  a  străjui 
manifestările  intelectuale  ale  spiritului  lor,  vom  putea  cinsti  cu  dragoste 
şi  în  curăţenie  memoria  acelui  bărbat,  a  cărui  pomenire  o  facem  astăzi. 

Ear’  ca  cununa  pietăţii  noastre  să  poarte  pecetea  frumoasă  a  în¬ 
tregului,  impune-ni-se  tuturor  preoţilor  şi  învăţătorilor,  cărturarilor  şi 
poporului,  ca  cea  mai  sfântă  şi  mai  frumoasă  datorinţă  şi  problemă  a 
vieţii  noastre,  pildă  vie  să-l  avem  în  activitatea  luminării  noastre  şi  a 
poporului  nostru,  premenindu-ne  sufletul  la  para  faptelor  sale  strălu¬ 
citoare,  pentru  ca  marele  arhiereu  cu  dragoste  părintească  să-şi  poată 
mulţămit  întinde  şi  din  sferele  eternei  şi  seninei  sale  măriri,  sfânta  sa 
dreaptă  asupra  poporului  sau,  care  nu  l-a  uitat  şi  nu-l  va  uita. 

(„Telegraful  Român",  LIII,  nr.  128,  Joi  lj!4  Dec.  1905) 


ATITUDINI 

CREŞTINISMUL  ŞI  VIAŢA  POLITICĂ 

S’a  pus  odată  problema  dacă  se  cade  preoţilor  a  face  politică  sau 
na.  Răspunsurile  erau  variate  şi  contradictorii.  Lipsea  din  ele  un  cri¬ 
teriu  general  şi  obiectiv  de  judecată.  De  fapt  problema  aceasta  as¬ 
cunde  la  rădăcina  ei  o  altă  problemă,  de  care  depinde  în  mod  absolut , 
o  problemă  care  stărue  şi  va  mai  stărui  încă  multă  vreme  în  largai 
conştiinţelor  omeneşti.  Această  problemă  nu  s’a  gândit  nimeni  să  o 
reducă  la  dimensiunile  ei  teoretice,  pentru  a  putea  apoi  să-i  stabilească 
cu  mai  multă  precizie  corolarele  practice.  E  vorba  despre  raportul 
dintre  creştinism  şi  viaţa  politică.  In  momentul  în  care  acest  raport 
va  fi  stabilit  în  mod  obiectiv  şi  indubitabil ,  implicit  va  fi  rezolvată  şi 
problema  dacă  se  cade  sau  nu  ca  preoţii  să  facă  politică.  Mai  ales 
astăzi,  când  preoţimea  şi  Biserica  sunt  solicitate  spre  atitudini  diferite, 
socotim  că  o  revizuire  de  poziţii  şi  temeiuri  teoretice  este  absolut  ne¬ 
cesară. 

Aşadar  care  este  raportul  dintre  creştinism  şi  viaţa  politică  ? 
Pentru  a  putea  înţelege  acest  lucru  e  nevoe  să  sondăm  până  în  adân¬ 
cimile  creştinismului  şi  ale  vieţii  politice,  să  ne  debarasăm  de  elemen¬ 
tele  alogene  şi  de  suprafaţă,  atât  ale  unuia  cât  şi  ale  celeilalte,  spre 
a  ajunge  la  esenţe  şi  a  judeca  raportul  dintre  ele  prin  confruntarea 
esenţelor. 

Atât  la  baza  creştinismului,  cât  şi  la  baza  vieţii  politice  stau 
nişte  esenţe  deosebite,  numite  valori.  La  baza  celui  dintâi  stă  valoarea 
religioasă,  la  baza  celei  de  a  dom  valoarea  politică.  De  aceea,  dacă 
am  vrea  să  fim  mai  precişi  şi  pentru  a  intra  oarecum  in  mediaş  res 
am  putea  reînoi  întrebarea  de  mai  sus  cam  în  termenii  următori :  Care 
este  raportul  între  valoarea  religioasă  şi  valoarea  politică? 

Perspectivele  ni  s’au  limoezit  simţit  r.  Suntem  pe  plan  par  teo¬ 
retic,  deci  putem  judeca  fără  impedimente  de  altă  natură,  care  în¬ 
greuiază  fără  rost  înţelegerea  justă  a  problemei.  Să  lămurim  însă  mai 
întâi  noţiunile  şi  să  stabilim  apoi  dacă  e  posibil  şi  în  modul  în  care 
e  posibil,  raporturile  dintre  ele. 

După  Spranger,  care  s’a  ocupat  în  mod  special  de  diferitele  valori 
care  compun  cultura  umană  şi  care  dirijează  conduita  umană,  va¬ 
loarea  religioasă  constă  esenţial  in  trăirea  ideii  de  unitate.  Omul  reli¬ 
gios  este  o  fiinţă  care  caută  să  înţeleagă  lumea  ca  un  întreg  armonic 
şi  unitar  din  care  el  face  parte  integrantă.  Caracteristicile  psihologice 

ale  religiozităţii  sunt:  sentimentul  de  dependenţă  creaturală  şi  setea  de 
absolut.  Structura  sufletească  a  omului  religios ,  după  însăşi  expresia 
lui  Spranger,  „ este  permanent  îndreptată  spre  ajungerea  valorii  supreme 
şi  absolut  satisfăcătoare 

Valoarea  politică  este  dominată  nu  de  sentimentul  de  dependenta,, 
de  umilinţă,  ci  dimpotrivă,  de  sentimentul  de  putere.  Centrul  de  greu¬ 
tate  cade  din  sfera  transcendentă  a  Divinului  în  zona  imanentă  a  voinţei 
de  putere  cuprinsă  în  însuşi  Eul  omenesc.  Iniţiativa  divină  e  înlocuită 
cu  iniţiativa  umană.  Omul  nu  mai  e  setos  de  absolut  şi  de  perfec¬ 
ţiunea  infinită,  ci  de  ţelurile  telurice  precis  conturate  pe  care  i  le  in¬ 
dică  setea  de  putere.  Omul  politic  conduce,  nu  se  lasă  condus.  Ceea  ce 
are  valoare  în  domeniul  politic  —  influmţă,  renume,  prestigiu,  sete  de 
glorie  —  nu  are  ce  căuta  în  domeniul  religios  şi  viceversa.  Ce  ra¬ 
port  poate  fi  între  aceste  două  valori  radical  deosebite?  Desigur  de 
absolută  exclusiune.  In  esenţa  lor,  voinţa  de  putere  şi  umilinţa  reli¬ 
gioasă,  setea  de  veşnicie  şi  setea  de  glorie,  se  exclud.  In  orice  caz  un 
psihic  uman  normal  construit  nu  le  poate  experia  în  acelaş  timp  şi  cu 
aceeaşi  intensitate.  Ceea  ce  subliniază  şi  mai  mult  varietatea  desăvârşită 
a  cuvintelor  lui  Iisus,  care  zice  că  „nu  puteţi  sluji  la  doi  domni". 

Totuşi  exclusiunea  teoretică  nu  însemnează  neapărat  o  totală  ex¬ 
clusiune  practică.  In  câmpul  larg  al  vieţii  sociale  valorile  coexistă  şi 
pentru  a  coexista  ele  trebue  să  coopereze.  Dar  cum  ?  Fără  a-şi  de¬ 
păşi  prea  mult  individualitatea  proprie  şi  fără  a  încerca  să  desfiinţeze 
identitatea  altor  valori.  Această  cooperare  este  necesară  cu  atât  mai 
mult  cu  cât  ea  este  dată  virtual  in  însăşi  structura  şi  dinamica  vitală 
a  valorilor.  Valorile  chiar  dacă  în  esenţa  lor  sunt  ideale,  m  realizarea 
lor  devin  umane.  Ori  terenul  în  care  valorile  se  unifică  este  identic 
cu  terenul  în  care  ele  se  umanizează :  viaţa  socială. 

Aşadar,  dacă  din  punct  de  vedere  teoretic  valorile  sunt  autonome „ 
din  punct  de  vedere  practic  ele  sunt  interdependente.  Valoarea  reli¬ 
gioasă,  practic,  este  strâns  legată  de  toate  celelalte  valori,  este  susţi¬ 
nută  de  ele  şi  le  susţine.  Acelaşi  lucru  se  poate  spune  şi  despre  va¬ 
loarea  politică  şi  despre  toate  celelalte  valori,  cari  sunt  legate  unele 
de  altele  prin  aceleaşi  invizibile  fire  ale  scopului  vital  cd  speciei  umane. 
De  aceea,  dacă  e  adevărat  că  din  punct  de  vedere  esenţial  „nu  putem 
sluji  la  doi  domni",  nu  e  mai  puţin  adevărat  că  totuşi,  pe  baza  postu¬ 
latului  practic  al  cooperării  dintre  valori,  suntem  îndreptăţiţi  să  dăm 
„ Cezarului  ce  este  al  Cezarului  şi  lui  Dumnezeu  ce  este  al  lui  Dum¬ 
nezeu". 

Prin  aceasta  am  ajuns  la  punctul  central  al  discuţiei  noastre.  Va¬ 
loarea  religioasă  nu  este  nici  politică,  nici  antipolitică,  ci  este  pur  şi 
simplu  valoare  religioasă.  Nu  este  politică  pentru  că  aceasta  ar  în¬ 
semna  o  adevărată  contradictio  in  adjecto.  Acelaşi  lucru  s'ar  întâmpla 
dacă  ea  ar  fi  antipolitică,  pentru  că  o  atitudine  anti  ca  şi  o  atitudine 
pro  sunt  echivalente.  Valoarea  religioasă  este  apolitică  pentru  că  numai 
aşa  poate  rămâne  identică  cu  sine.  Aceasta  însă,  cum  am  s pus,  nu  în- 

semnează  atitudine  de  duşmănie  şi  de  necolaborare,  ci  precizează  doar 
perspectivele  posibile  ale  unui  mod  specific  de  colaborare  practică,  în 
care  o  valoare  cooperează  cu  alta  fără  a- şi  pierde  identitatea  proprie. 
Aplicând,  vom  spune  că  de  pildă  creştinismul  nu  este  nici  politic,  nici 
antipolitic ,  ci  apolitic,  pentru  că  în  raporturile  sale  cu  politica  el  face 
abstracţie  de  orice  tendinţă  specifică  a  voinţei  de  putere.  Nu-şi  în¬ 
suşeşte  apetituri  şi  tendinţe  politice  ci  rămâne  în  limitele  coordonatelor 
sale  transcendente :  absolutul  şi  conştiinţa  filiaţiei  divine. 

Din  analiza  sumară  pe  care  am  făcut-o,  observăm  că  atitudinea 
apolitică  este  şi  trebue  să  stea  ia  baza  atitudinii  fundamentale  a  cre¬ 
ştinismului  faţă  de  viaţa  politică  în  general.  Totuşi,  nu  toate  confe¬ 
siunile  creştine  sunt  de  acord  asupra  acestui  punct.  Atitudinea  apoli¬ 
tică  a  rămas  mai  mult  un  apanagiu  al  Ortodoxiei.  Pe  baza  acestei 
atitudini,  Ortodoxia,  ca  şi  creştinismul  primar  de  altfel,  a  fost  totdea¬ 
una  mai  uşor  adaptabilă  la  diferitele  regimuri  politice  pe  lângă  care 
a  trebuit  să  se  strecoare,  decât  catolicismul  de  pildă.  Atitudinea  ca¬ 
tolicismului  faţă  de  politică  este  atitudinea  suprapolitică,  ceea  ce  în- 
înseamnă  însă  o  renunţare  la  puritatea  ideală  a  valorii  religioase.  Ati¬ 
tudinea  suprapolitică  a  catolicismului  contaminează  religiositatea  cu 
tendinţele  specifice  ale  voinţei  de  putere,  cristalizându-se  în  ceea  ce  se 
numeşte  îndeobşte :  clericalism.  Clericalismul  însemnează  amestecul 
direct,  surprinzător,  contradictoriu  şi  supărător  al  Bisericii  în  trebu¬ 
rile  unei  lumi  care  in  esenţă  este  opusă  lumii  supranaturale  Na  mai 
vorbim  apoi  de  protestantism,  care  este  cu  totul  dominat  de  valoarea 
politică.  Conform  celebrului  dicton  al  lui  Luther  „Cujus  regio,  ejus  re¬ 
ligia" ,  valoarea  politică  înghite  cu  totul  valoarea  religioasă. 

Nu  vrem  să  înşirăm  temeiurile  pe  care  le  scot  în  evidenţă  ro - 
mano-catolicii  spre  a  justifica  clericalismul.  Consiatăm  doar  că  cleri¬ 
calismul  este  incompatibil  nu  numai  cu  textele  Sf.  Scripturi,  ci  şi  cu 
dreapta  cugetare  filosofică.  Vrem  să  răspundem  însă  la  acuza  care 
se  aduce  Ortodoxiei  atât  din  partea  catolicilor,  cât  şi  din  partea  unor 
oameni  politici,  că  Biserica  ortodoxă  nu  posedă  o  linie  politică  bine 
stabilită  din  pricină  că  ar  cultiva  oportunismul  politic.  Pentru  ce  Bi¬ 
serica  ortodoxă  a  fost  de  acord  cu  toate  guvernele  şi  cu  toate  parti¬ 
dele,  zic  ei,  pentru  ce  nu  s’a  opus  şi  nu  a  reacţionat?  Acesta  este 
oportunism  curat,  ceea  ce  vrea  să  însemne  o  slăbiciune  de  caracter. 
Ar  fi  trebuit  să  aibă  o  atitudine  „demnă",  „energică",  „protestatară" , 
să-şi  impună  „un  anumit  punct  de  vedere  statornic".  Modul  acesta  de 
a  vedea  poate  fi  foarte  familiar  catolicismului,  care  posedă  o  politică 
c  sa  clericală,  nu  şi  Ortodoxiei,  care  este  şi  vrea  să  rămână  cu  totul 
departe  de  frămâniărde  şi  de  fluctuaţiile  cotidiene  ale  vieţii  politice. 
Şi  totuşi  creştinismul  îşi  are  un  anumit  punct  de  vedere  statornic  al 
său,  în  cuvintele  Scripturii :  „Daţi  Cezarului  ce  este  al  Cezarului  şi  lui 
Dumnezeu  ce  este  al  lui  Dumnezeu;  sau  „toate  stăpânirile  mai  înalte 
sunt  dela  Dumnezeu":  sau  „ faceţi  rugăciuni,  cereri,  mijlociri  pentru 
toţi  oamenii,  pentru  împăraţi  şi  pentru  toţi  cari  sunt  în  dregătorii". 
Această  atitudine  de  totală  subordonare,  dar  nu  şi  în  cele  duhovniceşti. 

în  faţa  puterii  legiuite  dintr’un  moment  istoric  anumit,  nu  e  nici  demnă, 
nici  nedemnă,  ci  pur  şi  simplu  conformă  cu  cuvântul  lui  Dumnezeu, 
cu  semnificaţiile  transcendente  ale  valorii  religioase  şi  cu  practica  ori¬ 
ginală  a  Bisericii  creştine.  Datorită  atitudinii  sale  apolitice,  cum  am 
mai  spus,  Biserica  a  trecut  nevătămată  prin  toate  furtunile  istoriei.  Ati¬ 
tudinea  apolitică  cuprinde  în  ea  secretul  virtualităţilor  de  împăcare 
dintre  creştinism  şi  cele  mai  variate  şi  mai  radicale  concepţii  poli¬ 
tice,  cum  ar  îi  comunismul  bunăoară. 

Cu  atât  mai  puţin  poate  fi  taxată  această  atitudine  a  Ortodoxiei 
drept  oportunism.  Noi  nu  protestăm  în  materie  politică,  pentru  că  po¬ 
litica  nici  nu  există  pentru  noi.  Noi  ştim  doar  atât  că  „a  Domnului 
este  răsbunarea" .  Noi  nu  vrem  să  ne  impunem  cu  forţa  un  punct  de 
vedere  al  nostru,  căci  punctele  noastre  de  vedere,  apolitice  desigur,  va 
şti  să  le  impună  la  timpul  său  însuşi  Dumnezeu.  Noi  ştim  doar  atât: 
Să  ie  rugăm  pentru  autorităţi  şi  să  colaborăm  cu  ele,  oricare  ar  fi 
acestea,  în  măsura  în  care  nu  este  atinsă  substanţa  noastră  specifică,  re¬ 
ligioasă,  cu  nădejdea  că  toate  celelalte  le  va  împlini  cu  o  infinită  per¬ 
fecţiune  cel  ce  a  zis  că  Biserica  „nici  porţile  iadului  nu  o  vor  sfărâma11 , 
Dar  dacă  Biserica  în  sine  prin  colaborarea  cu  autorităţile  civile 
nu  poate  fi  acuzată  de  oportunism,  nu  e  mai  puţin  adevărat  că  totuşi 
există  şi  un  pericol  al  oportunismului.  Acesta  însă  nu  priveşte  Bise¬ 
rica  ca  atare,  ci  atitudinile  politice  variate  ale  unor  membrii  singura¬ 
tici  ai  clerului.  Sunt  unii  clerici  care  fac  politică  eşa  cum  face  oricare 
cetăţean  şi  care  greşesc  aşa  cum  poate  greşi  oricare  om  stăpânit  de 
voinţa  de  putere.  In  momentul  în  care  aceşti  clerici  fac  politică,  totuşi 
calitatea  lor  de  clerici  este  numai  întâmplătoare.  Făcând  politică  ei 
nu  angajează  prin  aceasta  Biserica,  ci  îşi  angajează  doar  propria  lor 
persoană.  Dacă  unii  din  aceştia  sunt  oportunişti  politici,  aceasta  nu  în¬ 
semnează  că  şi  Biserica  —  chiar  dacă  ar  pretinde  ei  că  o  reprezintă 
—  este  oportunistă.  Biserica  nu  poate  fi  acuzată  în  fiinţa  ei  transcen¬ 
dentă,  şi  socială  chiar,  pentru  că  oportunismul,  această  specie  inferioară 
de  politică,  este  ceva  cu  caracter  eminamente  individual.  In  afară  de 
aceasta,  creştinismul  în  esenţa  sa  este  prin  excelenţă  apolitic,  cum  am 
mai  spus,  adică  cu  totul  în  afară  de  ordinea  politică.  Totuşi  adeseori 
lumea  este  aplecată  să  confunde  instituţiile  cu  oamenii  care  le  repre¬ 
zintă.  Astfel  atitudinea  Bisericii  şi  atitudinea  clerului  sunt  des  confun¬ 
date,  vina  greşelilor  clerului  fiind  aruncată  în  spatele  Bisericii.  Având 
în  vedere  acest  lucru,  credem  că  pentru  a  nu  fi  o  piatră  de  poticnire 
în  desvoltarea  vieţii  paşnice  a  Bisericii,  e  bine  ca  preoţii  să  nu  facă 
politică  militantă  de  partid,  ci  să  rămână  după  vrednicia  chemării 
lor  păstori  sufleteşti  ai  tuturor  credincioşilor,  indiferent  de  culoare 
politică,  şi  calzi  rugători  pentru  Domnul  Ţării,  pentru  autorităţile  le¬ 
giuite  şi  pentru  prosperitatea  Neamului, 

S'ar  putea  însă  obiecta  că  aceasta  atitudine  apolitică  este  o  pe¬ 
riculoasă  pasivitate,  care  ar  închide  cu  totul  Bisericii  accesul  spre  viaţa 
publică  a  Neamului.  Un  sector  întreg  al  vieţii  sociale  ar  rămâne  fără 
controlul  duhului  creştin,  ceea  ce  ar  fi  oarecum  împotriva  tendinţelor 

prin  excelentă  practice  ale  creştinismului.  In  aparenţă  aşa  este.  Există 
însă  două  metode  de  lucru :  O  metodă  directă  şi  una  indirectă.  Orto¬ 
doxia  a  renunţat  la  calea  înrâuririi  directe,  la  o  politică  a  sa  pro¬ 
prie  clericală.  Ortodoxia  ia  parte  cu  o  deosebită  intensitate,  în  toate 
sectoarele  vieţii  sociale,  indirect,  propagând  cu  putere  şi  cu  toată  cu- 
irăţia  lor  originară  învăţăturile  Domnului  nostru  Iisus  Hristos  şi  cău¬ 
tând  să  transforme  societatea  umană  pornind  nu  dinafară  înlăuntru 
ci  dinlăuntru  înafară.  Creştinismul,  şi  în  speţă  Ortodoxia,  cuprinde 
în  sine  totuşi  liniamentele  generale  ale  unei  vaste  concepţii  politice,  la¬ 
tente.  In  adâncurile  sale  creştinismul  este  o  concepţie  profund  demo¬ 
cratică.  El  nu  este  o  democraţie  politică  ci  o  democraţie  morală.  El 
caută  să  impună  aceste  puncte  de  vedere  ale  democraţiei  sale  nu  prin 
constrângerea  mijloacelor  externe  ci  printr’o  profundă  înrâurire  mistică, 
internă.  Când  punctele  de  vedere  ale  democraţiei  morale  a  creştinis¬ 
mului,  concretizate  în  porunca  evanghelică  a  iubirii,  vor  fi  şi  punctele 
de  reper  ale  existenţei  fiecărui  fiu  credincios  al  Bisericii  şi  al  Ţării, 
atunci  politica  conducătorilor  noştri  va  fi  o  politică  creştină,  o  de¬ 
mocraţie  perfectă,  infinit  mai  puternică  şi  mai  durabilă  decât  demo¬ 
craţia  politică,  îndeobşte  lipsită  de  suportul  sufletesc,  lăuntric,  necesar. 

Deci  se  cade  preoţilor  să  facă  politică  sau  nu?  Depinde  de  con¬ 
ştiinţa  creştină  a  fiecăruia.  In  orice  caz  creştinismul,  în  esenţa  sa,  este 
apolitic,  de  aceea  cel  ce  vrea  să  fie  cu  adevărat  un  Alter  Christus  nu 
va  face  politică,  pentru  că  creştinismul  nu  vrea  să  câştige  instituţii  ci 
suflete,  şi  când  va  câştiga  sufletele  cu  desăvârşire  şi  instituţiile  vor  fi 
ale  lui  fără  nici  o  îndoială. 

Preot  IOAN  OPRIŞ 

mai  prielnice  dintr’un  viitor  nu  prea  îndepărtat  să  ne  aducă  şi  această 
bucurie. 

Titlul  de  „Istorie  a  vieţii  religioase  a  Românilor"  cred  că  i-a 
luat  autorul  după  cel  a  lui  N.  Iorga  din  prima  şi  a  doua  ediţie  (1908/9, 
1928/9),  numai  cât  acela  sună  s  „Istoria  Bisericii  româneşti  şi  a  vieţii  reli¬ 
gioase  a  Românilor".  In  felul  îr,  care  o  întitulează  prof.  Reli,  accentul  ar 
trebui  să  cadă  asupra  unei  cercetări  a  imponderabilului  religios,  al  tră¬ 
irii  şi  manifestării  vieţii  religioase  la  Români  din  vechime  până  azi. 
Ori,  religia  fiind  în  primul  rând  un  fenomen  de  trăire  individuală,  ar 
urma  ca  făcând  „istoria  vieţii  religioase  a  Românilor",  să  se  cerce¬ 
teze  evoluţia  dealungul  veacurilor  a  fenomenului  religios  la  Români. 
Sigur  însă  că  aşa  ceva  încă  nu  s'a  scris  la  noi  şi  va  fi  greu  să  se  scrie 
pentru  multă  vreme.  Căci  chiar  dacă  n’am  avut  o  biserică  cu  orga¬ 
nizaţie  ierarhică  perfectă  —  de  pildă  în  epoca  întunecată  a  veacurilor 
VI — XII  sau  în  Ardealul  veacurilor  XI — XV  —  o  viaţă  religioasă  am 
avut  tot  timpul  şi  încă  una  din  cele  mai  originale  şi  mai  spiritua¬ 
lizate. 

Dar  întitulându-şi  lucrarea  în  felul  în  care  a  făcut-o,  păr.  Reli 
3fa  gândit  nu  numai  la  „organizare,  cult,  politică  bisericească,  literatură 
religioasă,  etc.  ci  şi  la  manifestarea  vieţii  sau  trăirii  religioase  româ¬ 
neşti,  cu  toate  influinţele  bune  sau  rele,  primite  în  cursul  veacurilor 
dela  diferiţi  factori  externi"  (prefaţă  p.  4).  Şi  în  această  privinţă  au¬ 
torul  avea  dreptate,  cu  toate  că  atât  „cultul  cât  şi  datinile  şi  obice¬ 
iurile  noastre  religioase"  şi  aproape  toate  domeniile  de  manifestare 
erau  atât  de  întrepătrunse  cu  orânduirile  politice,  sociale,  economice, 
culturale  şi  oficiale  bisericeşti,  încât  numai  cunoscându-le  pe  toate  se 
poate  scoate  în  evidenţă  stilul  propriu  de  trăire  religioasă  al  Ro¬ 
mânilor  şi  evoluţia  iui.  In  această  privinţă,  pe  lângă  capitolele  obiş- 

Tiuite  pân'acum  în  manualele  noastre  şl  chiar  în  cursuri  universitare, 
lucrarea  păr.  Reli  are  2  capitole  cu  totul  noui,  cari  pân’acum  n'au  aflat 
loc  in  manualele  cunoscute1 :  „Reminiscenţe  din  păgânismul  Românilor 
în  credinţele  populare  ale  Românilor"  (p.  107 — 128)  şi  „Influenţa  li" 
teraturli  apocrife  asupra  vieţii  religioase  a  Românilor  în  epoca  cu¬ 
rentului  cultural  sud-slav"  (sec.  XI — XV)  p.  (421 — 451). 

Dar  să  vedem  întâi  cuprinsul  cărţii. 

După  ce  vorbeşte,  în  introducere  (p.  7 — 11),  despre  caracterul 
de  ştiinţă  teologică  al  istoriei  bisericeşti  a  Românilor  şi  despre  fo¬ 
losul  ei  în  ansamblul  celorlalte  discipline  teologice,  autorul  abordează 
problema  încreştinării  poporului  român  (p.  12 — 89),  capitol  pe  care 
autorul  î-a  publicat  în  formă  ceva  mai  prescurtată  încă  din  1938.  După 
ce  etiumeră  teoriile  în  legătură  cu  încreştinarea  Românilor,  şi  după 
ce  compară  vechimea  încreştinării  noastre  cu  a  vecinilor,  păr.  Reli 
vorbeşte  despre  episcopatele  dela  Dunăre  din  sec,  III — V.  Mai  mult 
insistă  însă  asupra  mărturiilor  epigrafice  (p.  41 — 52)  socotind,  din 
prea  multă  evlavie,  în  rândul  acestor  mărturii  până  şi  metopa  de  pe 
columna  lui  Traian.  In  vremea  când  pubica  volumul,  autorul  n’a  putut 
lua  cunoştinţă  de  studiul  prof.  C,  Daicoviciu  despre  monumentele  ere- 
ştine  din  Dacia  (Anuarul  Inst,  de  Studii  clasice  voi,  II),  nici  de  con¬ 
tribuţiile  lui  I.  Barnea  din  „Revista  Ist,  Rom",  1943  fasc.  III  p.  31—42 
şi  nici  despre  inscripţia  dela  Biertan  (K.  Horedt  în  „Anuarul  Inst.  de 
St.  Clasice"  IV).  La  fel  n'a  mai  putut  folosi  minunata  conferinţă  a  păr, 
N.  Popescu:  „Dela  priveghere  la  privighetoare"  („Bis.  Ort.  Rom,"  1943) 
în  care  se  aduce  o  frumoasă  contribuţie  la  argumentul  filologic  şi  la 
activitatea  binefăcătoare  a  Sf,  Nicbita  de  Remesiana.  Dar  s'a  folosit  de 
studiile  aceluiaş  despre  Montan  dela  Slngidunum  (p,  85 — 6)  şi  despre 
loan  Preotul  Episcopiei  Aromânilor  (p,  141 — 2). 

In  capitolul  VII  despre  „reminiscenţele  din  păgânismul  Romanilor 
In  credinţele  populare  ale  Românilor"  se  folosesc  studiile  de  folclor  ale. 
lui  S,  FI.  Marian,  G.  Teodorescu,  I.  Cândea,  T.  Pamfile,  I.  Voronca,  N. 
Cartojan,  etc.  Adunând  o  mulţime  de  informaţii  cu  privire  la  credin¬ 
ţele  păgâne  despre  sărbători,  despre  explicarea  fenomenelor  naturale 
şi  în  general  despre  orice  problemă  din  viaţa  ţăranului  nostru  care-şi 
primeşte  o  deslegare  religioasă,  autorul  ne-a  dat  un  capitol  interesant 
şi  care  ne  face  să  întrevedem  cât  element  păgân  a  mai  rămas  în  unele 
credinţe  populare  şi  câte  strădanii  au  făcut  strămoşii  noştri  de  a 
împăca  în  mintea  lor  Idei  şi  practici  atât  de  deosebite  unele  de  altele. 
Fireşte  că  autorul  nu  putea  adânci  prea  mult  problema,  care,  de  altfel, 
comportă  greutăţi  insurmontabile  atâta  vreme  cât  aceste  reminiscenţe 
romane  (şi  orientale)  nu  sunt  încă  studiate  genetic  şi  comparativ. 

Capitolele  VIII — XV  (p.  129 — 212)  se  ocupă  cu  viaţa  bisericească 
creată  strămoşilor  noştrii  prin  aşezarea  Slavo-Bulgarllor  la  sudul 

’  De  fapt  primul  care  a  încercat  —  după  câte  ştim  —  a  cuprinde  in  cadrul 
istoriei  bisericii  române  şi  fenomenul  trăirii  religioase  din  folclor  şi  alte  manifestări 
populare,  a  fost  păr.  Dom.  Ionescu,  1935. 

Dunării,  precum  şi  a  Avarilor,  Pecenegilor  (trebuia  şi  a  ungurilor)  ia 
Nord,  E  de  sigur  cea  mai  întunecată  epccă  din  istoria  noastră  atât 
politico-socială,  cât  şi  bisericească.  Chiar  dacă  s’ar  fi  adunat  toate  ştirile 
şi  rezultatele  tuturor  cercetărilor  bizantino-slavo-române  câte  se  cu¬ 
nosc  până  acum,  tot  nu  s'ar  putea  spune  mare  lucu.  Autorul  pri¬ 
meşte,  credem  cu  prea  multă  uşurinţă,  părerea  lui  D,  Stănescu  privi¬ 
toare  la  ,, Mitropolia  Celţiniei  cu  a  Dealurilor  şi  a  Tarilor"  (1940) 
atunci  când  vorbeşte  (în  aproape  30  p.)  despre  câteva  scaune  epi¬ 
scopale  indicate  în  Catalogul  de  pe  Ia  900  al  scaunelor  sufragane 
ale  Constantînopolei  5i  când  crede  că  cele  21  de  scaune  episcopale  atâr- 
nătoare  de  mitropolia  Celţiniei  (Celţii  romanizaţi  deodată  cu  Dacii !) 
ar  fi  premergătoarele  scaunelor  de  Tomis,  Chilia,  Giurgiu,  de  Argeş, 
etc.  Studiile  de  geografie  istorică  bizantină  merg  foarte  încet.  Ceea 
ce  s'a  lămurit  dela  Le  Quien  (1740)  până  „Byzant.  Neugriechische  Jahr- 
bucher"  ale  lui  Veis  şi  Konidaris  (1927' — 1940)  sau  ale  revistei  ,,Echos 
d’Orient"  este  încă  foarte  puţin.  In  orice  caz  problema  trebue  reluată. 

Mat  departe,  autorul  vorbeşte  despre  propaganda  catolică  în 
ţara  românească  şi  despre  „reorganizarea  canonică  a  Mitropoliei 
Ungrovlahiei"  (p.  199—207,  212 — 228),  folosindu-se  de  literatura  cu¬ 
noscută  veche  şi  nouă. 

In  cap.  XV — XX  autorul  trece  in  revistă  propaganda  catolică  în 
Moldova,  „organizarea"  canonică  a  Bisericii  moldave  şi  viaţa  ei  până 
Ia  Mitropolitul  Gheorghe  (fl511)  precum  şi  întemeierea  episcopiilor 
moldoveneşti  (p.  229 — 292).  Fireşte  că  aici  informaţiile  sunt  mai  nu- 
măroase  decât  în  perioada  întunecată,  încât  autorul  nici  nu  putea  să 
le  pomenească  pe  toate. 

Şi  Bisericii  din  Transilvania,  pe  care  o  studiază  până  la  1600, 
i-a  dedicat  autorul  peste  60  pag.  (292 — 354),  folosind  mai  ales  studiile 
iui  Lupaş,  Lupşa  şi  Meteş. 

Cap.  XXIV  tratează  despre  introducerea  limbii  slavone  în  Bi¬ 
serica  românescă  (p,  354  362).  Credem  că  şi  aici  s’ar  mai  fi  putut 
face  unele  întregiri  datorite  publicaţiilor  mai  recente  din  istoria  şi 
filologia  românească  şi  străină. 

Penultimele  2  capitole  (XXV  şi  XXVI,  p.  363 — 420)  se  ocupă  cu 
monahismul  românesc  dinainte  şi  de  după  Nicodim,  iar  ultimul  (XXVII) 
tratează  despre  „influenţa  literaturii  apocrife  asupra  vieţii  religioase 
a  Românilor  în  epoca  curentului  cultural  sud-slav  (sec.  XI — XV".  După 
cum  arată  titlul  însuşi,  acest  capitol  are  Ia  bază  cercetările  prof.  N. 
Cartojan  despre  cărţile  populare  (voi.  I). 

O  listă  bibliografică  destul  de  copioasă,  un  indice  de  nume  şi 
locuri  şi  o  tablă  a  ilustraţîunilor,  completează  acest  prim  volum  din 
lucrarea  păr.  Relî. 

După  cum  mărturiseşte  autorul  în  prefaţă,  ogorul  istoriografiei 
bisericeşti  naţionale  este  încă  destul  de  înţelenit.  Afară  de  manuale 
de  curs  secundar  şi  de  monografii  regionale,  nu  aveam  pân'acum 


REVISTA  TEOLOGICĂ 


24<: 

decât  lucrarea  în  2  volume  a  lui  N.  lorga,  care  să  facă  faţă  în  chip 
niai  onorabil  cerinţelor  unei  discipline  şt'inţifice,  De  aceea,  sigur  că 
încercarea  păr.  Reli  nu-i  lipsită  de  „imperfecţiuni,  de  lacune  şi  de 
erori",  cum  însuşi  păr.  Reli  spune.  Dar  ştiind  că  autorul  se  bu¬ 
cura  de  obiecţiunile  „is  orâte  din  bună  credinţă  şi  din  iubire  de 
adevăr",  să  ni  se  ierte  că  am  făcut  şi  noi  fostului  dascăl  unele  obiec- 
riuni.  Pe  lângă  râvna  neobosită  şi  pe  lângă  talentul  real  de  istorisitor 
pe  care  le  vădeşte,  autorul  ar  putea  spune  celor  ar  căuta  să'  1  deni¬ 
greze,  ncdând  în  schimb  nici  cât  a  dat  el,  vorba  iatinească :  Feci 
quod  potul,  faciant  meiîora  potentes. 


lată  acum  câteva  date  despre  regretatul  profesor  de  Teologie, 
stins  din  viaţă  la  o  vârstă  când  mai  putea  munci: 

Născut  în  25  Iulie  1882  în  corn.  Pătrăuţii-de-sus  (jud.  Suceava], 
prof.  S.  Reli  a  luat  diploma  de  licenţă  în  teologie  în  28  VII  1908  iar 
pe  cea  în  litere  în  31  VII  1931,  Studii  speciale  face  la  Viena  şi  Lepzig 
în  1927—8. 

Cariera  dăscălească  i-a  fost  destul  de  grea.  In  1908  a  început-o 
cu  ore  de  religie  la  şcolile  primare  în  comunele  Mihucenî,  Trestiana 
şi  Dumbrava-Roşie  din  jud.  Storojineţ.  In  1909  este  la  Adâncată,  în 
1910 — 11  la  Slobozia-Comăneşti,  iar  in  1912 — 13  în  comunele  Rogojeşti 
şi  Cândeşti-Rădăuţi.  După  primul  răsboiu  mondial  e  profesor  de  re¬ 
ligie  la  şcoala  normală  (1920),  la  liceul  Cantemir  (1921 — 1922)  şi  apoi 
la  liceul  de  fete  Cernăuţi  (1923),  !a  „Aron  Pumnul"  tot  de  acolo  (1924) 
şî  la  Seminarul  Pedagogic  Universitar  (1929).  Profesor  agregat  din 
7  Nov,  1929,  titular  din  5  Dec.  1933,  moare  în  12  Oct.  1945  în  vârstă 
de  63  ani.  Decoraţii:  „Coroana  României  în  grad  de  cavaler"  şi  „Răsplata 
muncii  pentru  învăţământ".  In  1934 — 5  a  fost  decan  al  Facultăţii  de 
Teologie  din  Cernăuţi. 

Dintre  lucrările  lui  număroase  cităm: 

1.  Documente  slavo-române  din  sec.  XV — XVI,  (1925).  2.  Din 

suferinţele  Bisericii  noastre  sub  stăpânirea  austriacă  (1925).  3.  Din  Bu¬ 
covina  vremilor  grele  (schiţe)  (1926).  4.  Oraşul  Şiret  în  vremuri  de 

demult  (1928).  5.  începuturile  catolicismului  austriac  în  Bucovina  (1927) 
ii  6.  Propaganda  cat.  în  Bucovina  (1928).  7.  Politica  Habsburgilor  faţă 
de  Bis,  ort.  rom.  în  sec.  19  (1929).  8.  Bucovineni  celebri  în  ierarhia 
Moldovei  (1930).  9.  Raiaua  Hotinuiui  în  timpul  ocupaţiei  austriace 

(1930).  10.  Din  viaţa  religioasă  şl  bisericească  a  Sucevii  în  sec.  XVII 

— XIX  (1934).  11.  Reşedinţa  mitropolitană  din  Cernăuţi  şi  meşterul 

ei  I,  Hlavka  (1933).  12.  Studii  de  pedagogie  şi  conferinţe...  13.  Bis. 

ort.  rom.  din  Maramureş  (1938).  14,  Călăuza  monumentelor  ist.  din 

Kparhia  Bucovinei  (1937).  15.  Alaiul  militar  la  repatrierea  moaştelor 

sf,  Ioan  cel  nou  din  Galiţia  la  Suceava  (1937),  etc.  etc. 

Prttot  Dr,  TEODOR  BODOGAE 

Preot  Dr,  Liviu  Stan,  profesor  Ia  Academia  teologică  „Andre- 
ianâ“  i  SFINŢII  ROMÂNI.  („Seria  Teologică"  nr,  31).  Sibiu,  Tipo¬ 
grafia  Arhidiecezană  1945,  p,  80. 

O  carie  care  se  citeşte  fără  oprire,  dintr'o  răsuflare,  pentru  că 
subiectul  e  osebit  de  atrăgător ;  expunerea  lui,  vioae  ;  dimensiunile, 
reduse;  limba,  iscusită  şi  antrenantă  ca  de  hrisov,  iar  pe  alocuri  no¬ 
duroasă,  cum  se  cade  unui  studiu  care  nu  se  mărgineşte  să  constate 
stări  de  fapt,  ci  militează  cu  îndrăzneală  şi  competenţă  pentru  aju¬ 
starea  lor  în  conformitate  cu  vederile  largi  ale  Ortodoxiei  răsăritene 
asupra  problemei.  Cum  ştim  că  autorul  ţine'n  sertar  un  manuscris 
despre  canonizarea  sfinţilor  în  Biserica  ortodoxă  răsăriteană  —  a 
cărui  tipărire  nu  trebue  să  mai  fie  amânată  —  înţelegem  de  ce  cartea 
de  faţă  prezintă  mai  mult  decât  un  interes  pur  istoric. 

Intr'adevăr,  încă  dela  lectura  primelor  pagini,  te  izbeşte  con¬ 
cepţia  despre  limitele  sfinţeniei,  pe  care  o  reprezintă  autorul.  Dog¬ 
matic,  sfinţenia  nu  se  acopere  cu  prevederile  canonice,  a  căror  ex¬ 
presie  materială  este  calendarul  sfinţeniei  creştine.  E  mai  largă  decât 
acestea,  câmpul  ei  e  mal  vast.  In  calendarul  creştin  au  răsbP  mărtu¬ 
risitorii  lui  Hristos  şi  martirii  crucii  pentru  cari  formele  legiuite  de 
canonizare  au  fost  îndeplinite.  Alte  vieţi  curăţite  de  dogorile  harului, 
sau  mistuite  de  pasiunea  crucii  —  unele  superioare,  altele  egale  vred¬ 
niciilor  sfinţilor  din  sinaxare  —  aşteaptă  legalizarea  pe  care  o  pretinde 
starea  de  fapt  a  conduitei  dovedite  ce  au  avut-o  cât  au  petrecut  cu 
Domnul  în  lume. 

Noi,  Românii,  nu  avem  sfinţi  înscrişi  în  sinaxare,  E  aceasta  o 
constatare  care  doare  cu  atât  mai  mult  cu  cât  numărul  sfinţilor  români 
e  substanţial,  iar  vredniciile  lor  creştineşti,  excepţionale.  Păr.  Prof. 
L.  S.  a  identificat,  pentru  perioada  daco-romană,  patru ;  pentru  vre¬ 
murile  ulterioare,  optsprezece.  La  aceştia  din  urmă  se  mai  adaugă 
candidaturile  severe  ale  Brâncovenilor,  ale  mucenicilor  pe  care  i-au 
dat  epicele  lupte  de  desrobire  religioasă  a  Românilor  ardeleni  din  veacul 
XVIII  şi  mai'nainte,  şl  —  e  un  gând  pe  care-1  împărtăşesc  şi  alţii 
decât  noi  —  vlădici  ca  Veniamin  Costachi  şi  Andreiu  Şaguna. 

Istoria  impune  îndeplinire  formalităţilor  de  canonizare  a  lor. 
Cultul  acestor  sfinţi  există. 

Cartea  sfârşeşte  cu  îndemnul  adresat  Sfântului  Sinod  al  Bisericii 
noastre,  de-a  da  curs  dorinţei  obşteşti  de  înscriere  în  calendar  a  sfin¬ 
ţilor  autohtoni, 

Dr.  GRIGORIE  T.  MARCU 
4) 

Dumitru  Călugări  EDUCAŢIE  ŞI  ÎNVĂŢĂMÂNT,  („Seria  Didac¬ 
tică"  Nr.  17).  Sibiu  1946,  p.  72+XLIV, 

Personalităţile  mari  în  viaţa  popoarelor  au  fost  luceferi  cari  au 
îndrumat  destinele  acestora  în  negura  veacurilor.  Istoria  ne  dovedeşte 
cu  prisosinţă  că  cele  mai  puternice  personalităţi  au  fost  cele  religioase. 
Molse  cu  proorocii  Vechiului  Testament  şi  Mântuitorul  cu  Apostolii  No- 

uiui  Testament  suav  dovezi  nkperitcarc  în  aceasta  privinţă.  Este  deci 
firească  concluzia  noastră  că  in  vremurile  mari  prin  care  trecem  avem 
nevoie  de  personalităţi  puternice,  pentru  formarea  cărora,  se  cere  o 
educaţie  şi  un  Învăţământ  religios  temeinic,  plin  de  viaţă  nouă,  co- 
corespnnzător  cerinţelor  vremii  din  toate  punctele  de  vedere. 

Această  chemare  a  vremii,  ce  izbucneşte  cu  o  îndrăsneală  mai 
ne  îndurătoare  ca  oricând  — zice  autorul  —  cerându-ne  o  îndrăzneală  şi 
o  hotărâre  iot  pe  atât  de  categorice,  primeşte  ascultare  in  cartea  anun¬ 
ţată  aici.  Păr.  D.  Călugăr,  caiehetul  nostru  binecunoscut,  justifică  ne¬ 
cesitatea  grabnica  a  unei  catehetici  ortodoxe  şi  preconizează  planul 
acestei  lucrări,  alegându-şi  ca  izvoare  de  inspiraţie  pe  Mântuitorul 
nostru  lisus  Hristos,  pe  Sfinţii  Apostoli,  Şcoaiele  catehetice  din  primele 
veacuri,  Pedagogia,  Psihologia  şi  Filosofi*  modernă  (p.  7), 

încă  în  introducere  cartea  ne  permite  sâ  întrezărim  concepţia 
superioară  a  autorului  despre  educaţie,  din  cuvintele:  „Educaţia  în¬ 
semnează  dăruire  de  sine,  grăirea  sufletului  cătră  suflet  prin  virtutea 
iubirii",  indicând  ca  „element  ce  ccnsfiiue  esenţa  şi  forţa  educaţiei: 
iubirea  de  Dumnezeu  şi  de  oameni"  (p,  81,  atât  de  necesară  omenirii 
din  toate  vremurile  şi  mai  ales  de  azi. 

Obiectivul  lucrării  de  faţă  este  punerea  în  evidenţă  alor  două 
probleme  excepţional  de  însemnate:  educaţia  şi  instrucţia  religioasă,  şi 
înfăţişarea  lc,r  ca  două  laturi  dintr’un  întreg  armonic,  apreciate  con¬ 
stant  din  acest  punct  de  vedere  {p.  9).  Urmărirea  acestui  obiectiv  o 
face  îndeosebi  prin  observaţii  critice  asupra  programei  analitice  din 
şcoala  primară,  care  trebue  să  albă  ca  scop  final  realizarea  personali¬ 
tăţii  creştine. 

In  capitolul  despre  „Educaţie"  reuşeşte  să  prezinte  fiinţa  acesteia  in 
lumină  creştinească  prin  excelenţă,  definind-o  după  cum  urmează  :  „Edu¬ 
caţia  este  o  acţiune  specific  umană,  ce  se  desfăşoară  conştient  şi  in¬ 
tenţionat,  conform  unui  plan  şi  unei  metode  bine  precizat",  acţiune 
susţinută  de  iubire,  încredere  şi  libertate  şi  de  harul  lui  Dumnezeu 
şt  are  ca  scop  desăvârşirea  omului  în  personalitate"  (p.  24). 

In  capitolul  despre  „Educaţia  religioasă"  autorul  spune  că  aceasta 
trebue  situată  în  cadrul  mal  larg  al  educaţiei  generale,  găsind  cu  multa 
iscusinţă  puntea  de  legătură  între  cele  două  capitole  în  punerea  pro¬ 
blemei  educabditâţii,  pe  care  o  rezolvă  în  mod  afirmativ  şi  aduce  ar¬ 
gumente  puternice  pentru  credinţa  în  posibilitatea  educaţiunii  în  general 
şi  a  celei  religioase  in  special  (p.  2b — 261- 

Scopul  educaţiei  religioase  este  formarea  caracterului  moral- re¬ 
ligios,  sau  realizarea  personalităţii  creştine.  In  vederea  acestui  scop 
autorul  foloseşte  cit  pricepere  rezultatele  psihologiei  moderne,  dove¬ 
dind  o  orientare  desăvârşită  în  acest  domeniu  şi  întrebuinţând  cu  în¬ 
demânare  o  bogată  bibliografie  românească  şi  străină. 

îndeosebi  paginile  cari  lămuresc  fiinţa  „caracterului"  sunt  bo¬ 
gate  în  cunoştinţe  psihologice  necesare  catehetulul  din  zilele  noastre. 
Aşa  de  ex,  remarcăm  următoarele  rânduri  cad  luminează  o  faţa  a  ca- 

racterului  lăsată  in  întuneric  aproape  în  toate  psihologiile  moderne  ; 
„Rămâne  să  adăugăm  totuşi,  că  şi  noţiunea  de  caracter  moral  sufere 
de  deficienţă  în  cazul  când  nu  i  se  alătură  o  funcţiune  cu  totul  su¬ 
perioară:  cea  teligioasă.  Atunci  numai  se  poate  vorbi  de  caracter  în 
sensul  cu  adevărat  „  deplin  “  al  cuvântului,  despre  caracterul  moral- 
religios.  El  stă  în  dependenţă  de  idealul  neschimbabil  al  creştinismului 
şi  înseamnă  desăvârşirea  omului  în  personalitate.  Un  asemenea  ca¬ 
racter  reprezintă  adevărata  forţă  motrice  a  omului  întreg,  aceea  care 
acţionează  în  mod  hotărâtor  asupra  întregei  conduite  a  vieţii  şi  care 
constitue  deopotrivă  un  factor  fundamental  şi  al  sănătăţii  fizice"  (p.  34) 
Capitolul  „Învăţământul  religios  în  şcoala  primară"  aduce  doar 
câteva  consideraţii  de  amănunt  Problema  este  tratată  pe  larg  de  către 
autor  în  lucrarea  sas  Preocupări  catehetice  (Sibiu  1944,  p,  12 — 17), 

Partea  a  doua  a  lucrării  prezente  se  ocupă  de  o  problemă  pe 
cât  de  importantă,  pe  atât  de  dificilă  şi  anume :  Programa  analitică  a  în¬ 
văţământului  religios  în  şcoala  primară  (p,  47  urm.),  publicând  în 
anexă  programele  analitice  care  au  găsit  o  aplicare  mai  largă  în  şcoala 
primară  şi  potrivit  cărora  s'au  editat  şi  manualele  de  religie. 


Cartea  de  faţă  ne  destăinueşte  în  autorul  său  un  dascăl  al  re¬ 
ligiei  ortodoxe,  luminat  şi  bogat  în  experienţe  culese  cu  luare  aminte 
din  „via  Domnului",  unde  a  lucrat  cu  sârg  ca  învăţător  de  şcoală  pri¬ 
mară,  ca  profesor  de  şcoală  secundară,  ca  apoi  să  urce  cu  vrednicie 
treptele  catedrei  academice,  de  unde  să  îndrume  cu  competenţă  munca 
frumoasă  a  „sămănătorilor"  cuvântului  evanghelic.  Cuprinsul  lucrării, 
întocmit  după  un  plan  bine  chibzuit,  este  fructul  emanat  din  întregirea 
norocoasă  a  experienţei  sale  didactice  cu  o  temeinică  pregătire  teoretică. 
De  aceea  răspândirea  acestei  cărţi  în  cercuri  catehetice  cât  mai  largi 
va  asigura  rezultate  îmbucurătoare  pentru  învăţământul  nostru  religios. 

Dr.  N.  TERCHILĂ 


<3 


Preot  Zosim  Oancea-,  PREOTUL  DIN  BONNAL.  Pestalozzi  şi 
ridicarea  poporului.  Sibiu,  Tipografia  Suciu  &  David  1945,  p.  99. 

Vocaţia  este  însuşirea  de  căpetenie  a  unui  preot  —  şi  cheia 
succesului  în  misiunea  ce  l-a  fost  încredinţată  de  Dumnezeu  mai  mult 
decât  de  oameni.  N’o  are?  Pentru  scopurile  propăşiri  împărăţiei  lui 
Dumnezeu  în  lume  este  o  piedecă ;  pentru  turma  dreptcredincioasă, 
o  năpastă;  pentru  sine  însuşi,  o  pedeapsă. 

Unul  ca  acesta  „trăieşte,  dacă  în  tinereţe  a  fost  silitor,  în  Biblia 
greacă  şi  ebraică,  iar  dacă  a  fost  leneş,  In  micile  scrieri  şi  jurnale 
din  anii  studenţiei.  Evanghelia,  pe  care  trebue  s‘o  propovăduiască» 
e  pentru  el  o  carte  pe  care  o  are  în  sine  mai  puţin  decât  oricare 
altul,  şi  nu  o  putere  a  lui  Dumnezeu,  spre  mântuirea  tuturor  celor 
ce  cred.  O  propovădueşte  şi  el,  dar  fără  sare,  fără  putere  şi  fără 
viaţă...  Datoriile  sale  parohiale  ii  sunt  datorii  comerciale,  iar  venitele 
nu  le  priveşte  decât  ca  intrate  ale  comerţului  pe  care-1  exercită. 

Dar  oricât  i-ar  merge  de  bine,  se  simte  totuşi  întunecat,  pentru 
că  nu  e  ceea  ce  ar  trebui  să  fie,  nu  poate  ceea  ce  ar  trebui  să  poată, 
nu  face  ceea  ce  ar  trebui  să  facă  şi  nu  poate  ceea  ce  ar  face  bucuros. 
Suspină  pentru  mizeria  vremii,  este  îngrijat  de  afaceri,  îşi  are  cărţile 
aşezate  în  ordine,  nu  neglijează  nici  o  predică,  nici  o  catehizaţie... 

E  un  om  al  c&rţii  şi  nu  se  ridică  deasupra  desfigurării  vremii, 
car»  a  făcut  din  el  ceea  ce  este.  Trebuia  să  fie  tuturor  toate  în  sat 
şi  e  îndepărtat  de  toate  inimile ...  Predică  ceasuri  întregi  oamenilor 
simpli  despre  folosul  şi  neasemănatul  succes  ai  rugăciunii  la  luminarea 
minţii,  însă  învăţământul  său  pentru  copii  şi  şcolii*  sale  sunt  astfel 
organizate,  ca  şi  când  ar  fi  fost  anume  destinate  să  împiedece  cu 
orice  chip,  pentru  o  sută  şi  unu  de  ani,  intrarea  luminării  minţii  în 
s«t.  El  a  învăţat  slujba  preoţiei  ca  un  comerţ  şi  o  îndeplineşte  ca 
atare". 

Tabloul  acesta  întunecat  a!  preotului  fără  vocaţie  l-a  zugrăvit 
un  laic,  dc  confesiune  protestantă.  Dar  acest  laic  este  cel  mai  mare 
pedagog  modern  şi  un  luptător  neobosit  pentru  ridicarea  poporului 
care  şi-a  sprijinit  toată  opera  vieţii  sale  pe  temelia  de  nebiruit  a  re¬ 
ligiei :  Johann  Heinrich  Pestalozzi. 

Observaţiile  sale,  notate  în  fragmentul  citat,  sunt  drepte  fără  să 
He  excesiv  de  aspre.  Nu  aceste  este  tipul  de  preot  pe  care-1  vrea 
Pestalozzi  şi-l  cere  sufletul  însetat  de  Cer  ai  obştei.  Faţă'n  faţă  cu 
acest  naufragiat,  Pestalozzi  aşează  pe  preotul  Icachim  Ernst  din  Bonnal, 
variantă  modernă  a  păstorului  celui  bun  din  sfintele  evanghelii. 

Lucrarea  Păr.  Z.  O.  înfăţişează  în  preotul  din  Bonnal  nu  un 
model  de  mijloace  pastorale,  ci  un  model  de  2 el  pastoral.  Cu  această 
rezervă,  pastorul  protestant  Ioachlm  Ernst  poate  servi  într’adevăr  de 
model  oricărui  preot  ortodox.  GR.  T.  M. 

Vladimir  Ghidiortescu :  L’ENSEIGNEMENT  ROUMA1N  EN  TRAN- 
SYLVAN1E.  (Centrul  de  studii  şi  cercetări  privitoare  la  Transilvania). 
Sibiu,  Tip.  „Cartea  Românească  din  Cluj"  1945,  p.  74 

E  al  XlX-lea  studiu  în  seria  lucrărilor  menite  să  lămurească 
problemele  transilvănene.  Problema  învăţământului  este,  fără  îndoială, 
una  dintre  cele  mal  caracteristice  din  acest  punct  de  vedere.  Ea  o- 
glindeşte  nu  numai  nizuinţa  continuă  spre  cultură  a  Românilor  de 
dincoace  de  Carpaţi,  în  vremuri  prea  puţin  prielnice,  uneori  chîar 
ostile,  ci  si  înţelegerea  specifică  a  acestei  culturi,  care  trebue  să  ser¬ 
vească  în  mod  permanent  idealurilor  de  spiritualizare  ale  omului. 

In  lucrarea  de  faţă,  rând  pe  rând  ni  se  descriu  împrejurările  vi¬ 
trege  în  care  au  luat  naştere  aşezămintele  noastre  de  cultură,  în 
cursul  istoriei,  stăruinţa  şi  devotamentul  conducătorilor  în  această 
chestiune,  lupta  grea  pe  care  aceştia  au  dus-o  ca  să  asigure  condiţii 
favorabile  desvoltărli  acestor  instituţii,  ca  prin  eie  să  ridice  la  con¬ 
ştiinţa  demnităţii  naţionale  un  popor  care-şi  ducea  greul  vieţii  de  pe 
o  zi  pe  alta. 

Prin  stăruinţa  iui  Gh.  Bariţiu  şi  trudnicia  plină  dc  entusiasmul 
marilor  creaţii  a  protopopului  Ioan  Popasu,  au  luat  naştere  şcoalele 
ortodoxe  dela  Braşov.  La  Sibiu  episcopul  V.  Moga,  G.  Lazăr,  rede- 
şteptătorni  culturii  naţionale,  mitropolitul  A.  Şaguna,  organizatorul 
învăţământului  popular  şi  al  instituţiilor  superioare  pentru  pregătirea 
învăţătorilor  şi  a  preoţilor,  sunt  socotiţi  ca  personalităţi  de  seamă  in 
munca  şcolară.  La  Blaj  episcopul  surghiunit  Ioan  Inoccnţiu  Micu  Klein, 
apoi  P.  Aron,  Gr.  Maior,  I,  Bob,  precum  şi  trinitatea  şcoalei  arde¬ 
lene  s  Gh.  Şincat,  P.  Maior,  S,  Micu,  au  fost  adânc  râvnitori  întru 
înfiinţarea,  organizarea  şi  desvoltarea  şcolilor.  Toate  aceste*  sub  aripa 
ocrotitoare  a  Bisericilor  ortodoxe  şi  unite  din  Ardeal, 

Obstacole  serioase  s’au  ivit  deodată  cu  dualismul  austro- ma¬ 
ghiar,  în  urma  căruia  se  încearcă  o  insistentă  maghiarizare  a  şcolilor 
noastre.  Masurile  ministrului  Ţrefort,  Apponyi  cu  „zona  culturală  ”, 
etc.,  erau  ameninţări  serioase.  Toate  acestea  au  căzut  dela  sine  cu 
unirea  din  anul  1918. 

„Reprivînd  de  aproape  —  încbee  dl  prof.  V,  Ghidionescu  această 
parte  a  lucrării  —  e  ceva  dramatic  în  această  veritabilă  -pasiune  în¬ 
frigurată...  pe  care  o  arătă  clerul  celor  2  biserici,  laicii  şi  chiar 
ţăranii,  pentru  a  creia  cu  atâtea  sacrificii,  în  ciuda  obstacolelor,  şcoli 
şi  instituţii  culturale"  (p.  43 — 44}. 

După  unire,  alte  probleme  importante :  învăţători,  profesori,  edi¬ 
ficii  şcolare,  şcoli  ds  diferite  specialităţi.  Statisticile  oficiale  repro¬ 
duse  în  lucrare,  ne  arată  aceeaşi  „pasiune  înfrigurată"  ca  şi  înainte 
de  un  re.  Ele  dovedesc  că  munca  depusă  pe  acest  tărâm  a  întrecut 
mult  în  rezultate  pozitive  pe  a  foştilor  stăpâni. 

Pe  lângă  aceasta,  sprijinul  dat  de  statul  român  pentru  desvoi- 
iarea  învăţământului  minoritar,  dovedeşte  nu  numai  un  spirit  de  li¬ 
bertate,  ci  şi  unul  de  profundă  înţelegere  a  problemelor  de  cultură. 

Străinul  care  va  răstol  această  lucrare,  va  desprinde  uşor  ni- 
zuinţa  poporului  român  spre  cultură,  iar  datele  ştiinţifice  obiective  îi 
vor  convinge  de  spiritul  democratic  al  poporului  român  şi  de  drep¬ 
tatea  cauzei  noastre. 

Prof.  Dr.  LUCIAN  BOLOGA 

H»; 

EFHOS,  revistă  de  teorie  a  culturii,  care  apare  ia  Iaşi  (Direc¬ 
torii  N.  Bagdasar  şl  Şt.  Bărsânescu;  redactori :  I.  Didllescu  şi  J.  Ll- 
rescu  ;  Redacţia:  Str.  Toma  Ccsma  2).  Cu  nr,  3 — 4  de  pe  Iulie- De¬ 
cemvrie  1945,  împlineşte  doi  ani  de  existenţă,  in  crestăm  a. -est  even!- 
meat  cu  bucuria,  pentru  că  Efhos  e  printre  revistele  de  înaltă  ţinută 
intelectuală,  care  propovăduesc  „supremaţia  spiritului  asupra  mate¬ 
riei  şi  a  raţiunii  asupra  pasiunii..,  o  spiritualitate  în  care  normele 
practice  să  fie  judecate  în  raport  cu  cele  ideale  şi  temporalul  cu 
eternul"  (p.  302).  E  o  atitudine  care  se  armonizează  deplin  cu  creş¬ 
tinismul  şi  eu  sufletul  românesc.  Aceasta  e  intelectualitatea  care  ne 
trebue :  o  intelectualitate  ale  cărei  concepţii  ştiinţifice  şl  filosofice  să 


253 


SEVijfÂ  TEOLOGICA 


fie  in  concordanţă  cu  sufletul  poporului,  să  fie  înflorirea  superbă  a 
<  cestui  suflet  sub  zările  de  creaţie  ale  culturii.  De  aceea  Ethos  nu 
numai  că  are  un  punct  comun  cu  creştinismul  j  supremaţia  spiritului, 
ci  şi  Închină  pagini  de  apreciere  justă  asupra  creştinismului.  Numai 
în  acest  număr  s.  ex  d.  Ş.  Bârsănescu  în  studiul  „Deşteptarea  spiri¬ 
tului1'  are  consideraţii  frumoase  despre  relaţia  învăţă îor-ucenic  intre 
Mântuitorul  şi  apostoli ;  d.  Ştefan  Frocopiu  tratează  despre  „Probele 
fizice  despre  existenţa  unei  fiinţe  supreme"  (Argumentul  cosmologic 
şi  teleologic  pentru  existenţa  lui  Dumnezeu  în  lucrarea  fizic  -i  mo¬ 
derne);  a.  3  Livescu  prezintă  în  „Franz  Werfel  şi  umanitarismul1’, 
un  poet,  dramaturg  şi  romancier  de  esenţă  creştina,  care  propovă¬ 
duia  iubirea  cîc  aproapele  ca  supremul  sens  ai  vieţii,  ş.  a. 


ade 


Am  amintit  numai  câteva  piese  din  cuprinsul  ei  bogat.  Ethos  e  cu 
ărat  o  revistă  care  merită  să  stea  în  biblioteca  fie'ărm  intelectual 


român. 


Pe  limba  acestui  umanism  creştin,  dorim  Ethosuiui  posibilitatea 
materială  de  apariţie  neîntreruptă :  in  aceste  timpuri  de  răscruce, 
apariţia  ei  e  o  necesitate.  . 


Ion  Bulea  Cfişineanu,  profesor  ;  AMVONUL  Şl  CATEDRA  ÎN 
SLUJBA  POPORULUI.  Caransebeş,  Tipografia  Diecezană  1945,  p.  96. 

„Toate  problemele  şi  conflictele  vieţii  omeneşti,  in  toată  adân¬ 
cimea  lor,  nu  indică  decât  o  singură  deslcgare :  cea  creştină “  — 
afirmă  undeva  renumitul  pedagog  Fr.  W,  Forster.  Adevărul  acesta 
tre'bue  rememorat  mei  ales  acum,  cana  sforţarea  pentru  clădirea 
unei  lumi  mai  bune  decât  cea  care  a  stârnit  în  mai  puţin  de-o  jumă¬ 
tate  de  veac  două  răsboaie  mondiale,  este  în  toiu.  Ca  să  fia  mtr'adevpr 
„mai  buna",  iubirea  şi  dreptatea  socială  trebue  să  stea  la  temelia  lumii 
noai.  Etica  creştină  este  pârghia  acestor  coudiţiun?  de  cază  ale  tuci 
vieţi  de  pace  şi  prosperitate ;  iar  factorul  religios,  însufieţitorul  lor. 

DLprof.  I.  B,  C.  pledează  cu  cuceritoare  convingere  pentru  această 
teză  izbăvitoare.  Cele  douăsprezece  piese  componente  ale  cărţii  sale 
reprezintă  flecare'n  parte  un  strigăt  de  răsbciu ;  răsboiu  împotriva 
erorilor  cari  ne  falsifică  viaţa,  ne  întunecă  trecutul  şi  nc  ameninţă 
viitorul.  Mântuirea  neamului  se  săvârşeşte  prin  noi  înşine,  prin  vir¬ 
tuţile  sufletului  nostru  profund  religios  şi  prin  aşezămintele  noastre 
multiseculare,  create  şi  ocrotite  de  Biserică,  pentru  pepor.  Biserica 
ncasiră  a  fost  şi  a  rămas  o  biserică  a  poporului.  Statornicia  ei  pe 
această  linte  de  orientare  în  veac,  o  califică  drept  precursor  şi  că¬ 
lăuză  a  formelor  noul  de  viaţă  ce  tind  să  se  înstăpânească  pretutindeni, 
Cartea  e  plină  de  idei  sănătoase  şi  —  pe  deasupra  —  foarte 
frumos  scrisă. 


Dr.  GRIGGRIE  T.  MARCU 


CRONICA 


f  PATRIARHUL  ECUMENIC  VENIAMIN  I.  Luni  18  februarie 
a.  c.  a  adormit  întru  Domnul  Sanctitatea  Sa  D.  D.  Veniamin  I,  Ar¬ 
hiepiscop  al  Constantinopolulul-Roma  nouă  şi  Patriarh  Ecumenic. 

Văduyirea  scaunului  patriarhal  al  sfântului  Ioan  Gură  de  Aur, 
din  glorioasa  cetate  a  sfântului  împărat  Constantin  cel  întocmai  cu 
Apostolii,  a  aşternut  năframă  cernită  pe  sufletele  dreptcredincioşilor 
creştini  ai  Bisericii  ortodoxe  răsăritene.  Aceasta,  din  motivul  că  Pa¬ 
triarhul  ecumenic  Veniamin  I  era  chiriarhul  cumpănit  care  ar  fi  putut 
iniţia  regruparea  bisericilor  autocefale  răsăritene  într'un  Imens  front 
ţyreştin  ortodox,  a  cărui  închegare  şi  consolidare  nu  mai  poate  în¬ 
târzia  la  această  răscruce  de  vremi.  Contactul  strâns  pe  care  defunctul 
Patriarh  ecumenic  l-a  stabilit  în  cursul  răsboiului  cu  Biserica  orto¬ 
doxă  rusească  şi  înţelegerea  de  care  a  dat  dovadă  în  chestiunea  cur¬ 
mării  schismei  Bisericii  ortodoxe  bulgare,  reprezintă  două  etape  în¬ 
semnate  ale  acţiunii  pornite  In  scopul  amintit. 

Patriarhul  ecumenic  Veniamin  I  s'a  născut  in  anul  1869,  în  lo¬ 
calitatea  Adramition  din  Asia  mică.  După  studiile  liceale,  s'a  Înscris 
la  Academia  teologică  din  Halki.  Absolvind  cursurile  acestei  înalte 
instituţii  de  învăţătură  şi  educaţie  ortodoxă,  a  fost  hirotonit  şi  numit 
arhidiacon  al  Mitropoliei  din  Efes.  In  1899,  Patriarhul  ecumenic 
Constantin  al  V-lea  l-a  chemat  diacon  la  Patriarhie,  numindu-1  tot¬ 
odată  profesor  la  liceul  „loachimion"  din  Constantinopoi,  Sub  Pa¬ 
triarhul  Ioachim  III  ajunge  mare  protoslnghel. 

In  1912  a  fost  hirotonit  întru  arhiereu  şf  ales  mitropolit  al  in¬ 
sulei  Rodos.  In  Iunie  1913,  sub  Patriarhul  Ghermanos  V,  a  fost  numit 
mitropolit  al  Silivriei,  dar  împrejurările  nu  i-au  permis  să-şi  ocupe 
scaunul.  In  toamna  aceluiaşi  an,  trece  în  fruntea  Mitropoliei  Filipo- 
polului,  unde  rămâne  până  în  1925,  când  devine  titular  al  scaunului 
mitropolitan  din  Niceea.  După  opt  ani,  în  Octomvrie  1933,  este  orân¬ 
duit  mitropolit  al  Heracleei,  unde  rămâne  doar  trei  ani. 

In  Ianuarie  1936,  mitropolitul  Veniamin  devine  succesorul  de¬ 
functului  Patriarh  ecumenic  Fotie  II.1 


'  Datele  biografice  le-am  Împrumutat  dintr’un  articol  apărut  in  organul  colo¬ 
niilor  greceşti  din  România  Nea  Ellat  (Grecia  nouă,  nr.  <i8  a.  c.j,  sub  semnăulra 
protoiereului  Constantin  Moraitalcis,  Inaintestătătorul  bisericii  ortodoxe  greceşti  din 
Bucureşti. 

După  o  păstorire  de  zece  ani  împliniţi,  al  266-lea  Patriarh  ecu¬ 
menic  s'a  săvârşit  din  viaţă. 

Rămăşiţele  sale  pământeşti  au  fost  prohodlte  şi  aşezate  cu  cinste 
în  gropniţa  patriarhilor  din  Balacly. 

Dumnezeu  să-l  odihnească  în  curţile  Sale. 

Dr.  GR1GORIE  T.  MARCU 

* 

NOUL  PATRIARH  ECUMENIC  MAXIM.  Sfântul  Sinod  al  Pa¬ 
triarhiei  ecumenice,  întrunit  îndată  după  prohodirea  rămăşiţelor  pă¬ 
mânteşti  ale  răposatului  patriarh  Veniamin  I,  a  desemnat  ca  al  267-lea 
titular  al  scaunului  sfântului  Apostol  Andrelu  cel  întâiu  chemat,  pe 
I,  P.  Sf.  Sa  Mitropolitul  Maxim  al  Halcedonulul, 

Sanctitatea  Sa  Patriarhul  ecumenic  Maxim  s'a  născut  la  anul 
1896,  în  Arghiropolis  (Pont).  Studiile  superioare  şi  le-a  făcut  la  re¬ 
numita  Academie  teologică  din  Halkl.  După  terminarea  lor  (1919)  a 
fost  numit  arhidiacon  al  Mitropoliei  Halcedonului,  de  unde  a  trecut 
ca  subsecretar  —  şi  apoi  arhisecretar  —  al  Sfântului  Sinod  al  Pa¬ 
triarhiei  ecumenice. 

In  Februarie  1930  a  fost  ales  mitropolit  al  Filadelfiei,  fiind  hi¬ 
rotonit  întru  arhiereu  de  către  un  sobor  vlădicesc  în  frunte  cu  Pa¬ 
triarhul  Fotie  II.  După  patru  ani  (1934)  a  fost  orânduit  mitropolit  al 
Halcedonului,  unde  a  păstorit  cu  vrednicie  până  la  alegerea  Sa  ca  pa¬ 
triarh  ecumenic. 

Sanctitatea  Sa  Patriarhul  ecumenic  Maxim  cunoaşte  Îndeaproape 
Ţara  şi  Biserica  noastră,  în  urma  vizitei  ce  ne-a  făcut-o  în  anul  1935. 
Cu  acel  prilej,  S.  Sa  a  fost  decorat  cu  marele  cordon  al  Ordinului 
„Coroana  României*  şl  a  liturghislt  la  altarul  sf,  mânăstiri  Neamţu 
împreună  cu  actualul  patriarh  al  României  I.  P.  Sf.  Nicodim, 

Dumnezeu  să-i  încununeze  cu  rod  bogat  ostenelile  ce  le  va  des¬ 
făşura  pentru  preamărirea  Ortodoxiei  ecumenice. 

Dr.  GRIGORIE  T.  MARCU 

SĂPTĂMÂNA  MISIONARĂ  A  „OASTEI  DOMNULUI'*.  Dumi 
cecă  3  Martie  a.  c.  a  fost  inaugurată  printr’o  sfeştanie  săptămâna 
misionară  a  „Oastei  Domnului"  (3 — 10  Martie  a,  c.).  Cu  acel  prilej, 
I,  P.  Sf.  nostru  Mitropolit  Nicolae  şi-a  exprimat  bucuria  pentru  nu¬ 
mărul  mare  de  cursişti  veniţi  dela  mari  depărtări,  din  toate  părţile 
ţării,  ca  să-şi  primenească  entuziasmul  misionar. 

Cursurile  misionare  s'au  desfăşurat  în  aula  Academiei  teologice 
„Andreiane".  Au  vorbit  cursiştilor  număroşi  preoţi  dela  centrul  Mi¬ 
tropoliei  noastre  şi  dela  sate,  profesori  de  Teologie,  intelectuali  înre¬ 
gimentaţi  de  mult  în  „Oastea  Domnului",  ca  dl  I.  Gr.  Oprişan,  ş.  a. 

încheierea  cursurilor  s'a  făcut  la  Dumineca  Ortodoxiei,  când 
dl  I.  Gr.  Oprişan  a  rostit,  cu  binecuvântarea  arhierească,  predica 
zilei,  dela  amvonul  Catedralei  noastre  mitropolitane.  GR,  T.  M. 


TELEGRAFUL  ROMÂN  pu¬ 
blică  număr  ce  număr  date  îm¬ 
bucurătoare  despre  daniile  pe 
cari  dreptcredincioşii  noştri  cre¬ 
ştini  1«  fac  în  folosul  Orfelina* 
tuiui  arhidieeezan. 

*■] 

DL  PROF.  Mihail  Rctleo,  mi¬ 
nistrul  Artelor,  a  fost  n  mit  in¬ 
terimar  ai  Ministerului  Cultelor, 
în  urma  demisiei  Păr.  C,  Bur- 
ducea,  care  va  trece  în  funcţiunea 
de  paroh  al  parohiei  ortodoxe 
române  din  Paris. 

P,  C.  Sa  Păr.  Dr.  Ioan  VMscd 
£.  fost  numit  secretar  general  al 
Ministerului  Cultelor. 

<J> 

PĂRINTELE  Prof.  Dr.  Izidor 
Todoran,  dela  Academia  teolo¬ 
gica  din  Cluj,  a  fost  încredinţat 
cu  conducerea  săptămânalului 
Renaşterea,  organul  oficial  al 
Episcopiei  Vadului,  Feleacului  şi 
Clujului. 

A 

UNIVERSITATEA  dM  Varşo¬ 
via,  după  cum  anunţă  agenţia 
sovietică  TASS,  şi-a  redeschis 
porţile  în  16  Decemvrie  1945,  cu 
o  slujbă  religioasă,  oficiată  în 
prezenţa  vîce-preşedlntelui  con¬ 
siliului  naţional  polonez  şi  a 
membrilor  guvernului. 

In  cuvântarea  de  deschidere, 
rectorul  universităţii  poloneze  a 


citit  pomelnicul  patrioţilor  ucişi 
de  ocupanţii  germani :  68  profe¬ 
sori,  26  docenţi  şi  59  colaboratori 
ştiinţifici  au  plătit  cu  viaţa  lor 
rezistenţa  ce  au  opus-o  tăvălu¬ 
gului  nazist,  care  a  urmărit  ni¬ 
micirea  acestui  popor. 

A 

PROCESUL  deîa  Ntirnberg,  ale 
cărui  desbateri  sunt  în  curs, 
numără  printre  marii  criminali 
de  răsboi  şi  pe  faimosul  publi¬ 
cist  şi  politician  nazist  Âifred 
Rosenberg,  căruia  Hitler  îi  în¬ 
credinţase,  prin  alte,  misiunea 
de-a  face  „educaţia"  cămăşilor 
brune  şi  a  brigăzilor  SS. 

Ziarul  „Timpul"  (nr.  3022  din 
26  Dec.  1945)  se  foloseşte  de 
prilejul  ce  i-1  dă  acest  proce» 
pentru  a  ne  reaminti  că  Alfred 
Rosenberg  este  vinovat  de  „sub¬ 
minarea  credinţei  creştine,  su¬ 
primarea  creştinismului  din  bi¬ 
serica  naţională  germană  şi  în¬ 
locuirea  iui  cu  o  combinaţie 
pseudoştilnilfică  de  iraţionalism 
amestecat  cu  teorii  mistice  şi 
rasiale".  „Mai  este  oare  de  mi¬ 
rare  —  se  întreabă  ziarul  în  che¬ 
stiune  —  că  în  sufletele  germa¬ 
nilor  a  putut  fi  ucis  orice  sen¬ 
timent  de  umanitate  ?“. . .  şi  că 
„bestialitatea  în  genere"  a  fost 
„ridicată  la  rang  de  principiu?" 

